text:
လူင်ပွင်ၸိုင်ႈမိူင်းထႆး ႁွင်ႈၵၢၼ်ၾၢႆႇႁႅင်းၵၢၼ် ၸတ်းၸဝ်ႈၼႃႈတီႈလူင်းၵူတ်ႇထတ်းတီႉၺွပ်းပေႃႈ လဵင်ႉ/မႄႈလဵင်ႉလႄႈ ႁႅင်းၵၢၼ်ယၢၼ်မိူင်း 800 ပၢႆ ၸိူဝ်းၽိတ်းမၢႆမီႈ ၵူၼ်းႁဵတ်းၵၢၼ်ၸွမ်း ၼင်ႇမိူင်းထႆးတမ်းဝႆႉ။
ၼႂ်းပီ 2018 ၼႆႉၸဝ်ႈၼႃႈတီႈၾၢႆႇႁႅင်းၵၢၼ် လူင်ပွင်ၸိုင်ႈမိူင်းထႆး တမ်းဝၢင်းၽႅၼ်ၵၢၼ် သၢမ်ၶၵ်ႉတွၼ်ႈၶၵ်ႉတွၼ်ႈ 1. ဝၼ်းတီႈ 1 -15/07/2018 ၊ ၶၵ်ႉတွၼ်ႈတီႈ 2. ဝၼ်းတီႈ 1 -15/ 08/ 2018 ၊ ၶၵ်ႉတွၼ်ႈတီႈ 3. ဝၼ်းတီႈ 1 -15/09/2018 တေလူင်းၵူတ်ႇထတ်းႁႅင်းၵၢၼ် ယၢၼ်မိူင်း ၸိူဝ်းယူႇသဝ်း ႁဵတ်းၵၢၼ်ဢမ်ႇမႅၼ်ႈၸွမ်းမၢႆမီႈလူင်ပွင်ၸိုင်ႈထႆးတမ်းဝႆႉ။
ၶၵ်ႉတွၼ်ႈတီႈၼိုင်ႈ ဝၼ်းတီႈ 1-15/07/2018 ပူၼ်ႉမႃးၼႆႉ ၸဝ်ႈၼႃႈတီႈ လူင်းၵူတ်ႇထတ်းပေႃႈ လဵင်ႉ/မႄႈလဵင်ႉ (ၼၢႆးၸၢင်ႈ) ပိုၼ်ႉတီႈႁဵတ်းၵၢၼ်တႃႇ 1623 ၵေႃႉ/တီႈ၊ ပေႃႈလဵင်ႉၼၢႆးၸၢင်ႈ ဢၼ်ႁဵတ်းၽိတ်း မၢႆမီႈ 156 ၵေႃႉ။ ၵူတ်ႇထတ်းႁႅင်းၵၢၼ်ၽိတ်းမၢႆမီႈ 30,111 ၵေႃႉ ႁႅင်းၵၢၼ် ဢၼ်ႁဵတ်းၽိတ်းမၢႆမီႈ 816 ၵေႃႉ ပဵၼ်ၵူၼ်းမိူင်း ႁူမ်ႈတုမ်မၢၼ်ႈ 415ၵေႃႉ ၊ ၵမ်ႊပူႊၶျႃႊ 267 ၵေႃႉ၊ လၢဝ်း 78 ၵေႃႉ ။ ဝဵတ်ႊၼၢမ်ႊ 36 ၵေႃႉလႄႈတၢင်ႇၸိူဝ်ႉၶိူဝ်းထႅင်ႈ 20 ၵေႃႉ ဝႃႈၼႆ။
မိူဝ်ႈဝၼ်းတီႈ 19/07/2018 ၼၼ်ႉၵေႃႈ ၸဝ်ႈၼႃႈတီႈပလိၵ်ႈတင်ႈ လၢၼ်ႇၵူတ်ႇထတ်း ၼိူဝ်သဵၼ်ႈတၢင်းသၢႆမူင်ႊ တူၼ်ႊ – ထႃႊလီႊ မူႇ 1 ဢိူင်ႇ ဝင်ႊၽၢင်ႊ ၸႄႈဝဵင်းၼွင်လွင်ႉ ၸႄႈတွၼ်ႈလမ်း ပုၼ်း ၽွင်းၼၼ်ႉမီးၵႃးတၢင်ႇ ၵူၼ်း (ရူတ်ႉလႅင်) လမ်းၼိုင်ႈ လုၵ်ႉတၢင်းၵဵင်းမႆႇ တၢင်ႇႁႅင်းၵၢၼ်တႆး 5 ၵေႃႉ ဢမ်ႇမီးဝႂ် 1 ၵေႃႉ တေၵႂႃႇလမ်းပုၼ်း ။ ၸဝ်ႈၼႃႈတီႈၸင်ႇတီႉၺွပ်း ၵူၼ်းဢမ်ႇမီးဝႂ်လႄႈ ၵူၼ်း ဢၼ်ၵႂႃႇၸွမ်းႁူမ်ႈ ပႃးၸဝ်ႈၵႃး တင်းမူတ်း 7 ၵေႃႉသူင်ႇ ႁူင်းပလိၵ်ႈ ပၼ်တူတ်ႈတၢမ်ႇ ၸွမ်းၼင်ႇ မၢႆမီႈ။
ၸၢႆးပိူင်း ၸဝ်ႈၼႃႈတီႈၾၢႆႇမၢႆမီႈ HRDF လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – တွၼ်ႈတႃႇႁႅင်းၵၢၼ်ဢၼ် ၺႃးတီႉတီႈလမ်းပုၼ်းၼၼ်ႉ ၸွမ်းၼင်ႇမၢႆမီႈယဝ်ႉ ၵေႃႉလႂ်ၽိတ်းၵေႃႈ ထုၵ်ႇလီတီႉၵေႃႉၼၼ်ႉၵူၺ်း၊ တွၼ်ႈ တႃႇၸဝ်ႈၵႃးတႄႉ မီးသုၼ်ႇၽိတ်းယူႇယွၼ်ႉဝႃႈ တၢင်ႇၵူၼ်းဢမ်ႇမီးဝတ်းဝႂ်၊ သိုပ်ႇၼႆႉၵႂႃႇ ၸဝ်ႈၼႃႈတီႈၶဝ် တေၵူတ်ႇထတ်းၵႂႃႇတိၵ်းတိၵ်း ယွၼ်းႁႂ်ႈၵူႈၵေႃႉ ႁဵတ်းၸွမ်းၼင်ႇ ပၵ်းပိူင်မၢႆမီႈသေၵမ်းဝႃႈၼႆ။
လူင်ပွင်ၸိုင်ႈမိူင်းထႆး တမ်းဝၢင်းဝႆႉမၢႆမီႈႁႅင်းၵၢၼ် သင်ဝႃႈႁႅင်းၵၢၼ်ၵေႃႉလႂ်ၽိတ်းမၢႆမီႈ ဢမ်ႇမီးဝႂ်ႁဵတ်းၵၢၼ်ၼႆ မီးတူတ်ႈတၢမ်ႇမႂ်ငိုၼ်း 5,000 – 50,000 ၿၢတ်ႇလႄႈ ႁႄႉႁၢမ်ႈဢမ်ႇ ႁႂ်ႈယွၼ်းဝႂ်ႁဵတ်းၵၢၼ် 2 ပီ။ တွၼ်ႈတႃႇ ၼၢႆးၸၢင်ႈ သင်ၸၢင်ႈၵူၼ်းႁဵတ်းၵၢၼ် ၽိတ်းမၢႆမီႈၼႆ တေၺႃးမႂ်ငိုၼ်း 10,000 – 100,000 ၿၢတ်ႇ တေႃႇၵူၼ်း ႁဵတ်း ၵၢၼ်ၼိုင်ႈၵေႃႉ သင်ႁဵတ်း ၽိတ်းယဝ်ႉႁဵတ်းၽိတ်းထႅင်ႈၼႆၸိုင် တေၺႃးတၢမ်ႇၶွၵ်ႈ 1 ပီ မႂ်ငိုၼ်း 50,000 – 200,000 ၿၢတ်ႇ လႄႈ တေၺႃးႁႄႉႁၢမ်ႈ ဢမ်ႇႁႂ်ႈၸၢင်ႈႁႅင်းၵၢၼ် 3 ပီ ။ သင်ႁႅင်းၵၢၼ်ၵေႃႉလႂ် ၶဝ်ႈမႃးႁဵတ်း ၵၢၼ်တီႈၼႂ်းမိူင်းထႆးၼႆၸိုင် တေလႆႈၶဝ်ႈၸွမ်းပိူင် MOU (ၶေႃႈၵိၼ်ၵႅၼ်ႇ ၵၢၼ်ၸၢင်ႈၵူၼ်းႁဵတ်းၵၢၼ် ဝူင်ႈၵၢင်သွင်မိူင်း) ။


c: text/html

text:
လွၵ်းလၢႆးၸႂ်ႉတိုဝ်း ပၢင်ႈၵူးသေ ႁဵတ်းJailbreak iOS 7.1.x
လွၵ်းလၢႆးၸႂ်ႉတိုဝ်း ပၢင်ႈၵူးသေ ႁဵတ်းJailbreak iOS 7.1.x
1. ဢၼ်လူဝ်ႇလႆႈမီး မိူဝ်ႈပႆႇ jailbreak
- ဢိၼ်ႇတႃႇၼႅတ့်
- ၶွမ်ႇၽျူႇတႃႇ (Mac ဢမ်ႇၼၼ် PC)
- ၶိူင်ႈဢၼ်လူင်းဝႆ့ iOS 7.1.x
- သၢႆ USB တႃႇတေႃႇၶိူင်ႈၸူးၶွမ်း
2. ဢၼ်လူဝ်ႇလႆႈႁဵတ်း မိူဝ်ႈပႆႇ jailbreak
2.1) ထုၵ်ႇလီ backup ၶေႃႈမုၼ်းၸဝ်ႈၵဝ်ႇ ဢၼ်မီးၼႂ်းၶိူင်ႈၾူၼ်း (မိူၼ်ၼင်ႇ ၶႅပ်းႁၢင်ႈ၊ သဵၼ်ႈၸိုဝ်ႈၽူႈတိတ်းတေႃႇၸိူဝ်းၼႆႉ) ဝႆႉၼႂ်းၶိူင်ႈၶွမ်း၊ ဢမ်ႇၼၼ် ၼိူဝ် Cloud
2.2) ၻၢဝ်းလူတ်ႇဢဝ် ပရူဝ်းၵႅမ်းပၢင်ႈၵူးတႃႇတေႁဵတ်း jailbreak တီႈတႂ်ႈၼႆႉ
3. ပိုတ်ႇပရူဝ်းၵႅမ်းၿၢင်ႈၵူး၊ ပေႃးယဝ်ႉ ဢဝ်ၶိူင်ႈၾူၼ်းၸဝ်ႈၵဝ်ႇ ၵပ်းတေႃႇၸူးၶွမ်းသေ ၼဵၵ်းတီႈ jailbreak
4. ၵမ်းၼၼ်ႉ ပေႃးထိုင်တီႈၼိုင်ႈ မၼ်းတေမႃးႁႂ်ႈၸဝ်ႈၵဝ်ႇ လႅၵ်ႈဝၼ်းတီႈၶွင်ၾူၼ်း ႁႂ်ႈပဵၼ်ဝၼ်းတီႈ June 2, 2014 ယဝ်ႉ။ ဢၼ်ၼႆႉ ၸဝ်ႈၵဝ်ႇတေလႆႈၶဝ်ႈၵႂႃႇတီႈၼႂ်း Settings > General > Date and Time ဢိုတ်းပႅတ်ႈဢၼ်ဝႃႈ Set Automatically ။ ယဝ်ႉၵေႃႈ တင်ႈပၼ်ဝၼ်းတီႈ ႁႂ်ႈပဵၼ် June 2, 2014 လႄႈ တင်ႈပၼ်ၶၢဝ်းယၢမ်း ႁႂ်ႈပဵၼ် 20: 30
5. ပေႃးယဝ်ႉၸိုင် ၶိူင်ႈၾူၼ်းၸဝ်ႈၵဝ်ႇတေဢိုတ်းၵႂႃႇသေ ၶိုၼ်းပိုတ်ႇမႃးယဝ်ႉ။ ၵမ်းၼၼ်ႉ တေဢွၵ်ႇမႃးႁၢင်ႈ Logo ပၢင်ႈၵူးယဝ်ႉ။ ၸဝ်ႈၵဝ်ႇတေလႆႈၼဵၵ်းပၼ်ၼိူဝ် Logo ၼၼ်ႉယဝ်ႉ။
6. ပေႃးယဝ်ႉ ၶိုၼ်းၼဵၵ်းပၼ်ထႅင်ႈ တီႈ Continue ၼၼ်ႉသေ ပႂ်ႉၵမ်းၼိုင်ႈၸိုင် ၵၢၼ်ႁဵတ်း jailbreak တေယဝ်ႉတူဝ်ႈလီငၢမ်းယူႇယဝ်ႉ။ မၼ်းတေသႂ်ႇဝႆႉပၼ် Cydia ၼိူဝ်ၼႃႈၸေႃးၸဝ်ႈၵဝ်ႇသေ ၵႃႈၼင်ႇ Apps ဢၼ်ၵဵဝ်ႇၵပ်း Cydia ၼၼ်ႉၵေႃႈ တေၸၢင်ႈမီးသုၼ်ႇ ၸႂ်ႉတိုဝ်းလႆႈတဵမ်ထူၼ်ႈယူႇယဝ်ႉ။
ပီႈၸၢႆးလူင်
Comments
လွင်ႈႁဵတ်း Jaibreak iOS 8
ၶႃႈႁဝ်း ၶႂ်ႈယွၼ်းထၢမ်ဝႃႈ iOS 8 ၼႆႉၸွင်ႇတေႁဵတ်းလႆႈ Jaibreak ၶႃႈၼေႃ ?

robotstxt: allowed

filter: keep


text:
ၼႂ်းၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ ယွၼ်ႉသိုၵ်းၸုမ်းဢူၺ်းလီပွတ်းႁွင်ႇ တင်း သိုၵ်း RCSS ပဵၼ်ပၢင်တိုၵ်း ၵၼ် မိူဝ်ႈႁူဝ်လိူၼ်ဢေႃႊၵတ်ႊသ်ၼႆႉ ႁဵတ်းႁႂ်ႈၵူၼ်းမိူင်းၸိူဝ်းလႆႈပၢႆႈၽေးသိုၵ်း 800 ပၢႆ ဢွၼ်ၵၼ်ပွၵ်ႈၶိုၼ်း ႁိူၼ်းယေး ဝၢၼ်ႈၵဝ်ႇၽႂ်မၼ်း။
ဝၼ်းတီႈ 08-09/08/2018 ၼႆႉ ၵူၼ်းပၢႆႈၽေးသိုၵ်း ဢိူင်ႇပၢင်လူင်၊ ဢိူင်ႇပၢင်သေႃႉလႄႈ ဢိူင်ႇမိူင်းမူႉ ဢၼ်မႃး သွၼ်ႈသဝ်းဝႆႉတီႈ ဝတ်ႉ/ၵျွင်းႁွင်ႇ ဢိူင်ႇမၢၼ်ႈၸၢမ် လႄႈ ဝတ်ႉ/ၵျွင်းမိူင်းမူႉ ၼႂ်းၸႄႈဝဵင်းၼမ်ႉတူႈ ၸႄႈတွၼ်ႈ ၵျွၵ်ႉမႄး ၸိုင်ႈတႆးပွတ်းႁွင်ႇ ပွၵ်ႈမိူဝ်းၶိုၼ်းႁိူၼ်း ဝႃႈၼႆ။
လုင်းၸၢႆးပႃႉၺၢၼ်ႉ ၵႅမ်ႁူဝ်ပဝ်ႈၸုမ်းၸွႆႈထႅမ်ၵူၼ်းပၢႆႈၽေး ၸႄႈဝဵင်းၼမ်ႉတူႈ လၢတ်ႈတီႈၽူႈတွႆႇႁွၵ်ႈဝႃႈ “ တေႃႈ လဵဝ်ၼႆႉ သိုၵ်းဢူၺ်းလီ ပွတ်းႁွင်ႇၶဝ် ဢွၼ်ၵၼ်သုတ်ႉႁူၼ်ၵႂႃႇတၢင်းပွတ်းမိူင်းယဵၼ်ယဝ်ႉလႄႈ ၵူၼ်းမိူင်းပၢႆႈ ၽေးသိုၵ်း ႁဝ်း ဢၼ်ပၢႆႈၽေးမႃးသွၼ်ႈဝႆႉတီႈ မၢၼ်ႈၸၢမ် – မိူင်းမူႉၼႆႉ ဢွၼ်ၵၼ်ပွၵ်ႈမႃးၶိုၼ်းႁိူၼ်းၵမ်ႈၽွင်ႈ။ ၵူၺ်းၵႃႈ ဢွၼ် ၵၼ်ပွၵ်ႈမိူဝ်းၶိုၼ်းတင်းမူတ်းတႄႉ ဢမ်ႇၸႂ်ႈ ဢၼ်ၵိုတ်းဝႆႉတီႈဝတ်ႉၵေႃႈ တိုၵ်ႉမီးထႅင်ႈၵမ်ႈၽွင်ႈယူႇ။ မိူဝ်ႈၼႆႉတႄႉ လႅပ်ႈတေပွၵ်ႈမိူဝ်းမူတ်းယူႇ” ဝႃႈၼႆ။
ၵဵဝ်ႇၵပ်းလူၺ်ႈလွင်ႈၼႆႉ ယွၼ်ႉသိုၵ်းလူင်ပွင်ၸိုင်ႈမၢၼ်ႈ၊ သိုၵ်း RCSS၊ သိုၵ်း TNLA တင်း သိုၵ်း SSPP ၵႆႉပဵၼ်ပၢင် တိုၵ်း ၵၼ် ၼႂ်း ၸႄႈဝဵင်းၼမ်ႉတူႈသေဢမ်ႇၵႃး ၼွၵ်ႈလိူဝ်ၼၼ်ႉၵေႃႈ ၵႆႉလႆႈၶဵင်ႈၶႅင်ၵၢၼ်သိုၵ်းတေႃႇၵၼ် လႄႈၵူၼ်း ဝၢၼ်ႈ ဢွၼ်ၵၼ်လႆႈပၢႆႈၽေးသိုၵ်း ႁူဝ်ၵူၼ်းႁိမ်း 1,000 ဝႃႈၼႆ။


text:
ပပ်ႉမၢႆတွင်းမိူဝ်ႈဝၼ်းသိုၼ်းလႄႈ ပိုၼ်းႁၵ်ႉႁဝ်းဝၼ်းလင်
ပပ်ႉမၢႆတွင်းမိူဝ်ႈဝၼ်းသိုၼ်းလႄႈ ပိုၼ်းႁၵ်ႉႁဝ်းဝၼ်းလင်
ၸိုဝ်ႈၶႃႈၸိုဝ်ႈ ႁၢၼ်။ ၵူၺ်းၵႃႈ ပေႃးၵဵဝ်ႇလူၺ်ႈလွင်ႈႁၵ်ႉၼႆၸိုင် ၶႃႈဢမ်ႇတွၼ်ႉ ႁတ်းႁၢၼ်မႃးသေပွၵ်ႈ။
မိူဝ်ႈယူႇၸၼ်ႉ 9
ၶႃႈၵႆႉၵႆႉလၵ်ႉၵိူဝ်ႉတူၺ်း သၢဝ်ဢွၼ်ႇၵေႃႉၼိုင်ႈ ဢၼ်ၼင်ႈၽၢႆႇၼႃႈၶႃႈ ၼႂ်းႁွင်ႈႁဵၼ်း ဢႅင်းၵလဵတ်ႈၼၼ်ႉယူႇ။ ၸိုဝ်ႈမၼ်းပဵၼ်ၼွင်ႉႁွမ်။ ႁဝ်းပဵၼ် ႁူၺ်းၵေႃႉၸမ်ၸႂ်ၵၼ်။ ၵဝ်ၶႃႈၵိူဝ်ႉတူၺ်း ၶူၼ်ႁူဝ်ဢွၼ်ႇၼွင်ႉႁွမ် ဢၼ်ယၢဝ်းယွၼ်ႇယွႆႉ ၸွမ်းႁူဝ်မႃႇမၼ်းၼၼ်ႉသေ ၵႆႉၵႆႉဝူၼ်ႉမႅၼ်ႈဝႃႈ "ႁဝ်းတႃႉ ၶႂ်ႈႁႂ်ႈသူ ပဵၼ်ၵေႃႉႁၵ်ႉႁဝ်းၵူၺ်းယဝ်ႈ၊ ၵူၺ်းၵႃႈ ႁဝ်းႁူႉယူႇ၊ သူဢမ်ႇဝႆႉၸႂ် ၸိူင်ႉၼၼ်တေႃႇႁဝ်းလႆႈ"။
ဝၢႆးႁူင်းႁဵၼ်းယဝ်ႉ ၼွင်ႉႁွမ်ပႆမႃးၸူးၶႃႈသေ ယွၼ်းယိမ်ပပ်ႉႁဵၼ်းၶႃႈ ၵႂႃႇတူၺ်း။ ၵွပ်ႈပိူဝ်ႈဝႃႈ မိူဝ်ႈဝႃးၼႆႉ ၼွင်ႉႁွမ်ဢမ်ႇတၼ်းမႃးၶိုၼ်ႈႁဵၼ်း။
ၼွင်ႉႁွမ်ဝႃႈ "ၶွပ်ႈၸႂ်ယဝ်ႈၼႃ" ၼႆသေ ဢဝ်မိုဝ်းမႃးမိပ်ႇၵႅမ်ႈၶႃႈသေယဝ်ႉ ပွၵ်ႈမိူဝ်းၵႂႃႇယဝ်ႈ။ ၵဝ်ၶႃႈၶႂ်ႈလၢတ်ႈမၼ်းတႄႉယဝ်ႈ လွင်ႈဝႃႈၵဝ်ၶႃႈဢမ်ႇၶႂ်ႈပဵၼ် ႁူၺ်းၵေႃႉၵူၺ်း၊ ၶႂ်ႈႁၵ်ႉၼွင်ႉႁွမ်မိူၼ်ၵေႃႉႁၵ်ႉ။ ၵူၺ်းၵႃႈ ၵဝ်ၶႃႈဢမ်ႇႁတ်း လၢတ်ႈ၊ မိူဝ်ႈလႂ်ၵေႃႈဢၢႆ၊ ပဵၼ်သင်ၵေႃႈဢမ်ႇႁူႉယဝ်ႈ။
မိူဝ်ႈထိုင်ၸၼ်ႉ 10
ဝၼ်းၼိုင်ႈ ၾူၼ်းၶႃႈမေႃးယူႇတိတ်းတိတ်းၼိူဝ်ၽိူၼ်။ ၽိူဝ်ႇတူၺ်း ပဵၼ် ၼွင်ႉႁွမ်ထူဝ်းမႃး။ မၼ်းႁွင်ႉႁႆႈယူႇဢိုတ်းဢိုတ်းတေႃႇၶႃႈ လၢတ်ႈဝႃႈ မၼ်း ဢမ်ႇယူႇလီ။ ယဝ်ႉၵေႃႈ ဝႃႈဢမ်ႇၶႂ်ႈယူႇငဝ်ၵေႃႉလဵဝ်လႄႈ ႁႂ်ႈၶႃႈမိူဝ်းယူႇပဵၼ် ႁူၺ်းၵေႃႉမၼ်းၼႆ။ ၶႃႈၵေႃႈ လႆႈမိူဝ်းယူႇပဵၼ်ႁူၺ်းၵေႃႉမၼ်း။ ဝၢႆးသေ တူၺ်းၼင်ယဝ်ႉႁူဝ်ၼိုင်ႈ၊ ၵိၼ်ဢႃႇလူးၶူဝ်ႈမူတ်းသၢမ်ထူင်ယဝ်ႉၸိုင် တူၺ်း ၼွင်ႉႁွမ်ဢၢပ်ႈယူႇလီမႃးၶိုၼ်းယဝ်ႉ၊ လိုၵ်းၵေႃႈလိုၵ်းယဝ်ႉလႄႈ ၶႃႈၵေႃႈ ပွၵ်ႈမိူဝ်းမႃးႁိူၼ်းယဝ်ႈ။ ၼွင်ႉႁွမ်ၵေႃႈ တူၺ်းၼႃႈၶႃႈသေလၢတ်ႈဝႃႈ "ၶွပ်ႈၸႂ်ယဝ်ႈၼႃ" ၼႆသေ ဢဝ်မိုဝ်းမႃးမိပ်ႇၵႅမ်ႈၶႃႈ။
ၶႃႈၶႂ်ႈလၢတ်ႈၼႄၼွင်ႉႁွမ်တႄႉယဝ်ႈ၊ လွင်ႈဝႃႈ ၶႃႈႁၵ်ႉမၼ်း။ လွင်ႈဝႃႈ ၵဝ်ၶႃႈ ဢမ်ႇၶႂ်ႈပဵၼ်ႁူၺ်းၵေႃႉၸမ်ၸႂ်ၵူၺ်း။ ၵူၺ်းၵႃႈ ၵဝ်ၶႃႈလီဢၢႆ၊ ယွၼ်ႉသင်ၵေႃႈ ဢမ်ႇႁူႉယဝ်ႈ။
ပၢၼ်ပဵၼ်လုၵ်ႈႁဵၼ်းၸၼ်ႉၸွမ်
ဝၼ်းၼိုင်ႈ ၼွင်ႉႁွမ်ပႆၸူးၶႃႈတီႈၼႂ်းႁူင်းတူၺ်းလိၵ်ႈသေဝႃႈ "လီၸၢၼ်ႈၼႃႇ ဢၢႆႈၼၼ်ႉမၼ်းဢမ်ႇၵႂႃႇလႄႇၸွမ်းၼွင်ႉႁွမ်" ၼႆယဝ်ႈ။ ပေႃးဝႃႈၸိူင်ႉၼၼ် ၸိုင် ပွင်ႇဝႃႈ ၵဝ်ၶႃႈလူဝ်ႇလႆႈၵႂႃႇလႄႇၸွမ်းၼွင်ႉႁွမ်ၼၼ်ႉယဝ်ႈ။ ၵွပ်ႈပိူဝ်ႈ ႁဝ်းသွင်ၵေႃႉ ပၼ်ၵႂၢမ်းမၼ်ႈၵၼ်ဝႆႉ ၸဵမ်မိူဝ်ႈႁဝ်းယူႇၸၼ်ႉၸဵတ်း ဝႃႈ ႁဝ်းသွင်ၵေႃႉၼႆႉ ပေႃးၵေႃႉၼိုင်ႈဢမ်ႇမီးၵေႃႉၸိုင် ၵေႃႉၼိုင်ႈ လူဝ်ႇလႆႈၵႂႃႇၸွမ်း ၼႆၼၼ်ႉယဝ်ႈ။
ၶမ်ႈၼၼ်ႉ ဝၢႆးသေၵႂႃႇလႄႇမႃးယဝ်ႉ ၶႃႈမိူဝ်းသူင်ႇၼွင်ႉႁွမ်ထိုင်တီႈႁိူၼ်းၶဝ်။ ၼွင်ႉႁွမ်ၸုၵ်းတီႈပၢၵ်ႇၽၵ်းတူႁိူၼ်းၶဝ်သေ လၢတ်ႈဝႃႈ "ၶမ်ႈၼႆႉ ၼွင်ႉႁွမ် မီးတၢင်းသိူဝ်းၸႂ်တႄႉယဝ်ႈ၊ ၶွပ်ႈၸႂ်ယဝ်ႈၼႃ ႁၢၼ်" ၼႆယူႇ။ ပေႃးယဝ်ႉ ဢဝ်မိုဝ်းမႃးမိပ်ႇၵႅမ်ႈၶႃႈသေယဝ်ႉ ယုမ်ႉသေ ဢဝ်မိုဝ်းၵၵ်းၵၢႆ ၶဝ်ႈႁိူၼ်းၶဝ် ၵႂႃႇယဝ်ႈ။ ၶႃႈၶႂ်ႈလၢတ်ႈၼႄၼွင်ႉႁွမ်တႄႉယဝ်ႈ လွင်ႈဝႃႈ ၶႃႈႁၵ်ႉမၼ်း၊ ၵူၺ်းၵႃႈ ဢမ်ႇႁတ်းလၢတ်ႈ၊ မိူဝ်ႈလႂ်ၵေႃႈဢၢႆ၊ ပဵၼ်သင်ၵေႃႈဢမ်ႇႁူႉယဝ်ႈ။
ဝၼ်းႁပ်ႉၸုမ်ႈၶူး
ဝၼ်းယဝ်ႉဝၼ်း လိူၼ်ယဝ်ႉလိူၼ် ၶၢဝ်းယၢမ်းၵေႃႈ ပူၼ်ႉၵႂႃႇဝႆးတႄႉယဝ်ႈ။ သမ်ႉပေႃးထိုင်ဝၼ်းႁဝ်းႁပ်ႉၸုမ်ႈၶူးယဝ်ႈ။ မိူဝ်ႈၽွင်းၼွင်ႉႁွမ်တိုၵ်ႉယၢင်ႈပႆ ၶိုၼ်ႈၼိူဝ်ၶဵင်ႇႁပ်ႉၸုမ်ႈၵႂႃႇၼၼ်ႉ ၶႃႈၵိူဝ်ႉတူၺ်းတူဝ်ႁၢင်ႈဢွၼ်ႇမၼ်းၼၢင်း ယူႇ။ ဢူဝ်ႉ ႁၢင်ႈလီတႄႉၼၼ်ႉယဝ်ႈ။ ၼင်ႇဢၼ်ႁၢင်ႈၽၢင်ၽူႈယိင်းႁၢင်ႈလီ ၵေႃႉၼိုင်ႈ ထုၵ်ႇလီမီးၼၼ်ႉ မီးတီႈၼွင်ႉႁွမ်မူတ်းၼၼ်ႉယဝ်ႈ။ ၶႃႈၵိူဝ်ႉတူၺ်း ၼွင်ႉႁွမ်သေ ဝူၼ်ႉယူႇၼႂ်းၸႂ်ႁင်းၵူၺ်းဝႃႈ "ႁဝ်းၶႂ်ႈႁႂ်ႈသူပဵၼ်ၵေႃႉႁၵ်ႉႁဝ်း ၵူၺ်းယဝ်ႈ၊ ၵူၺ်းၵႃႈ ႁဝ်းႁူႉယူႇ သူဢမ်ႇဝႆႉၸႂ်တေႃႇႁဝ်းလႆႈၸိူင်ႉၼၼ်"။
ဝၼ်းၵူပ်ႉၵူႈ
ဝၼ်းၼၼ်ႉ ၶႃႈၼင်ႈယူႇၼႂ်းပၢင်ၵူၼ်းၼမ်ၸွမ်းပိူၼ်ႈ။ ၽူႈယိင်းႁၢင်ႈလီ ဢွၼ်ႇ ဢၼ်ၵဝ်ၶႃႈလၵ်ႉႁၵ်ႉမႃးၸဵမ်ႁိုင်ၼၼ်ႉ သမ်ႉပေႃးတေႇၼႃႈႁိူၼ်း ၸွမ်းပိူၼ်ႈၵႂႃႇယဝ်ႉလူး။ ၼွင်ႉႁွမ်မႃးလၢတ်ႈတေႃႇၶႃႈ ဝႃႈ "သူၵေႃႈမႃးႁႃႉ?" ၼႆသေ လိၵ်းတႃတေႃႇၶႃႈယူႇ။ ယဝ်ႉၵေႃႈ ဢမ်ႇႁိုင် လႆႈႁၼ်ၼွင်ႉႁွမ် ဢွၵ်ႇႁိူၼ်းၵႂႃႇၸွမ်း လုၵ်ႈၶူၺ်မႂ်ႇပိူၼ်ႈယဝ်ႈ။
ၶႃႈၵေႃႈဢမ်ႇၸၢင်ႈႁဵတ်းႁိုဝ် လိူဝ်သေဝႃႈ သေလၢႆ။ သင်ပဵၼ်လႆႈ ၶႃႈၶႂ်ႈ လၢတ်ႈၼႄမၼ်းၼၢင်း ၼႂ်းပၢင်ၶႅၵ်ႇၼၼ်ႉၵမ်းလဵဝ်ယဝ်ႈ။ လွင်ႈဝႃႈ ၵဝ်ၶႃႈႁၵ်ႉမၼ်း။ ၵူၺ်းၵႃႈ မၼ်းၼၢင်း ဢမ်ႇတွၼ်ႉဝႆႉၸႂ်ၸိူင်ႉၼၼ် တေႃႇၶႃႈသႄႈ ၶႃႈၵေႃႈႁူႉယူႇ။
ပၢင်မႃႇသႃႇ
ပူၼ်ႉမႃးလၢႆသိပ်းပီယဝ်ႈ။ တီႈၼႂ်းပၢင်မႃႇသႃႇတီႈၼိုင်ႈၼၼ်ႉ ၶႃႈယၵ်ႉတူၺ်း ပႅၼ်ႈၵွမ်ႇသေ ဝူၼ်ႉယူႇႁင်းၵူၺ်း "ဢေႃ ၼႆႉပဵၼ်ၽူႈယိင်း ဢၼ်ပဵၼ် ႁူၺ်းၵေႃႉၸမ်ၸႂ်ၵဝ်ၶႃႈ၊ ဢၼ်ၵဝ်ၶႃႈယၢမ်ႈႁၵ်ႉမႅၼ်ႈမႃးၼၼ်ႉလူး" ၼႆယူႇ။
ဝၢႆးသေမၼ်းၼၢင်းသဵင်ႈၵၢမ်ႇၵႂႃႇယဝ်ႉၼၼ်ႉ ၶဝ်ဢဝ်ပပ်ႉမၢႆတွင်း မိူဝ်ႈၽွင်း မၼ်းၼၢင်းတိုၵ်ႉပဵၼ်လုၵ်ႈႁဵၼ်းၼၼ်ႉ မႃးလူတူၺ်း။ ၼႂ်းပပ်ႉမၢႆတွင်းမၼ်း တီႈၼႃႈၼိုင်ႈၼၼ်ႉ တႅမ်ႈဝႆႉဝႃႈ
"ၼွင်ႉႁွမ်ၵမ်းၵမ်းၵိူဝ်ႉတူၺ်းႁၢၼ်ယူႇ၊ ၼွင်ႉႁွမ် ဢမ်ႇၶႂ်ႈပဵၼ်ႁူၺ်းၵေႃႉ ၸမ်ၸႂ်တေႃႇႁၢၼ်၊ ၼွင်ႉႁွမ်ၶႂ်ႈႁႂ်ႈႁၢၼ် မႃးပဵၼ်ၵေႃႉႁၵ်ႉၼွင်ႉႁွမ်ဢိူဝ်ႈ။ ၵူၺ်းၵႃႈ ၼွင်ႉႁွမ်ႁူႉယူႇ ႁၢၼ်ဢမ်ႇဝႆႉၸႂ်တေႃႇၼွင်ႉႁွမ်လႆႈၸိူင်ႉၼၼ်။ ႁၢၼ်… ႁဝ်းႁၵ်ႉသူဢိူဝ်ႈၼႃ၊ ၵူၺ်းၵႃႈ ႁဝ်းဢမ်ႇႁတ်းလၢတ်ႈ။ ႁဝ်းမုင်ႈမွင်း ယူႇတႃႇသေႇဢိူဝ်ႈ ဝၼ်းလႂ်လႃႇ သူတေလၢတ်ႈၵႂၢမ်းႁၵ်ႉတေႃႇႁဝ်း…"


text:
မႂ်ႇသုင် ပီႈၼွင်ႉႁဝ်းၶဝ်တင်းသဵင်ႈ ၸဝ်ႈတႆးၼုမ်ႇၼႆၵေႃႈ ဢမ်ႇလႆႈတၢင်ႇတၢင်းႁူႉ ပၼ်ပီႈၼွင်ႉႁဝ်းၶဝ်
ၸိူဝ်းမႃးဢႅဝ်ႇႁွတ်ႈဝႅပ်ႉတႆးၼုမ်ႇၼႆႉ ႁိုင်ယဝ်ႉ၊ ယွၼ်ႉဝႃႈ ၶၢၼ်ႉႁိုဝ်ၵေႃႈဢမ်ႇႁူႉ
ဝၼ်းမိူဝ်ႈၼႆႉတႄႉ ၸဝ်ႈတေမႃးမွၵ်ႇလၢတ်ႈၼႄပၼ် လွၵ်းလၢႆးၸႂ်ႉဢိတ်းဢွတ်း မိူၼ်ၼင်ႇႁူဝ်ၶေႃႈပႃႈၼိူဝ်ၼႆႉ
မိူဝ်ႈဢွၼ်တၢင်း ဢၼ်ပဵꧣ် Zaypy ၼႆႉ ဢမ်ႇ Share apk ၸူး တီႈၼႂ်းFacebook ၊ Update မၼ်းတိုၵ်ႉဢွၵ်ႇမႃးလႆႈသွင်သၢမ်ဝၼ်းၵူၺ်း၊ သင်ၸိူဝ်ႉဝႃႈတီႈၼႂ်းၽူင်းပီႈၼွင်ႉႁဝ်းꧠဝ်
ဢမ်ႇၸႂ်ႈ Version ဢၼ်ဢွၵ်ႇလိုၼ်းသုတ်းမၼ်းၼႆ လၢႆးဢၼ်ၽူႈတႅမ်ႈလၢတ်ႈၼႄၼႆႉၼႆၵေႃး တေဢမ်ႇၸႂ်ႉလႆႈၼင်ႇၵဝ်ႇ၊ ယွၼ်ႉၼၼ်လႄႈ သင်ဝႃႈၶႂ်ႈၸႂ်ႉမိူၼ်ၼင်ႇလၢႆးၽူႈတႅမ်ႈလၢတ်ႈၼႆႉ
Update Zaypy .apk ၼၼ်ႉ ႁႂ်ႈပဵၼ် ဝိူဝ်းသျိၼ်းလိုၼ်းသုတ်းလႄႈ။
ပေႃးပႆႇမီး ၸၼ်ဢဝ်လႆႈတီႈလိင်ႉတႂ်ႈၼႆႉ
လၢႆးၸႂ်ႉတိုဝ်း Zaypy သေ Share ၽၢႆႇ apk, music, video , document ၸူး တီႈၼႂ်းFacebook
ဢွၼ်တၢင်းသုတ်း ၽုၺ်ႇ Zapya တီႈၼႂ်းၶိူင်ႈၽူင်းၸဝ်ႈၵဝ်ႇ။
ပေႃးၽုၺ်ႇယဝ်ႉ သိုပ်ႇၼဵၵ်းမိူၼ်ၼင်ႇတီႈတႂ်ႈၼႆႉ ၼဵၵ်းတီႈ Login ၼၼ်ႉၵမ်းၼိုင်ႈတႃႉ။
(မၢႆတွင်း- တေလႆႈၽုၺ်ႇဝႆႉလႅင်းၼႅတ်ႉ ပေႃးၶႂ်ႈၸႂ်ႉဢၼ်ၼႆႉ)
သိုပ်ႇၼဵၵ်းတီႈ Facebook တႃႉ။
ပႂ်ႉၵမ်းၼိုင်ႈ တေဢွၵ်ႇမႃး တီႈၶဝ်ႈဢၵွင်ႉၽဵတ်ႉပိူၵ်ႉႁဝ်း သႂ်ႇမၢႆဢၵွင်ႉၽဵတ်ႉပူၵ်ႉၸဝ်ႈၵဝ်ႇလႄႈ မၢႆလပ်ႉမၼ်းေသ ၼဵၵ်း Log in တႃႉ။
သိုပ်ႇၼဵၵ်းဢူဝ်ႇၶႄႇတႃႉ။
ပႂ်ႉၵမ်းၼိုင်ႈ။
တေဢွၵ်ႇမႃးၼင်ႇၼႆ တႃႇတေ Share ၼဵၵ်းတီႈ Online ၼၼ်ႉၵမ်းၼိုင်ႈတႃႉ။
(မၢႆတွင်း - တီႈတင်းၼိူဝ်ၼၼ်ႉ လႆႈႁၼ်မီးဝႆႉ ID မၼ်းဝႆႉ သင်ဝႃႈၶႂ်ႈၸႂ်ႉ Zapya သေ လၢတ်ႈတေႃႇၵၼ်
သူင်ႇၽဵင်း၊ ငဝ်းတူင်ႉ , apk ၸူးၵၼ်ၼႆၵေႃးလႆႈ၊ တေလႆႈဢဝ်မၢႆ ID မၼ်းၼၼ်ႉသေႁႃ
ပေႃးႁၼ်ယဝ်ႉ ၽိတ်ႈမွၵ်ႇပဵၼ်ၵေႃႉၵၼ် ပေႃးၵေႃႉႁဝ်းၽိတ်ႈၸူးၼၼ်ႉႁပ်ႉယဝ်ႉၵေႃး
လၢတ်ႈတေႃႇၵၼ်လႆႈယဝ်ႉ၊ ဢၼ်ၼႆႉတႄႉ လဵပ်ႈႁဵၼ်းဢဝ်ႁင်းၵူၺ်းတႃႉ။)
ၼဵၵ်းတီႈ Share to Facebook ၼၼ်ႉၵမ်းၼိုင်ႈတႃႉ။
(မၢႆတွင်း- တႃႇတေႁႃဢူၺ်းၵေႃႉၼၼ်ႉ လူဝ်ႇလႆႈႁူႉမၢႆ ID ၵေႃႉ ဢၼ်ႁဝ်းတေလၢတ်ႈတေႃႇၼၼ်ႉၵွၼ်ႇ
ၼဵၵ်းတီႈ New Friend ၼၼ်ႉၵမ်းၼိုင်ႈသေ တႅမ်ႈသႂ်ႇမၢႆ ID မၼ်းသေသွၵ်ႈႁႃတႃႉ။
ၶႂ်ႈ Share ဢၼ်လႂ်ၼႆၵေႃး လိူၵ်ႈဢဝ်တႃႉ တီႈၼႆႈတႄႉ ၽူႈတႅမ်ႈတေ Share ၼႄ ၶိူင်ႈၸႂ်ႉၽူင်း apk ၼႆယဝ်ႉ ၼဵၵ်းတီႈ APP ၼၼ်ႉၵမ်းၼိုင်ႈတႃႉ။
လိူၵ်ႈဢဝ် apk တီႈၼႂ်းၽူင်းၸဝ်ႈၵဝ်ႇတႃႉ။ ၶႂ်ႈShare ဢၼ်လႂ်ၼႆၵေႃႈ ၼဵၵ်းသႂ်ႇတီႈႁၢင်ႈမၼ်းၼၼ်ႉ
ၵမ်းၼိုင်ႈတႃႉ။ တီႈၼႆ ၽူႈတႅမ်ႈၼဵၵ်းသႂ်ႇတီႈ ဢၢႆႇထီႇတႆးၼုမ်ႇၼၼ်ႉၵမ်းၼိုင်ႈယဝ်ႉ။
တီႈၼႆႈယူႇတီႈသႅၼ်းၾၢႆႇယဝ်ႉၼၼ်ႉ ပေႃးဝႃႈသႅၼ်းမၼ်းယႂ်ႇၼႆၵေႃး တေလႆႈပႂ်ႉႁိုင်ဢိတ်းၼိုင်ႈ။
ပေႃးယဝ်ႉ တေဢွၵ်ႇမႃးၼင်ႇႁၢင်ႈတႂ်ႈၼႆႉ ယွၼ်ႉဝႃႈတေ Share ၸူး တီႈၼႂ်းၽဵတ်ႉပူၵ်ႉလႄႈ
သိုပ်ႇၼဵၵ်းတီႈ Facebook ၼၼ်ၵမ်းၼိုင်ႈတႃႉ။
တႅမ်ႈသႂ်ႇလွင်ႈတၢင်းမၼ်းသေ ၼဵၵ်းတီႈ Post တႃႉ။
ပေႃးႁဝ်းၵႂႃႇတူၺ်းတီႈၼႂ်းၽဵတ်ႉၼႆ လႆႈႁၼ်ၼင်ႇၼႆယူႇယဝ်ႉ တႃႇတေ ၸၼ်ဢဝ်ၼၼ်ႉ
ၼဵၵ်းတီႈၸိုဝ်ႈမၼ်းၼၼ်ႉၵမ်းၼိုင်ႈတႃႉ။
တေဢွၵ်ႇမႃးၼင်ႇၼႆယူႇယဝ်ႉ၊
တႃႇတေၸၼ်ဢဝ်ၼၼ်ႉ ၼဵၵ်းတီႈ Download ၼၼ်ႉၵမ်းၼိုင်ႈတႃႉၼေႃး။
တႅမ်ႈ-ၸဝ်ႈပိၼ်ႇတေႃးလ (ဝၢၼ်ႈလဝ်း-ၵုၼ်ႁဵင်)


text:
GNJ
|
Saturday, February 4, 2012
|
0 comments
Scribus ၼႆ့မၼ်းပဵၼ် free cross-platform desktop publishing (DTP) software ဢိင်ၼိူဝ် Qt toolkit သေႁဵတ်းသၢင်ႈဝႆ့ၶႃႈဢေႃႈ။ တီႈၼႂ်း Scribus ၼႆ့ၵေႃး မၼ်းပႃႈဝႆႉၽၢင်ႁၢင်ႈ တႃႇတေႁဵတ်းၵၢၼ် ဢၼ် ၶပ့်လိၵ်ႈပေႃႉလိၵ်ႈ ဢၼ်တႃႇႁဝ်းႁဵတ်းပပ်ႉ ႁဵတ်းၸိူင်း ႁဵတ်းၽိုၼ်လိၵ်ႈ (Journal) ၸိူင့်ၼင်ႇ
Adobe PageMaker or Adobe InDesign.
ယဝ်ႉၵေႃႈ ႁဝ်းၶႃႈတေလႆႈႁၼ် ၽၢင်ႁၢင်ႈ professional user interface သေဢမ်ႇၵႃႈ ဢၼ်ပဵၼ် Format ၶႅပ်းႁၢင်ႈၵမ်ႉၼမ်ၼမ်ၵေႃႈ မၼ်းပိုတ်ႇလႆႈ ႁဵတ်းၵၢၼ်ပၼ်ႁဝ်းလႆႈ ၸိူင့်ၼင်ႇ SVG (scalable vector graphics) ၶဝ်ၸိူဝ်းၼႆ့ၵေႃႈ ပိုတ်ႇလႆႈ ႁဵတ်းလႆႈယဝ့်။ ၼႂ်းၵႃႈ professional user interface ၼႆ့ မိူၼ်ၼင်ႇ ဢၼ်ၵပ်းၵၢႆႇလူၺ်ႈ သီ (Color) CMYK လႄႈသင် ICC Color management ၸိူဝ်းၼႆ့လႄႈသင်မၼ်းၸႂ်ႉလႆႈၶႃႈဢေႃႈ။ ယဝ့်ၵေႃႈ ႁဝ်းၶႃႈၸၢင်ႈႁဵတ်း ဢၼ်ပဵၼ် animated PDF ၽိုၼ်လိၵ်ႈ ဢၼ်ပႃးတူဝ်တူင့် လႄႈသင် Presentation ဢၼ်ႁဝ်းၸၢင်ႈႁဵတ်း ၸၢင်ႈၸႂ်ႉတီႈ လိၵ်ႈၽိုၼ်ၶၢဝ်ႇ (Newspaper)၊ ပပ့်လိၵ်ႈ၊ ပပ်ႉယဵမ်ႈဝၼ်း ၸိူင့်ၼႆ့ၵွၼ်ႇ။
တႃႇတေႁဵတ်း install Scribus တီႈၼိူဝ် Ubuntu 11.04/10.10/10.04 ၼႆ့ တဵၵ်း ( Ctrl + Alt + T ) သေပိုတ်ႇ terminal ယဝ့်ၵေႃႈ ၶိုၼ်းသိုပ်ႇပေႃႉ commands ၸွမ်းၼင်ႇ ပႃႈတႂ်ႈၼႆ့ၶႃႈ:
sudo apt-add-repository ppa:scribus/ppa
sudo apt-get update
sudo apt-get install scribus-trunk
Filed Under:
All Posts
,
Feature
,
ubuntu


text:
လၢႆးၸႂ်ႉတိုဝ်း BitTorrent
BitTorrent လႄႈ လၢႆးဢဝ် BitTorrent သေ ၻၢဝ်းလူတ်ႇ
1. BitTorrent ၼႆႉ ပွင်ႇဝႃႈသင် (ႁၢင်ႈ - A1)
BitTorrent ၼႆႉ ပဵၼ်ပရူဝ်းၵႅမ်း ဢၼ်ၸႂ်ႉတိုဝ်းလွၵ်းလၢႆး peer-to-peer သေ သူင်ႇၽႄၶေႃႈမုၼ်း (data) ပၼ်ၵၼ် ၼိူဝ်ဢိၼ်ႇတႃႇၼႅတ်ႉယဝ်ႉ။ peer-to-peer ၼႆႉ ပွင်ႇဝႃႈ ဢဝ်ၶွမ်းလုၵ်ႈၼိုင်ႈ ဝႆႉပဵၼ် server သေ သူင်ႇၸူးၶွမ်းလုၵ်ႈၼိုင်ႈၼၼ်ႉယဝ်ႈ။ ၼႂ်းၵႄႈၵၢင် ၶွမ်းလုၵ်ႈၼိုင်ႈလႄႈ လုၵ်ႈၼိုင်ႈ ဢၼ်ၸႅၵ်ႇၽႄၶေႃႈမုၼ်းပၼ်ၵၼ်ယူႇၼၼ်ႉ ဢမ်ႇလူဝ်ႇမီး server မႃးယူႇၼႂ်းၵၢင်မၼ်းၵေႃႈလႆႈ။ (ႁၢင်ႈ-A1) လွၵ်းလၢႆးဢၼ်ၸႂ်ႉတိုဝ်း peer-to-peer သေ ၸႅၵ်ႇၽႄၶေႃႈမုၼ်းပၼ်ၵၼ်ၸိူင်ႉၼင်ႇၼႆၼႆႉ ပဵၼ်လွၵ်းလၢႆးဢၼ် ၸႂ်ႉတိုဝ်းၵၼ်ၼမ်ဝႆႉတႄႉတႄႉယဝ်ႉ။ မိူဝ်ႈပီ 2009 လိူၼ် February ၼၼ်ႉ ၼႂ်းၵႃႈၵၢၼ်တေႃႉသူင်ႇၶေႃႈမုၼ်းၼိူဝ်ဢိၼ်ႇတႃႇၼႅတ်ႉ (Internet traffic) ၼၼ်ႉ လွၵ်းလၢႆး peer-to-peer ၼႆႉ ဢဝ်ၼႃႈတီႈဝႆႉ 43% တေႃႇထိုင် 70% ယဝ်ႉ။
မိူဝ်ႈပီ 2001 ၼၼ်ႉ မေႃတႅမ်ႈပရူဝ်းၵႅမ်း ဢၼ်ၸိုဝ်ႈ ၿရမ်ႇ ၶူဝ်ႇႁႅၼ်ႇ ၼၼ်ႉတႅမ်ႈပိူင်မၼ်းဢွၵ်ႇမႃးသေ လႆႈပိုၼ်ဢွၵ်ႇၵမ်းဢွၼ်တၢင်းသုတ်း မိူဝ်ႈ ပီ 2001 လိူၼ် July ၼၼ်ႉယဝ်ႉ။ မိူဝ်ႈလဵဝ် ၶူဝ်ႇႁႅၼ်ႇၶွမ်ႇပၼီႇ BitTorrent, Inc ၶဝ် သိုမ်ႇၵုမ်းထိင်းဝႆႉသေ ၽူႈၸႂ်ႉတိုဝ်းမၼ်းၵေႃႈ တိူဝ်းလိူဝ်မႃးတင်းၼမ်တင်းလၢႆယူႇယဝ်ႉ။
မိူဝ်ႈ ပီ 2012, လိူၼ် January ၼၼ်ႉ BitTorrent ၼႆႉ မီးၽူႈၸႂ်ႉတိုဝ်း 150 လၢၼ်ႉယူႇယဝ်ႉ။ ပေႃးဢိင်ၼိူဝ်သဵၼ်ႈမၢႆဢၼ်ၼႆႉဝႃႈၸိုဝ်ႈ ၼႂ်းၼိုင်ႈလိူၼ်ꧦၼႆႉ ၽူႈၸႂ်ႉတိုဝ်ႈ BitTorrent တေမီးၼမ်လိူဝ်ၵႂႃႇ 250 လၢၼ်ႉပၢႆယူႇယဝ်ႉ။ ပေႃးတေဢဝ် ၶၢဝ်းယၢမ်းၼိုင်ႈဢၼ်သေ မႃးတႅၵ်ႈၵၼ်တူၺ်းၸိုင် ၽူႈၸႂ်ႉတိုဝ်း FaceBook လႄႈတင်း YouTube မႃးႁူမ်ႈၵၼ်သေၵေႃႈ ယင်းပႆႇၼမ်တၢၼ်ႇ ၽူႈၸႂ်ႉတိုဝ်း BitTorrent ၵွၼ်ႇ။ BitTorrent ၼႆႉ ၵမ်ႈပႃႈၼမ် ဢွၼ်ၵၼ်ၸႂ်ႉတိုဝ်း တႃႇတေသူင်ႇ၊ ၸႅၵ်ႇၽႄပၼ်ၵၼ် ၽဵင်းၵႂၢမ်း၊ ၼင်၊ ငဝ်းတူင်ႉ၊ ၵဵမ်း၊ ပပ်ႉလိၵ်ႈ၊ လႄႈ ပရူဝ်းၵႅမ်းၸိူဝ်းၼႆႉယဝ်ႉ။ ဢၼ်ဢဝ် BitTorrent သေ သူင်ႇ၊ ၸႅၵ်ႇၽႄပၼ်ၵၼ်ယူႇၸိူဝ်းၼၼ်ႉၵေႃႈ ၵမ်ႈပႃႈၼမ် ပဵၼ်ၶွင်ဢၼ် ဢမ်ႇလွတ်ႈၵူတ်းမၢႆ ၶွင်မိူင်းၶိုၼ်ႈယႂ်ႇ မိူၼ်ၼင်ႇ မိူင်းဢင်းၵိတ်ႈ၊ မိူင်းဢမေႇရိၵ၊ မိူင်းꩡႃႇမၼီႇလႄႈ မိူင်းꩡပၢၼ်ႇ ၸိူဝ်းၼႆႉယဝ်ႉ။ ၵူၺ်းၵႃႈ ၽိတ်းၵူတ်းမၢႆမိူင်းလူင်သတေႃႉ ၵူၼ်းမိူင်းဢၼ်ယင်းတိုၵ်ႉၶိုၼ်ႈယူႇ မိူၼ်ၼင်ႇႁဝ်းႁႃးၼႆႉတႄႉ ယႃႇပဝေႃႈ သူင်ႇၸူးၵၼ်ၼိူဝ်ဢိၼ်ႇတႃႇၼႅတ်ႉလႃႈ တေႃႈၵႂႃႇႁႃသိုဝ်ႉဢဝ်ၸွမ်းၵၢတ်ႇ ယင်းလႆႈၵွၼ်ႇ။ ပရူဝ်းၵႅမ်း ဢၼ်ၸဝ်ႈၶွင်မၼ်းၶၢႆယူႇ ၵႃႈၶၼ်ဢၢၼ်ႇႁူဝ်ပၢၵ်ႇႁူဝ်ႁဵင်ေၻႃႇလႃႇၼၼ်ႉ ယင်းဢွၼ်ၵၼ်ဢဝ်မႃးပၢႆးၶၢႆယူႇၼႂ်းၵၢတ်ႇ ပေႃးတၢၼ်ႇဝႃႈလႆႈလၢႆလၢႆမႃး။
2. ၻၢဝ်းလူတ်ႇ BitTorrent
ဢွၼ်တၢင်းသုတ်း လူဝ်ႇလႆႈၵႂႃႇတီႈ http://www.bittorrent.com/downloads ၼၼ်ႉသေယဝ်ႉ ၻၢဝ်းလူတ်ႉဢဝ် ပရူဝ်းၵႅမ်း BitTorrent သေ လူင်းသႂ်ႇၼႂ်းၶိူင်ႈၸဝ်ႈၵဝ်ႇယဝ်ႉ။ မိူဝ်ႈၵဝ်ၶႃႈတိုၵ်ႉတႅမ်ႈလိၵ်ႈႁူဝ်ၼႆႉယူႇတႄႉ ၿိူဝ်းသျိၼ်းမၼ်းပဵၼ် (7.6.1 Build 27221) ယဝ်ႉ။ မိူဝ်ႈၽွင်းၸဝ်ႈၵဝ်ႇၻၢဝ်းလူတ်ႇၼၼ်ႉတႄႉ တေသုင်ၵႂႃႇသေၼႆႉၵေႃႈ ၸၢင်ႈပဵၼ်လႆႈယဝ်ႉ။ ပေႃးၻၢဝ်းလူတ်ႇ BitTorrent သေ လူင်းၼႂ်းၶိူင်ႈၸဝ်ႈၵဝ်ႇလႅပ်ႈလွႆႉယဝ်ႉၸိုင် လႆႈဝႃႈယဝ်ႉၵႂႃႇ ပွတ်းဢွၼ်ႇတွၼ်ႈၼိုင်ႈယဝ်ႉ။
3. လၢႆးဢဝ် BitTorrent သေ ၻၢဝ်းလူတ်
တႃႇတေဢဝ် BitTorrent သေ ၻၢဝ်းလူတ်ႇၼၼ်ႉ ၸဝ်ႈၵဝ်ႇလူဝ်ႇလႆႈမီး Torrent File ယဝ်ႉ။ (Torrent File ဢၼ်ဝႃႈၼႆႉ ပဵၼ် File လဵၵ်ႉလဵၵ်ႉဢွၼ်ႇဢၼ်ၼိုင်ႈယဝ်ႉ။ ၼႂ်း File ဢၼ်ၼၼ်ႉ မၼ်းတေမီးဝႆႉၶေႃႈမုၼ်း လွင်ႈၾၢႆႇဢၼ်ၸဝ်ႈၵဝ်ႇတေၻၢဝ်းလူတ်ႇၼၼ်ႉ မီးတီႈလႂ်၊ တၢင်းယႂ်ႇမၼ်းမီးၵႃႈႁိုဝ်၊ ၵူၼ်းဢၼ်ၸႅၵ်ႇၽႄပၼ်မၼ်းမီးလၢႆၵေႃႉတေႇၵႂႃႇၸိူဝ်းၼႆႉယဝ်ႉ။ ) Torrent File ၼၼ်ႉ ၼိူဝ်ဢိၼ်ႇတႃႇၼႅတ်ႉ မီးတင်းၼမ်တင်းလၢႆယဝ်ႉ။ ဢၼ်ငၢႆႈထိသုတ်းတႄႉ ႁႃဢဝ်ၼႂ်း Google ၼၼ်ႉယဝ်ႉ။ မိူၼ်ၼင်ႇဝႃႈ ၸဝ်ႈၵဝ်ႇၶႆႈၻၢဝ်းလူတ်ႇ Kung Fu Panda 2 ပေႃးၼႆၸိုင် ႁႃၼႂ်း Google ဝႃႈ Kung Fu Panda 2 torrent ၼႆၵေႃႈလႆႈယဝ်ႉ။
ဢမ်ႇၼၼ်ၵေႃႈ ၶဝ်ႈၵႂႃႇၼႂ်း ဝႅပ်ႉသၢႆႉတ်ဢၼ်မီးၸိုဝ်ႈသဵင် လွင်ႈၸႅၵ်ႇၽႄ Torrent File သေဢၼ်ဢၼ်သေ ၻၢဝ်းလူတ်ႇ Torrent File မႃးၵေႃႈလႆႈယဝ်ႉ။ ဝႅပ်ႉသၢႆႉတ် http://thepiratebay.se, http://kat.ph ၶဝ်ၸိူဝ်းၼႆႉ ပဵၼ်ဝႅပ်ႉသၢႆႉတ် ဢၼ်ၸိုဝ်ႈသဵင်ယႂ်ႇလွင်ႈ Torrent file ယဝ်ႉ။
မိူဝ်ႈၸဝ်ႈၵဝ်ႇတေၻၢဝ်းလူတ်ႇ Torrent File သေဢၼ်ဢၼ်မႃးၼၼ်ႉ ဢၼ်ၸဝ်ႈၵဝ်ႇလူဝ်ႇလႆႈႁူႉထိုင်ဝႆႉၼၼ်ႉတႄႉ ပဵၼ် Seeder (SE) လႄႈ Leecher (LE) ယဝ်ႉ။ Seeder ၼႆႉ ပဵၼ်ၽူႈၸႅၵ်ႇၽႄၶေႃႈမုၼ်း သေ Leecher သမ်ႉပဵၼ် ၽူႈႁပ်ႉဢဝ်ၶေႃႈမုၼ်းလၢႆလၢႆ(ဢမ်ႇမီးလွင်ႈၸႅၵ်ႇၽႄ)ယဝ်ႉ။ ယွၼ်ႉပိူဝ်ႈၼႆႉ Torrent File ဢၼ်ၸဝ်ႈၵဝ်ႇတေၻၢဝ်းလူတ်ႇၼၼ်ႉ သင်ဢမ်ႇမီး Seeder မၼ်းသေၵေႃႉၸိုင် ၸဝ်ႈၵဝ်ႇဢမ်ႇၸၢင်ႈၻၢဝ်းလူတ်ႇ၊ ယိုင်ႈမီး Seeder မၼ်းၼမ် ယိုင်ႈၻၢဝ်းလူတ်ႇလႆႈဝႆးယဝ်ႉ။
ဝၢႆးသေၻၢဝ်းလူတ်ႇ Torrent File လူင်းမႃးယဝ်ႉၼၼ်ႉ ဢဝ် BitTorrent သေ ပိုတ်ႇပၼ်မၼ်းယဝ်ႉ။ ဢမ်ႇၼၼ်ၵေႃႈ ၼဵၵ်းသွၼ်ႉသွင် (double-click) မၼ်းသေ ပိုတ်ႇၵေႃႈလႆႈ၊ ဢမ်ႇၼၼ် မိူဝ်ႈၽွင်း BitTorrent ယင်းတိုၵ်ႉပိုတ်ႇဝႆႉယူႇၼၼ်ႉ ၸၼ်ဢဝ် Torrent File မႃးပွႆႇသႂ်ႇၼႂ်း BitTorrent ၵေႃႈလႆႈယဝ်ႉ။ ပေႃးယဝ်ႉၸိုင် ၵၢၼ်ၻၢဝ်းလူတ်ႇၼၼ်ႉ ပဵၼ်ပုၼ်ႈမၼ်းယဝ်ႉ။ မၼ်းတေသိုပ်ႇႁဵတ်းၵၢၼ်ၵႂႃႇႁင်းၵူၺ်းမၼ်းၵူၺ်း။
သင်မၼ်းၻၢဝ်းလူတ်ႇပႆႇယဝ်ႉလႄႈ ၸဝ်ႈၵဝ်ႇၶႆႈႁပ်းၶွမ်းပႅတ်ႈၼႆၵေႃႈ ဢမ်ႇပဵၼ်သင်။ မိူဝ်ႈၸဝ်ႈၵဝ်ႇပိုတ်ႇၶွမ်းမႃးထႅင်ႈပွၵ်ႈၼိုင်ႈၼၼ်ႉ မၼ်းတေသိုပ်ႇၻၢဝ်းလူတ်ႇၵႂႃႇႁင်းၵူၺ်းမၼ်းထႅင်ႈၵူၺ်း။
ပေႃးၸိူင်ႉၼႆၸိုင် ၸဝ်ႈၵဝ်ႇဢဝ် BitTorrent သေ ၻၢဝ်းလူတ်ႇဢဝ်လႆႈၶေႃႈမုၼ်းၼိူဝ်ဢိၼ်ႇတႃႇၼႅတ်ႉ ၵူႈမဵဝ်းယဝ်ႉ။ လိူဝ်သေၼၼ်ႉ ပေႃးၸဝ်ႈၵဝ်ႇ ဢမ်ႇၶႆႈၸႂ်ႉ BitTorrent ၸိုင် ၸႂ်ႉတိုဝ်း uTorrent ၵေႃႈ မိူၼ်ၵၼ်ယဝ်ႉ။
ပီႈၸၢႆးလူင်


text:
ၵူၼ်းသိုၵ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢၼ်ၶမ်ဝႆႉၼႂ်းၶွၵ်ႈလူင် ဝဵင်းလႃႈသဵဝ်ႈၼၼ်ႉ ပူၼ်ႉတူတ်ႈတၢမ်ႇၶွၵ်ႈသေ လွတ်ႈဢွၵ်ႇမႃး 5 ၵေႃႉ။
ဝၼ်းတီႈ 22/5/2018 ၵူၼ်းသိုၵ်းပႃႇတီႇမႂ်ႇသုင်ၸိုင်ႈတႆး ၸိူဝ်းၺႃး သိုၵ်းလူင်ပွင်ႈၸိုင်ႈမၢၼ်ႈ တီႉ ယဵတ်ႈဝႆႉ ၼႂ်းၶွၵ်ႈလူင်ဝဵင်းလႃႈသဵဝ်ႈၼၼ်ႉ ပူၼ်ႉလွတ်ႈ ဢွၵ်ႇၶွၵ်ႈမႃး 5 ၵေႃႉ၊ ဢၼ်တိုၵ်ႉၵိုတ်းဝႆႉ ထႅင်ႈၵေႃႈတိုၵ်ႉမီးယူႇ – ဝႃႈၼႆ။
ၸဝ်ႈႁၢၼ်ၽူင်းႁၢၼ် ၽူႈၶၢၼ်ပၢၵ်ႇပႃႇတီႇမႂ်ႇသုင်ၸိုင်ႈတႆး လၢတ်ႈဝႃႈ – “ယုမ်ႇယမ်ဝႃႈ ဢၼ်တေ ပူၼ်ႉဢွၵ်ႇမႃးထႅင်ႈၵေႃႈမီးယူႇ။ ၼႂ်းႁွင်ႈၶင်တီႈ ဝဵင်းမူႇၸေႊ ၵေႃႈမီးထႅင်ႈ 3 ၵေႃႉ။ ပေႃးလႆႈၶိုၼ်ႈလုမ်းတြႃး ၾၢႆႇၸႅင်ႈၵႂၢမ်း ၸုမ်းသိုၵ်းမၢၼ်ႈ သမ်ႉဢမ်ႇမႃးလႄႈ ဢမ်ႇၸၢင်ႈတႅပ်းတတ်းတြႃး” – ဝႃႈၼႆ။
ယၢမ်းလဵဝ်ၵူၼ်းသိုၵ်း ပႃႇတီႇမႂ်ႇသုင်ၸိုင်ႈတႆး ဢၼ်ၺႃးသိုၵ်းလူင်ပွင်ၸိုင်ႈမၢၼ်ႈ ၵုမ်းၶင် – ၼႂ်းၶွၵ်ႈ လႃႈသဵဝ်ႈ ၼၼ်ႉ တိုၵ်ႉၵိုတ်း 17 ၵေႃႉ၊ ၼႂ်းႁွင်ႈၶင် ဝဵင်းလွႆလႅမ် မီး 3 ၵေႃႉ၊ ၼႂ်းႁွင်ႈၶင် မူႇၸေႊ ၵေႃႈမီး 3 ၵေႃႉ ။
မိူဝ်ႈႁူဝ်လိူၼ်မေ ၼႆႉ ၶွမ်ႊမသျိၼ်ႊငမ်းယဵၼ်လူင်ပွင်ၸိုင်ႈ ၵႂႃႇတီႈငဝ်ႈငုၼ်းဝၢၼ်ႈႁႆး၊ မိူဝ်ႈႁူပ်ႉဢုပ်ႇ ၵၼ် ၼၼ်ႉ ၾၢႆႇပႃႇတီႇမႂ်ႇသုင်ၸိုင်ႈတႆးတုၵ်းယွၼ်းလၢႆၶေႃႈ ၼႂ်းၼၼ်ႉ ပႃးၵူၼ်းသိုၵ်း၊ ၵူၼ်းမိူင်း ၸိူဝ်း ၺႃး တီႉ ၸိူဝ်းၼၼ်ႉ ႁႂ်ႈၸဵဝ်းပွႆႇပၼ် သေၵမ်း – ဝႃႈၼႆ။
ၵူၺ်းၵႃႈ ၸၢႆးလဵၵ်ႉ ၽူႈၶၢၼ်ပၢၵ်ႇ ငဝ်ႈငုၼ်းတီႇမူဝ်ႇၶရေႇၸီႇၸိူဝ်ႉၶိူဝ်းတႆး လႄႈၸုမ်းၸွႆႈထႅမ် ၵူၼ်းတူၵ်း ၶွၵ်ႈၵၢၼ်မိူင်း လၢတ်ႈဝႃႈ – “ဢၼ်ၸုမ်းသိုၵ်းမၢၼ်ႈပွႆႇပၼ် ၵူၼ်း SSPP ၵမ်းၼႆႉ ဢမ်ႇမီးၶေႃႈၼွင်ႇ ငိူၼ်ႈၶႆ ၵဵဝ်ႇၵပ်းၵၢၼ်မိူင်းသင်၊ ဝၼ်းၵုမ်းၶင်သုတ်းသဵင်ႈယဝ်ႉတူဝ်ႈ ယဝ်ႉလႄႈပွႆႇပၼ်ၶိုၼ်းၵူၺ်း၊ ဢၼ် တေပူၼ်ႉၶၢဝ်းၵုမ်းၶင် သေ ဢွၵ်ႇမႃးထႅင်ႈၵေႃႈတိုၵ်ႉမီးယူႇ” – ဝႃၼႆ။
ၵူၼ်းသိုၵ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းၺႃးၶွၵ်ႈၸိူဝ်းၼႆႉ ၵမ်ႈၼမ် ၺႃးတီႉ ၽွင်းပဵၼ်ပၢင်တိုၵ်း 2013-14-15 ။ ၺႃးတီႉၽွင်းလတ်း ဝၢၼ်ႈ လတ်းသူၼ်ၵႂႃႇ သူင်ႇၶဝ်ႈ သူင်ႇၼမ်ႉ ၵူၼ်းသိုၵ်းၸိူဝ်းမီးၼႃႈသိုၵ်း။
ပႃႇတီႇမႂ်ႇသုင်ၸိုင်ႈတႆး ၼႆႉ ၶဝ်ႈပႃးၶဵၼ်ႇတႅမ်ႈ ယုၵ်းယၢင်ႇလိၵ်ႈၵိၼ်ၵႅၼ်ႇၵိုတ်းတိုၵ်းတူဝ်ႈမိူင်း NCA သေတႃႉ ဢိင်ၼိူဝ်ငဝ်းလၢႆးသေ ဢမ်ႇပႆႇလူင်းလၢႆးမိုဝ်း။ ၾၢႆႇၼိုင်ႈၶဝ်ႈပႃးၼႂ်းၸုမ်း ၵေႃႁူမ်ႈသၢင်ႈ ၸိုင်ႈတႆး ဢၼ် မီး ၶွင်ႇသီႇဢဝ်ၶိုၼ်းၸိုင်ႈတႆး RCSS ၶဝ်ႈႁူမ်ႈ။ ထႅမ်ႈၾၢႆႇၼိုင်ႈသမ်ႉ ၶဝ်ႈႁူမ်ႈ ၸုမ်းဢူၺ်းလီပွတ်းႁွင်ႇ ဢၼ် ၸုမ်းဝႃႉ UWSA ပဵၼ်ႁူဝ်ပဝ်ႈ/ၸုမ်းၼႆႉသမ်ႉ ပိုၼ်ၽၢဝ်ႇဝႆႉဝႃႈ သဵၼ်ႈတၢင်း NCA ဢမ်ႇပဵၼ်ၵၢၼ် လႄႈ ၶိုင်ႁႃလၢႆးမႂ်ႇဢၼ်လႆႈဢုပ်ႇဢူဝ်းၵၢၼ်မိူင်းၵမ်းသိုဝ်ႈ ။


text:
လၢႆးၸႂ်ႉတိုဝ်း Xilisoft သေ လႅၵ်ႈလၢႆႈပိူင်ၽွတ်ႈ ၽဵင်းၵႂၢမ်းလႄႈ ငဝ်းတူင့်
Xilisoft
လႅၵ်ႈလၢႆႈပိူင်ၽွတ်ႈ ၽဵင်းၵႂၢမ်းလႄႈ ငဝ်းတူင့်
ဝၼ်းမိူဝ်ႈၼႆ့ ပိူင်ၽွတ်ႈၽဵင်းၵႂၢမ်းလႄႈ ငဝ်းတူင့်ၼႆ့ မီးၼမ်ၼႃႇ သမ့်ပေႃးၵၸၢၵ်ႇၵၸၢႆၵႂႃႇသဵင်ႈယဝ့်။ ပိူင်ၽွတ်ႈငဝ်းတူင့်လၢႆလၢႆၵူၺ်း မီးမွၵ်ႈ 166 မဵဝ်းယဝ့်။ ပိူင်ၽွတ်ႈၽဵင်းၵႂၢမ်းသမ့် မီးမွၵ်ႈ 40 မဵဝ်းပၢႆပၢႆယဝ့်။ ဢၼ်ၼပ့်ၼႄမႃးၼႆ့ ယင်းပႆႇပႃႈမူတ်းလူးၵွၼ်ႇ။ ဢၼ်ဢမ်ႇႁူႉထိုင် ယင်းမီးထႅင်ႈတင်းၼမ်။ ဢၼ်တေဢွၵ်ႇမႃးမႂ်ႇၵေႃႈ ယင်းတေမီးထႅင်ႈတင်းၼမ်ယဝ့်။ ပိူင်ၽွတ်ႈၽဵင်းၵႂၢမ်းလႄႈ ငဝ်းတူင့် ဢၼ်ႁူႉၵၼ်ၼမ်ၼၼ့်တႄ့ ပဵၼ် mp3; wma; flv; mp4; avi; mpg ၸိူဝ်းၼႆ့ယဝ့်။
တႃႇတေဢဝ်ပိူင်ၽွတ်ႈ မဵဝ်းၼိုင်ႈလႄႈ မဵဝ်းၼိုင်ႈလၢႆႈ လႅၵ်ႈလၢႆႈၶၢႆ့ၶဝ်ႈၸူးၵၼ်ၼၼ့် ပၜဝ်းၵႅမ်းမၼ်းမီးလၢႆဢၼ်လၢႆမဵဝ်းယူႇယဝ့်။ ၼႂ်းၵႃႈ ပၜဝ်းၵႅမ်း ဢၼ်လႅၵ်ႈလၢႆႈပၼ်ပိူင်ၽွတ်ႈ ၽဵင်းၵႂၢမ်းလႄႈ ငဝ်းတူင့်ၸိူဝ်းၼၼ့် Xilisoft ၼႆ့ သင်ဝႃႈ မၼ်းဢမ်ႇၵျႃႉသေပိူၼ်ႈၼႆၵေႃႈ ၵဝ်ၶႃႈလၢတ်ႈလႆႈႁတ်းႁတ်းဝႃႈ မၼ်းဢမ်ႇယွမ်းပိူၼ်ႈၼင်ႇၵဝ်ႇ ၼႆယဝ့်။ မိူဝ်ႈၸဝ်ႈၵဝ်ႇ လႅၵ်ႈလၢႆႈပဵၼ်ပိူင်ၽွတ်ႈငဝ်းတူင့်သေမဵဝ်းမဵဝ်းၼၼ့် သင်ဝႃႈ ငဝ်းတူင့်ၸဝ်ႈၵဝ်ႇၼၼ့် မီးၸွမ်းၵၼ်တင်းၶေႃႈသပ်း (subtitles) မၼ်းၸိုင် မၼ်းတေဢဝ်ၶေႃႈသပ်းလႄႈ တင်းငဝ်းတူင့် ၸပ်းၵၼ်ၵႂႃႇပၼ်ၵမ်းလဵဝ်ယဝ့်။
ၵဝ်ၶႃႈယုမ်ႇယမ်ဝႃႈ ၽူႈလူလိၵ်ႈၵမ်ႈပႃႈၼမ် ယင်းတေပႆႇပႃႈမီး ပၜဝ်းၵႅမ်း Xilisoft ဢၼ်ၼႆ့။ သင်ဝႃႈ မီးၼႆသတေႃႉ ဝိူဝ်းသျိၼ်းမၼ်း ဢမ်ႇၸႂ်ႈဢၼ်လႃႈသုတ်းၵေႃႈ ၸၢင်ႈပဵၼ်လႆႈ။ ၵွပ်ႈပိူဝ်ႈၼႆ သင်ဝႃႈၽူႈလူလိၵ်ႈ ၶႂ်ႈဢဝ်သႂ်ႇၼႂ်း ၶိူင်ႈၶွမ်းၸဝ်ႈၵဝ်ႇသေ ၸႂ်ႉတိုဝ်းၸိုင် ꨑꨤဝ်းလူတ်ႇဢဝ်တီႈၼႆႈၵေႃႈ လႆႈယူႇယဝ့်။ လၢႆးၸႂ်ႉတိုဝ်းမၼ်း တႅမ်ႈၼႄဝႆ့တၢင်းတႂ်ႈၼႆ့ၵမ်ႈၽွင်ႈ။
(ႁၢင်ႈ - 01)
လွၵ်း 1 - တွၼ်ႈတႃႇလိူၵ်ႈပိူင်ၽွတ်ႈမၼ်း မိူၼ်ၼင်ႇဝႃႈ ၸဝ်ႈၵဝ်ႇ တေဢဝ်ငဝ်းတူင့် ဢမ်ႇၼၼ် ၽဵင်းၵႂၢမ်း လႅၵ်ႈပဵၼ်ပိူင်ၽွတ်ႈသင်ၵႂႃႇ ၸိူဝ်းၼၼ့်ယဝ့်။ တူၺ်းတီႈ (ႁၢင်ႈ - 02)
လွၵ်း 2 - တီႈၵဵပ်းသိမ်း ၽဵင်းၵႂၢမ်း ဢမ်ႇၼၼ် ငဝ်းတူင့် ဢၼ်လႅၵ်ႈလၢႆႈယဝ့်။
လွၵ်း 3 - တွၼ်ႈတႃႇလိူၵ်ႈတင်ႈၵႃႈၶၼ်ငဝ်းတူင့် မိူၼ်ၼင်ႇၽွၼ့်တွၼ်ႈတႃႇၶေႃႈသပ်း (subtitles)၊ ႁၢင်ႈ Logo ဢၼ်တေသႂ်ႇၸွမ်းငဝ်းတူင့် တေႇၵႂႃႇ လၢႆၸိူဝ့်လၢႆပိူင်။ တူၺ်းတီႈ (ႁၢင်ႈ - 03)
လွၵ်း 4 - တွၼ်ႈတႃႇလိူၵ်ႈတင်ႈၶၼ် ၵဵဝ်ႇၵပ်းၽဵင်းၵႂၢမ်းလႄႈ ငဝ်းတူင့် ႁူဝ်ယွႆႈမၼ်း။
လွၵ်း 5 - ပေႃးတင်ႈၶၼ်ၵူႈၸိူဝ့်ၵူႈပိူင် လႆႈထုၵ်ႇဢူၵ်းထုၵ်ႇၸႂ်ယဝ့်ၸိုင် ၼဵၵ်းတီႈတုမ်ႇၼႆ့သေ လႅၵ်ႈလၢႆႈ။
လွၵ်း 6 - တွၼ်ႈတႃႇတေဢဝ် ၽဵင်းၵႂၢမ်း ဢမ်ႇၼၼ်ငဝ်းတူင့် ဢၼ်လႅၵ်ႈလၢႆႈယဝ့်ၼၼ့် ၶၢႆ့ၶဝ်ႈၼႂ်း iPhone, iPad, iPod
(ႁၢင်ႈ - 02)
(ꨟꨤင္ၒ - 03)
-- ပီႈၸၢႆးလူင် --


text:
ၼွၼ်းၶူၼ်
လၢႆးႁႄႉၵင်ႈ လွင်ႈၼွၼ်းၶူၼ်
လွင်ႈၼွၼ်းၶူၼ်ၼႆႉ ၵမ်ႉပႃႈၼမ် မီးလွင်ႈၵွင်ႇၵၢႆႇၵၼ်တင်း လၢႆးယူႇလၢႆးၵိၼ်ႁဝ်းယဝ်ႉ။ ၼင်ႇႁိုဝ်တေႁႂ်ႈလွင်ႈၼွၼ်းၶူၼ် လူတ်းယွမ်းၵႂႃႇလႆႈၼၼ်ႉ မီးလၢႆးငၢႆႈငႅမ်ႈမၼ်းယူႇ သီႇႁႃႈလၢႆး။
- ယႃႇပေႁႂ်ႈၼမ်ႉၼၵ်းၸဝ်ႈၵဝ်ႇၼၵ်းပူၼ်ႉလႄႈ ႁႂ်ႈဝႄႈတၢင်းၵိၼ်ဢၼ်ဢမ်ႇသၢင်ႇထုၵ်ႇ။ ၼမ်ႉၼၵ်းၸဝ်ႈၵဝ်ႇၼၼ်ႉ ၼၵ်းပူၼ်ႉၵႂႃႇဢိတ်းဢီႈၵူၺ်းၵေႃႈ ၸၢင်ႈႁဵတ်းႁႂ်ႈၸဝ်ႈၵဝ်ႇၼွၼ်းၶူၼ်ယဝ်ႉ။ ၵွၼ်ႈၼိူဝ်ႉမၼ်း ဢၼ်မီးႁိမ်းႁွမ်းၶေႃးၸဝ်ႈၵဝ်ႇၼၼ်ႉ ၸၢင်ႈႁိပ်ႇလွတ်ႇလူမ်းထူၺ်ႈၸႂ်သေ ႁဵတ်းႁႂ်ႈလူမ်းထူၺ်ႈၸႂ် ဢမ်ႇၶဝ်ႈဢွၵ်ႇလႆႈလွတ်ႈလႅဝ်းၼၼ်ႉယဝ်ႈ။
- ထုၵ်ႇလီၼွၼ်းၶႅင်ႈၵႅင်း။ သင်ဝႃႈၸဝ်ႈၵဝ်ႇ ၼွၼ်းတၢၵ်ႇႁၢႆသေ လပ်းၸိုင် လိၼ်ႉ၊ ၵၢင်း လႄႈ ၵွၼ်ႈၼိူဝ်ႉလိူဝ်ဢၼ်မီးတႂ်ႈၵၢင်းၸဝ်ႈၵဝ်ႇၼၼ်ႉ ၸၢင်ႈယွၼ်ႇလူင်းၵႂႃႇသေယဝ်ႉ တဵင်ၺႃးလွတ်ႇလူမ်းထူၺ်ႈၸႂ်သေ ႁဵတ်းႁႂ်ႈလူမ်းထူၺ်ႈၸႂ် ဢမ်ႇၶဝ်ႈဢွၵ်ႇလႆႈလွတ်ႈလႅဝ်းၼၼ်ႉယဝ်ႈ။ ၵွပ်ႈပိူဝ်ႈၼႆ သင်ၼွၼ်းၶႅင်ႈၵႅင်းၸိုင် ၸၢင်ႈႁႄႉၵင်ႈလႆႈလွင်ႈၼႆႉယူႇယဝ်ႉ။
- ဝႄႈလွင်ႈၵိၼ်လဝ်ႈ မိူဝ်ႈတေၼွၼ်း။ မိူဝ်ႈၽွင်းၼွၼ်းလပ်းၼၼ်ႉ လဝ်ႈၼႆႉ မၼ်းႁဵတ်းႁႂ်ႈဢဵၼ်လႄ ၼိူဝ်ႉၼင်ၸဝ်ႈၵဝ်ႇ ယွၼ်ႇယၢၼ်းလိူဝ်သေၵဝ်ႇယဝ်ႉ။ လွင်ႈၼႆႉ ၸၢင်ႈႁဵတ်းႁႂ်ႈဢဵၼ်ၶေႃးႁဝ်းယွၼ်ႇယၢၼ်းသေ ႁဵတ်းႁႂ်ႈၸဝ်ႈၵဝ်ႇ ၼွၼ်းၶူၼ်ယဝ်ႉ။
- တိုတ်းပႅတ်ႈ ဢမ်ႇၼၼ် ယွမ်းလုတ်ႇလႅၼ်းယႃႈ။ ၵွၼ်းလႅၼ်းယႃႈၼႆႉ ၸၢင်ႈႁဵတ်းႁႂ်ႈၵူင်ၶူႈၼင်လႄႈ ၵူင်ၶေႃးၸဝ်ႈၵဝ်ႇၵႂ်ႈမႃးလိူဝ်ၵဝ်ႇသေ မီးၶီႈမုၵ်ႈဢၢင်ႈဢၢၵ်ႇ ၼမ်ယဝ်ႉ။ သင်ၶီႈမုၵ်ႈလႄႈ ဢၢင်ႈဢၢၵ်ႇၼမ်ၸိုင် ၶူႈၼင်ၸၢင်ႈတၼ်သေ ႁဵတ်းႁႂ်ႈၸဝ်ႈၵဝ်ႇ ဢမ်ႇၸၢင်ႈထူၺ်ႈၸႂ် တၢင်းႁူးၶူႈၼင်ၵူၺ်းဢမ်ႇၵႃး ၵူင်ၶေႃးၵေႃႈ ဢမ်ႇမူတ်းသႂ်လီလႄႈ ႁဵတ်းႁႂ်ႈ လွတ်ႇလူမ်းထူၺ်ႈၸႂ်ၸဝ်ႈၵဝ်ႇ ၵပ်ႉၶိုၼ်ႈၼၼ်ႉယဝ်ႈ။
- ႁဵတ်းႁႂ်ႈၵူင်ၶူႈၼင်ၸဝ်ႈၵဝ်ႇ ပၢင်ႇၵူင်လီ။ သင်ၸိူဝ်ႉဝႃႈ ၵွပ်ႈပိူဝ်ႈသၢႆငၢႆသေဢၼ်ဢၼ် မိူၼ်ၼင်ႇ ၵိၼ်ၽိတ်းႁိုဝ်၊ မီးၶႆႈမီးၼၢဝ်ႁိုဝ်ၸိူဝ်းၼႆႉသေဢၼ်ဢၼ်လႄႈ ၶူႈၼင်တၼ်ပေႃးၼႆၸိုင် ထုၵ်ႇလီၵိၼ်ယႃမဵတ်ႉ ဢၼ်ႁဵတ်းႁႂ်ႈၶူႈၼင်ၵူင်လီ၊ ဢမ်ႇၼၼ်ၵေႃႈ ၸႂ်ႉတိုဝ်းယႃသိတ်ႇၵူင်ၶူႈၼင်ၸိူဝ်းယူႇယဝ်ႉ။
ၶိူင်ႈၶွင် ဢၼ်ႁႄႉၵင်ႈ လွင်ႈၼွၼ်းၶူၼ်
ဝၼ်းမိူဝ်ႈၼႆႉ မီးၶိူင်ႈၶွင် ဢၼ်ႁႄႉၵင်ႈလွင်ႈၼွၼ်းၶူၼ်ယဝ်ႉ။ မိူၼ်ၼင်ႇ ၽႃႈၸပ်းၶူႈၼင် ဢၼ်ႁဵတ်းႁႂ်ႈၶူႈၼင်ၸဝ်ႈၵဝ်ႇ ၵူင်လီ မိူဝ်ႈၽွင်းၼွၼ်းလပ်း၊ ယႃသိတ်ႇၵူင်ၶေႃး၊ ၶိူင်ႈႁႄႉၵၢင်း ဢၼ်ႁဵတ်း ယႃႇႁႂ်ႈၵၢင်းၸဝ်ႈၵဝ်ႇလူင်း မိူဝ်ႈၽွင်းၼွၼ်းလပ်းၸိူဝ်းၼႆႉ မီးၶၢႆ ၼႂ်းလၢၼ်ႉၶၢႆယႃယဝ်ႉ။
ၵၢၼ်ၽႃႇတတ်း
ၵၢၼ်ၽႃႇတတ်းၵေႃႈ ၸၢင်ႈယူတ်းယႃလႆႈ လွင်ႈၼွၼ်းၶူၼ်ယဝ်ႉ။ မိူၼ်ၼင်ႇၽႃႇတတ်းသေ ႁဵတ်းႁႂ်ႈဢႃႇၻီႇၼွႆႉၻ်ၵႂၢင်ႈၶိုၼ်ႈၸိူဝ်းၼႆႉ ၼၼ်ႉယဝ်ႈ။ သင်ၸိူဝ်ႉဝႃႈ လွင်ႈၼွၼ်းၶူၼ်ၼၼ်ႉ ပဵၼ်ၵွပ်ႈပိူဝ်ႈ ၼိူဝ်ႉႁိူၵ်ႇၼႂ်းပၢၵ်ႇၽၢႆႇၼိူဝ်ၸဝ်ႈၵဝ်ႇ ယၢၼ်းၸိုင် ၸႂ်ႉတိုဝ်းထၢတ်ႈရေႇတီႇယူဝ်ႇၾႆးၾႃႉသေ ႁဵတ်းပၼ်ၼိူဝ်ႉႁိူၵ်ႇ ႁႂ်ႈၶဵင်ႈလီၶိုၼ်းၵေႃႈလႆႈ ၼႆယဝ်ႉ။
-- ၼမ်ႉၶူင်း --


text:
ၵူၼ်းၼုမ်ႇဝဵင်းလိူဝ်ႇ(မၼ်းတလေး) ႁူမ်ႈၵၼ်သေ တေၸတ်းႁဵတ်းပၢင်ပွႆး ယုၵ်ႉယွင်ႈၸၢႆးသၢႆမၢဝ်း ႁႃငိုၼ်းၵွင်ၵၢင် တႃႇၵမ်ႉၸွႆႈၵႃႈယူတ်းယႃတူဝ်မၼ်းၸၢႆး ဝႃႈၼႆ။
ဝၼ်းတီႈ 14/06/2018 ယၢမ်းဝၢႆးဝၼ်း 4 မူင်း ထိုင် 9 မူင်းၵၢင်ၶိုၼ်း ၸုမ်းၵူၼ်းၼုမ်ႇ မွၵ်ႇၵွၼ်တႆး ဝဵင်းလိူဝ်ႇ တေႁူမ်ႈၵၼ်သေ ၸတ်းႁဵတ်းပၢင်ပွႆး ႁႃငိုၼ်းၵွင်ၵၢင်လႄႈ ယုၵ်ႉယွင်ႈ မေႃၵႂၢမ်း ၸၢႆးသၢႆမၢဝ်း တီႈႁူင်းႁေႃလူင် ဝဵင်းလိူဝ်ႇ။ ၼႂ်းပၢင်ပွႆးၼၼ်ႉ တေမီးပၢင်လဝ်ႇမူၼ်ႈတူၼ်ႈၸႂ်ပၢၼ်မႂ်ႇ ၽဵင်းၵႂၢမ်း တႆး တင်း မၢၼ်ႈ ဢၼ်မေႃ ၵႂၢမ်းၸၢႆးသၢႆမၢဝ်း ယၢမ်ႈႁွင်ႉမႃး ဝႃႈၼႆ။
ၸၢႆးလၢဝ်သႂ် မေႃတႅမ်ႈၵႂၢမ်း/ ႁွင်ႉၵႂၢမ်း ၵေႃႉပဵၼ်ပီႈဢၢႆႈလူင်ၸၢႆးသၢႆမၢဝ်း လၢတ်ႈတီႈၽူႈတွႆႇႁွၵ်ႈဝႃႈ “ ၸႂ်ႈၶႃႈ ဢေႃႈ။ တေၸတ်းႁဵတ်းမိူဝ်ႈၽုၵ်ႈၼႆႉၶႃႈ။ ပၢင်ပွႆးၼႆႉ ယူႇတီႈၸုမ်းၵူၼ်းၼုမ်ႇ တီႈဝဵင်းလိူဝ်ႇသေ ဢွၼ်ၸတ်း ႁဵတ်းၵႂႃႇ။ ၶႃႈႁဝ်းၵေႃႈ တေၵႂႃႇၶဝ်ႈႁူမ်ႈ လဝ်ႇမူၼ်ႈတူၼ်ႈၸႂ်ပၼ်ႁႅင်း ပီႈၼွင်ႉႁဝ်း ၸိူဝ်းမႃးၶဝ်ႈပွႆးယူႇၶႃႈ” ဝႃႈၼႆ။
ပၢင်ပွႆးယုၵ်ႉယွင်ႈ ၸဝ်ႈပၢႆးမွၼ်းမေႃၵႂၢမ်းလူင် ၸၢႆးသၢႆမၢဝ်းၼႆႉ ယိူင်းဢၢၼ်း တႃႇလႆႈငိုၼ်းၵွင်ၵၢင်သေ တေဢဝ်ၸွႆႈ လွင်ႈယူတ်းယႃတူဝ် ၸၢႆးသၢႆမၢဝ်း ဝႃႈၼႆ။
ၼႂ်းပၢင်ႁွင်ႉၽဵင်းၵႂၢမ်းၼၼ်ႉ တေမီးမေႃၵႂၢမ်းတႆး ၸိုဝ်ႈသဵင်ယႂ်ႇ တင်းၼမ်မႃးၶဝ်ႈႁူမ်ႈလဝ်ႇမူၼ်ႈတူၼ်ႈၸႂ်ပၼ် မိူၼ်ၼင်ႇ ၸၢႆးလၢဝ်သႂ်၊ ထႅၼ်ႈလႅဝ်း၊ ၸၢႆးလဵၵ်ႉ၊ ၸၢႆးႁၢၼ်သႅင်၊ ၸၢႆးဢွၼ်လိုၼ်းၶိူဝ်း၊ ဢူးလၢႆး၊ ၸၢႆးၶုၼ်သိူဝ်၊ ၼၢင်းၼုမ်ႇမၢဝ်း၊ ၼၢင်းသႅင်လိုၼ်းၶမ်း၊ ၼၢင်းမွၵ်ႇၸၢမ်ၶမ်း၊ လၢဝ်လၢဝ်၊ ၼၢင်းၶမ်းလႅင်း၊ ယိင်းယိင်းၶိူဝ်း၊ လၢဝ်ၼုမ်ႇႁွမ်၊ ၽူၺ်းၼုမ်ႇသႂ်၊ ၸၢႆးဢွၼ်မၢဝ်းလႄႈ ၼၢင်းသႃႇရႃႇ ၸိူဝ်းၼႆႉ။ ၼႂ်းပၢင်ႁွင်ႉၽဵင်းၵႂၢမ်း ႁႃငိုၼ်းၵွင် ၵၢင်လႄႈ ယုၵ်ႉယွင်ႈၼႆႉ ၵမ်ႈၼမ် တေဢဝ်ၽဵင်းၵႂၢမ်းၸၢႆးသၢႆမၢဝ်း ႁွင်ႉ တေႁွင်ႉတင်းသွင်ၽႃသႃ တႆးတင်း မၢၼ်ႈ ဝႃႈၼႆ။
မေႃၵႂၢမ်း ၸၢႆးသၢႆမၢဝ်းၼႆႉ ပဵၼ်တၢင်းပဵၼ်တႂ်သေ လႆႈၶဝ်ႈၽႃႇတတ်း တီႈႁူင်းယႃသူႇၶုမ်ဝိတ်ႉ ဝဵင်းလူင်မိူင်း ၵွၵ်ႇ(ၵုင်းထဵပ်ႈ) ၸိုင်ႈထႆး မိူဝ်ႈၼႂ်းလိူၼ် ဢေႊပရိူဝ်ႊ 2018 မႃးၼႆႉ ဝႃႈၼႆ။


text:
Computer
My Dictionary 2.0 Trial Version, Release 1
ၻၢဝ်းလူတ်ႇဢဝ်လႆႈတီႈၼႆႈၶႃႈ
လွၵ်းလၢႆးၸႂ်ႉတိုဝ်း ပၢင်ႈၵူးသေ ႁဵတ်းJailbreak iOS 7.1.x
-- သိုပ်ႇလူ --
လၢႆးသႂ်ႇၾွၼ်ႉ ယူႇၼီႇၶူတ်ႉတႆး ၼႂ်း iOS ဢၼ်ႁဵတ်း Jailbreak ယဝ်ႉ
ဢၼ်ၸဝ်ႈၵဝ်ႇလူဝ်ႇလႆႈမီးဝႆႉထႃႈ
- PC ဢမ်ႇၼၼ် Mac
- iTunes
- iTools ဢမ်ႇၼၼ် iFunbox လႄႈ
- Internet
1. ဢွၼ်တၢင်းသုတ်း ၻၢဝ်းလူတ်ႇဢဝ် ၾွၼ်ႉ Arial.ttf ဢၼ်ပႃးတူဝ်လိၵ်ႈယူႇၼီႇၶူတ်ႉတႆးတီႈၼႆႈ -- သိုပ်ႇလူ --
လၢႆးၸႂ်ႉတိုဝ်း ယူႇၼီႇၶူတ့်တႆး ၼႂ်း iOS
1. လၢႆးသႂ်ႇၾွၼ့် ယူႇၼီႇၶူတ့် ၼႂ်း iOS
1.1) လုၵ့်တီႈ Safari ၼႂ်းiPhone, iPad ဢမ်ႇၼၼ် iPod touch ၸဝ်ႈၵဝ်ႇသေ ၶဝ်ႈၵႂႃႇတီႈ http://www.namkhone.com/repo/unicodetai.mobileconfig
1.2) ပေႃးယဝ့် install UnicodeTai.mobileconfig
1.3) ပေႃးယဝ့်ၸိုင် တေဢၢၼ်ႇလႆႈ ယူႇၼီႇၶူတ့် ၼႂ်းၶိူင်ႈၸဝ်ႈၵဝ်ႇယဝ့်။ -- သိုပ်ႇလူ --
လၢႆး Jailbreak iOS 7.x
ဢၼ်လူဝ်ႇလႆႈမီး မိူဝ်ႈပႆႇ jailbreak
- ဢိၼ်ႇတႃႇၼႅတ့်
- ၶွမ်ႇၽျူႇတႃႇ (Mac ဢမ်ႇၼၼ် PC)
- ၶိူင်ႈဢၼ်လူင်းဝႆ့ iOS 7.x
- သၢႆ USB တႃႇတေႃႇၶိူင်ႈၸူးၶွမ်း
-- သိုပ်ႇလူ --
တေတေႇႁဵၼ်း Programming လႆႈၸိူင့်ႁိုဝ်?
တႅမ်ႈ Programming ၼႆ့ ၶဝ်ႈတၢင်းတိုဝ်းဝႆ့တႄ့တႄ့ပိူင်ၼိုင်ႈယဝ့်။ မၼ်းႁဵတ်းႁဝ်ႈၸဝ်ႈၵဝ်ႇပဵၼ်ၵူၼ်းၶူင်သၢင်ႈၵေႃႉၼိုင်ႈၵူၺ်းဢမ်ႇၵႃး ယင်းၸၢင်ႈႁဵတ်းပဵၼ်ၵၢၼ်လဵင့်တွင့်လႆႈလူးၵွၼ်ႇ။ သင်ၸဝ်ႈၵဝ်ႇၵတ့်ၶႅၼ်ႇၵႂႃႈၼေႃႈ။ ၵွပ်ႈပိူဝ်ႈလုၵ်ႈဢွၼ်ႇၼုမ်ႇတႆးပၢၼ်မႂ်ႇ မေႃၸႂ်ႉတိုဝ်းၶွမ်ႇၽျူႇတႃႇၵၼ်မႃးၵူၺ်းဢမ်ႇၵႃး ၸိူဝ်းသူၼ်ၸႂ်တေႁဵၼ်း Programming ၵေႃႈ မီးမႃးတင်းၼမ်ယဝ့်။ ယင်းၵႆ့ၵႆ့မီး ၵူၼ်းထၢမ်မႃးဝႃႈ တေလႆႈတေႇႁဵၼ်း Programming ၸိူင့်ႁိုဝ်ၼႆယူႇ။ သင်ဝႃႈ ၶေႃႈထၢမ်ဢၼ်ၼႆ့ ပဵၼ်ၶေႃႈထၢမ်ဢၼ်မီးၼႂ်းဢူၵ်းၼႂ်းၸႂ်ၸဝ်ႈၵဝ်ႇယူႇၸိုင် ဢၼ်ၵဝ်ၶႃႈ သပ်းလႅင်းၼႄတၢင်းတႂ်ႈၼႆ့ တေပဵၼ်ၶေႃႈတွပ်ႇပၼ်ၸဝ်ႈၵဝ်ႇလႆႈ ပွတ်းဢွၼ်ႇတွၼ်ႈၼိုင်ႈယူႇ။
-- သိုပ်ႇလူ --
Xilisoft
လႅၵ်ႈလၢႆႈပိူင်ၽွတ်ႈ ၽဵင်းၵႂၢမ်းလႄႈ ငဝ်းတူင့်
ဝၼ်းမိူဝ်ႈၼႆ့ ပိူင်ၽွတ်ႈၽဵင်းၵႂၢမ်းလႄႈ ငဝ်းတူင့်ၼႆ့ မီးၼမ်ၼႃႇ သမ့်ပေႃးၵၸၢၵ်ႇၵၸၢႆၵႂႃႇသဵင်ႈယဝ့်။ ပိူင်ၽွတ်ႈငဝ်းတူင့်လၢႆလၢႆၵူၺ်း မီးမွၵ်ႈ 166 မဵဝ်းယဝ့်။ ပိူင်ၽွတ်ႈၽဵင်းၵႂၢမ်းသမ့် မီးမွၵ်ႈ 40 မဵဝ်းပၢႆပၢႆယဝ့်။ ဢၼ်ၼပ့်ၼႄမႃးၼႆ့ ယင်းပႆႇပႃႈမူတ်းလူးၵွၼ်ႇ။ ဢၼ်ဢမ်ႇႁူႉထိုင် ယင်းမီးထႅင်ႈတင်းၼမ်။ ဢၼ်တေဢွၵ်ႇမႃးမႂ်ႇၵေႃႈ ယင်းတေမီးထႅင်ႈတင်းၼမ်ယဝ့်။
-- သုိပ်ႇလူ --
BitTorrent လႄႈ လၢႆးဢဝ် BitTorrent သေ ၻၢဝ်းလူတ်ႇ
1. BitTorrent ၼႆႉ ပွင်ႇဝႃႈသင်
BitTorrent ၼႆႉ ပဵၼ်ပရူဝ်းၵႅမ်း ဢၼ်ၸႂ်ႉတိုဝ်းလွၵ်းလၢႆး peer-to-peer သေ သူင်ႇၽႄၶေႃႈမုၼ်း (data) ပၼ်ၵၼ် ၼိူဝ်ဢိၼ်ႇတႃႇၼႅတ်ႉယဝ်ႉ။ peer-to-peer ၼႆႉ ပွင်ႇဝႃႈ ဢဝ်ၶွမ်းလုၵ်ႈၼိုင်ႈ ဝႆႉပဵၼ် server သေ သူင်ႇၸူးၶွမ်းလုၵ်ႈၼိုင်ႈၼၼ်ႉယဝ်ႈ။ ၼႂ်းၵႄႈၵၢင် ၶွမ်းလုၵ်ႈၼိုင်ႈလႄႈ လုၵ်ႈၼိုင်ႈ ဢၼ်ၸႅၵ်ႇၽႄၶေႃႈမုၼ်းပၼ်ၵၼ်ယူႇၼၼ်ႉ ဢမ်ႇလူဝ်ႇမီး server မႃးယူႇၼႂ်းၵၢင်မၼ်းၵေႃႈလႆႈ။ (ႁၢင်ႈ-A1) လွၵ်းလၢႆးဢၼ်ၸႂ်ႉတိုဝ်း peer-to-peer သေ -- သိုပ်ႇလူ --
Internet Download Manager 6.11
Internet Download Manager ၼႆႉ ပဵၼ်ၶိူင်ႈဢၼ်ၻၢဝ်းလူတ်ႇ ၾၢႆႇၵူႈသမ်ႇသႅၼ်ပိူင် ၼိူဝ်ဢိၼ်းတႃႇၼႅတ်ႉလႄႈ ၸွႆႈႁႂ်ႈၵၢၼ်ၻၢဝ်းလူတ်ႇ ဝႆးၶိုၼ်ႈမႃး 5 ပုၼ်ႈယဝ်ႉ။ လိူဝ်သေၼၼ်ႉ မိူဝ်ႈၽွင်းၸဝ်ႇၵဝ်ႇတိုၵ်ႉၻၢဝ်းလူတ်ႇယူႇၼၼ်ႉ ၶွမ်ႇၽျူႇတိူဝ်ႇ မွတ်ႇၵႂႃႇသေလႄႈသင် ဢိၼ်ႇတႃႇၼႅတ်ႉတူၵ်းၵႂႃႇသေလႄႈသင် ၼႂ်းၶိုဝ်းၶႆႇ မီးပၼ်ႁႃသေဢၼ်ဢၼ်လႄႈ ၵၢၼ်ၻၢဝ်းလူတ်ႇတူၵ်းၵႂႃႇသေလႄႈသင် ပေႃးၸိူင်ႉၼၼ်ၸိုင် မိူဝ်ႈႁဝ်းၶိုၼ်းပိူတ်ႇၶွမ်ႇၽျူႇတိူဝ်ႇႁဝ်းၼၼ်ႉ ၵၢၼ်ႇၻၢဝ်းလူတ်ႇၸဝ်ႈၵဝ်ႇ ဢမ်ႇလူႉဢမ်ႇလႅဝ် ၶိုၼ်းသိုပ်ႇတေႃႇၶိုၼ်းလႆႈယူႇယဝ်ႉ။ -- သိုပ်ႇလူ --
တေႁဵတ်းၸိူင်ႉႁိုဝ် ႁႂ်ႈၶွမ်ႇပျူႇတိူဝ်ႇၸဝ်ႈၵဝ်ႇ ဝႆးၶိုၼ်ႈ
ဢၼ်ႁဵတ်းႁႂ်ႈၶွမ်ႇပျူတိူဝ်ႇၸဝ်ႈၵဝ်ႇ လႆႈထိူင်းလူင်းၼၼ်ႉ မီးလွင်ႈတၢင်းမၼ်း လၢႆၸိူဝ်ႉလၢႆပိူင်ယူႇယဝ်ႉ။ Programs ဢၼ်ၸဝ်ႈၵဝ်ႇၸႂ်ႉတိုဝ်းယူႇၼၼ်ႉ ၼၵ်းၼႃႇလႄႈသင်၊ HDD, RAM လႄႈ CPU မၼ်း ႁႅင်းဢေႇလႄႈသင်၊ ၶွမ်ႇပျူႇတိူဝ်ႇၸဝ်ႈၵဝ်ႇၼၼ်ႉ ၸႂ်ႉတိုဝ်းမၼ်းမႃးၼၢၼ်းယဝ်ႉလႄႈ -- သိုပ်ႇလူ --
လၢႆးႁဵတ်းႁၢင်ႈတႂ်ႈၼမ်ႉ ၼႂ်း PhotoShop CS +
တွၼ်ႈ-A1
- ဢွၼ်တၢင်းသုတ်း ၶဝ်ႈၵႂႃႇၼႂ်း PhotoShop သေ ဢဝ်ၸေႈမႂ်ႇ [ Ctrl + N ဢမ်ႇၼၼ် File (menu) > New ]
- တၢင်းၵႂၢင်ႈ Width = 8.46 Inches
- တၢင်းသုင် Height = 11.4 Inches
- တၢင်းၼႅၼ်ႈၼႃသီ Resolution = 300 Pixels/inch
(တၢင်းၵႂၢင်ႈလႄႈ တၢင်းသုင်ၸေႈၼႆႉ ဢဝ်ၸဝ်ႈၵဝ်ႇၵျဵၵ်ႈဝႃႈ။ ဢမ်ႇဝႆႉမိူၼ် ဢၼ်ဝႃႈမႃးပႃႈၼိူဝ်ၵေႃႈလႆႈ။)
-- သိုပ်ႇလူ --
လၢႆးသိူင်ႇသိမ်း Password ဢမ်ႇပၼ်ၽႂ်ႁူႉ
သင်ၸိူဝ်ႉၸဝ်ႈၵဝ်ႇ ယၢမ်ႈလိုမ်း Password ၸဝ်ႈၵဝ်ႇ၊ သင်ၸိူဝ်ႉၸဝ်ႈၵဝ်ႇ မီး email account လၢႆလၢႆဢၼ်သေ Password မၼ်း သမ်ႉဢမ်ႇမိူၼ်ၵၼ်၊ သင်ၸိူဝ်ႉၸဝ်ႈၵဝ်ႇ မီးတူဝ်လိၵ်ႈ/တူဝ်ၼပ်ႉ ဢၼ်ဢမ်ႇၶႆႈပၼ်ၽႂ်ႁူႉ ယဝ်ႉၵေႃႈ ၸဝ်ႈၵဝ်ႇသမ်ႉ ၵူဝ်လိုမ်းမၼ်းပေႃးၼႆၸိုင် လၢႆးငၢႆႈငၢႆႈ ဢၼ်ၵဝ်ၶႃႈတႅမ်ႈဝႆႉပႃႈတႂ်ႈၼႆႉ ပဵၼ်တွၼ်ႈတႃႇၸဝ်ႈၵဝ်ႇယဝ်ႉ။ လၢႆးဢၼ်ၼႆႉ လၢႆးၽၢမ်းတႃပိူၼ်ႈတၢင်ႇၵေႃႉ ၼႆၵေႃႈ ဝႃႈလႆႈယဝ်ႉ။ -- သိုပ်ႇလူ --
Comments
ငိၼ်းၸူမ်းၶွပ်ႈၸႂ်ၶႃႈ
ငိၼ်းၸူမ်းၶွပ်ႈၸႂ်ၶႃႈ ၼမ်ႉၶူင်း
ငိၼ်းၸူမ်းၶွပ်ႈၸႂ်တႄႉယဝ်ႉ တီႈပၼ်တၢင်းႁူႉၵူႈလွင်ႈ႒
ဢွၼ်တၢင်း ငိၼ်းၸူမ်းၶွပ်ႈၸႂ်ပီႈႁဝ်းတႄႉယဝ်ႉ တီႈႁဵတ်းဢွၵ်ႇဝႅပ်ႉသႆႉၼႆႉ ႁဵတ်းႁႂ်ႈႁဝ်း လဵပ်ႈႁဵၼ်းတၢင်းႁူႉၵူႈပၢႆး႒ၵူႈလွင်ႈ ပဵၼ်ႁုိဝ်ၵေႃႈလီ ၶႅၼ်းတေႃႈႁဵတ်ႈဢွၵ်ႇမႃးၼမ်႒ၶႃႈ မုင်ႈမွင်းပႂ်ႉၵူႈၶၢဝ်းယၢမ်းၶႃႈဢေႃႈ မႂ်ႇသုင်ၶႃႈ
ငိၼ်းၸူမ်းလႄႈၶွပ်ႈၸ်ႂထိုင်
ငိၼ်းၸူမ်းလႄႈၶွပ်ႈၸ်ႂထိုင် ပီႈၸၢႆးလူင် ဝႅပ်ႉသၢႆႉၼမ်ႉၶူင်းတႄႉတႄႉၶႃႈဢေႃႈ
ၶွပ်ႈၸႂ်ထိုင် ၶူး(ပီႈၸၢႆးလူင်)
ငိၼ်းၸူမ်းဢဝ်ၵုင်ႇ ဢဝ်မုၼ်ၸွမ်း ၶူး(ပီႈၸၢႆးလူင်)တႄႉꧦၶႃႈ
ယွၼ်းသူးႁႂ်ႈၶူး(ပီႈၸၢႆးလူင်) ႁဝ်း ၸဵဝ်းထုိင်တီႈယူိင်းမၢႆသေၵမ်း
ယူႇၼီႇၶူတ်ႉတႆး ၽွမ်ႉၵၼ်ၸ်ႂႉဝႆးဝႆး
ပၼ်ႁႅင်းယူႇၶႃႈဢေႃႈ။
ဢွၼ်ၵၼ်သိုပ်ႇၽႄႈတိူၼ်းယူႇၼီႇၶူတ်ႉတႆးၵႂႃႇတိၵ်းတိၵ်းၶႃႈလႄႈ။
ယိၼ်းၸူမ်းတေႉၶႃႈ
ႁႂ်ႈၶိုၼႈယႂ်ႇဝႆးဝႆးၶႃႈ မႂ်ႇသုင်ၶႃႈ
ၼင်ဢၼ်ၶႂ်ႈပွင်ၶႂ်ႈသၢင်ႈၼၼ်ႉႁႂ်ႈၸဵဝ်းတဵမ်ထူၼ်ႈၶၼ်ꧦဝႆးꧦသေၵမ်းၶႃႈ
ငိၼ်းၸူမ်းၶႃႈ
thank kha
window phone lumia
ယိၼ်းၸူမ်းဢၼ်လႆႈၸႂ်ႉ ၾွၼ်ႉယူႇၼီႇၶူတ်ႉၼမ်ႉၶူင်း
ၾွၼ်ႉယူႇၼီႇၶူတ်ႉၼႆႉ တေပဵၼ်ၾွၼ်ႉဢၼ်တေႁဵတ်းႁႂ်ႈတႆးႁဝ်းၵပ်းသုိပ်ႇၵၼ်ၼူိဝ်ဢွၼ်ႊလၢႆးလႆႈဢၼ်ၼုိင်ႈယူႇၼႆၶႃႈႁၼ်ထုိင်ၸူိင်ႉၼၼ်ဢေႃႈ
ငိၼ်းၸူမ်းထုိင် ၼမ်ႉၶူင်းယႂ်ႇယႂ်ႇၼမ်ၼမ်ယူႇဢေႃႈ ၵူႈၵေႃႉၶႅၼ်းတေႃႈဢွၼ်ၵၼ်ပၼ်ႁႅင်းၸႂ်ႉတိုဝ်းၾွၼ်ႉယူႇၼီႇၶူတ်ႉသေၵမ်းၶႃႈ မႂ်ႇသုင်ၶႃႈ
ၶႂ်ႈႁႂ်ႈႁဵတ်းဢွၵ်ႇပၼ်ပႃး ၽၢႆႇမၢၼ်ႈ
ၵဵဝ်ႇလူၺ်းလွင်ႈတၢင်းတင်းၼိူဝ်းၼၼ်ႉသေ မိူဝ်ႈလဵဝ် တီႈၼႂ်းၵူးၵိူဝ်းလ်ပိၼ်ႇၽႃႇသႃႇ Google Translate ၼၼ်ႉ ၸႂ်ႉလႆႈတင်းၽႃႇသႃႇမၢၼ်ႈယူႇယဝ်ႉ။ ၵူၺ်းၼႃႇ ၶဝ်ၸႂ်ႉပဵၼ်လွၵ်းမိုဝ်းယူႇၼီႇၶူတ်ႉၵူၺ်း၊ ဢမ်ႇလႆႈၸႂ်ႉလွၵ်းမိုဝ်းၸေႃႇၵီႇ။ ၵွပ်ႈၼၼ်လႄႈ ၼင်ႇႁိုဝ်ၵူၼ်းၵူႈၶိူဝ်းၶိူဝ်း ၼႂ်းမိူင်းႁူမ်ႈတုမ်မၢၼ်ႈၼၼ်ႉ ပေႃးတေလႆႈၸႂ်ႉၸွမ်း၊ လႄႈဢၼ်ပီႈၼွင်ႉသူင်ၵျိုၵ်ႉယူႇၼီႇၶူတ်ႉတႆးႁဝ်းၼၼ်ႉၵေႃႈ သမ်ႉပေႃးတေလႆႈၼႃႈတႃလီၵူၺ်းဢမ်ႇၵႃး၊ ႁႂ်းၵူၼ်းတင်းလူၵ်ႈတေလႆႈႁုၸၵ်း ဝႅပ်ႉသၢႆႉၼမ်ႉၶူင်း www.namkhone.com ၼၼ်ႉ ၶႂ်ႈႁႂ်ႈၼမ်ႉၶူင်းၶႂၢၵ်ႈပႃးၽႃႇသႃႇမၢၼ်ႈ၊ ႁူမ်ႈတင်းၽႃႇသႃႇဢင်းၵိတ်ႉလႄႈထႆး-ၶႃႈၼေႃႈ။ ႁႂ်ႈၼမ်ႉၶူင်း လႆႈလႆလူင်းထိုင်ၼႂ်းဢူၵ်းၼႂ်းၸႂ် ပိႈၼွင်ႉယူႇၼီႇၶူတ်ႉ ၵူႈၵေႃႉၵူႈၵူၼ်းၶႃႈၼေႃး။ မႂ်ႇသုင်ၶႃႈ။


text:
ၸွမ်းၼင်ႇလႆႈႁပ်ႉ လွင်ႈၸွႆႈထႅမ်ယႃႈယႃ တီႈၼွၵ်ႈမိူင်းသေယဝ်ႉ ပေႃးထိုင်မႃး ၼႂ်းဝၼ်းထီႉ 10-20 December 2017 ၼႆႉ တေၸႅၵ်ႇပိုၼ်ႉတီႈမၼ်းသေ ယူႇတီႈႁွင်ႈၵၢၼ်ၽၢႆႇယူႇလီ
လူင်ပွင်ၸိုင်ႈ တေလူင်းသမ်းယႃႁႄႉၵင်ႈ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” (Japanese Encephalitis – JE/ ဂျပန်ဦးနှောက်ရောင်ရောဂါ) ပၼ်လုၵ်ႈဢွၼ်ႇ ဢႃႇယု 9-လိူၼ်ထိုင် 15-ပီႊ ၵႂႃႇတီႈၼႂ်းဝဵင်းၶူဝ်လမ် ၸႄႈတွၼ်းလွႆလႅမ် မိူင်းတႆးပွတ်းၸၢၼ်း ၼႆယဝ်ႉ။
ၼႂ်းဝၼ်းထီႉ 07 December 2017 ၼၼ်ႉ ယူႇတီႈ ႁွင်ႈၵၢၼ်ၽၢႆႇပၢႆးယူႇလီ လူင်ပွင်ၸိုင်ႈ ဝဵင်းၶူဝ်လမ်သေ လႆႈၸတ်းႁဵတ်းပၢင်ၵုမ် ၵဵဝ်ႇၽႅၼ်ၵၢၼ် တႃႇတေသမ်းယႃႈယႃႁႄႉၵင်ႈ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” ၵႂႃႇတီႈလုမ်းၽၢႆႇဢုပ်ႉပိူင်ႇ ဝဵင်းၶူဝ်လမ် မီးၽူႈၶိုၼ်ႈႁွတ်ႈ 35-ၵေႃႉ ၼႂ်းၼၼ်ႉပႃး တူဝ်တႅၼ်း လုမ်းၵပ်းသၢၼ် ၶွင်ႇသီႇဢဝ်ၶိုၼ်းၸိုင်ႈတႆး (RCSS) ၵႂႃႇၶဝ်ႈႁူမ်ႈၸွမ်း။
ယူႇတီႈၽႅၼ်ၵၢၼ်ဢုပ်ႇဢူဝ်း ၼႂ်းပၢင်ၵုမ်သေ လႆႈႁူႉဝႃႈ- ၼႂ်းဝၼ်းထီႉ 10 December 2017 ၼႆႉ တေတႄႇလူင်းသမ်းပၼ်တီႈ ဝၢၼ်ႈ 26-လၵ်း၊ 28-လၵ်း လႄႈ 29-လၵ်း ၼႂ်းဝဵင်းၶူဝ်လမ်၊ ဝၼ်းထီႉ-11 သမ်ႉတီႈဝတ်ႉသီႇရိမင်ႇၵလႃႇ လႄႈ ဝတ်ႉၽႃသွၼ်ႉ ဝဵင်းၶူဝ်လမ်သေ ႁဵတ်းၼႆၸႅၵ်ႇပဵၼ်ပိုၼ်ႉတီႈလႂ် ပိုၼ်ႉတီႈၼၼ်ႉၵႂႃႇ တေႁႂ်ႈယဝ်ႉတူဝ်ႈ ၼႂ်းဝၼ်းထီႉ-20 ၼႆယဝ်ႉ။
ၵဵဝ်ႇတၢင်းပဵၼ်ၼႆႉသေ မေႃယႃလူင် ႁူင်းယႃလူင်ၵူၼ်းမိူင်း ဝဵင်းၶူဝ်လမ် တွၵ်ႇတႃႇ ဢူးၵျေႃႇမိၼ်းထုၼ်း လႆႈသပ်းလႅင်းလၢတ်ႈၵႂႃႇ ၼႂ်းပၢင်ၵုမ်ဝႃႈ- ယႃႁႄႉၵင်ႈ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” ၼႆႉ ၵႃႈၶၼ်မၼ်းသုင်ၼႃႇ ၼိုင်ႈၵေႃႉပေႃးသမ်း တေတူၵ်းငိုၼ်းမၢၼ်ႈမွၵ်ႈ 60,000-ပျႃး၊ ၵွပ်ႈၵႃႈၶၼ်မၼ်းယႂ်ႇလႄႈ တႃႇၵူၼ်းမိူင်းတေၵႂႃႇသမ်းလႆႈၵူႈၵေႃႉၼၼ်ႉ မၼ်းယၢပ်ႇ၊ ၵူၺ်းၵႃႈ မိူဝ်ႈလဵဝ်ၼႆႉ ၸုမ်းၼွၵ်ႈမိူင်း WHO/UNICEF (World Health Organization/ United Nations Children's Fund) ၶဝ်ၸွႆႈမႃးလႄႈ ၸင်ႇသမ်းပၼ်လၢႆလၢႆ၊ ယွၼ်ႉၼၼ် ၶႂ်ႈတိုၵ်းသူၼ်း လၢတ်ႈပၼ်ၵူၼ်းၼႂ်းပွၵ်ႉၼႂ်းဝၢၼ်ႈၽႂ်မၼ်း ဢွၼ်ၵၼ်မႃးသမ်း ယႃႇႁႂ်ႈၵၢတ်ႈသေၵမ်း ၼႆယဝ်ႉ။
ၸိူဝ်ႉမႅင်း“တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” ၼႆႉ လႆႈႁူႉဝႃႈလုၵ်ႉမႃးတီႈ ယုင်းၶျူးလႅၵ်ႉသ်(Culex)သေ ပေႃးၸပ်းယဝ်ႉ တေဢွၵ်ႇၾၢင်ႁၢင်ႈ ၼၢဝ်၊ ႁူဝ်ၶႆႈ၊ လုပ်ႇၵပ်းလုပ်ႇတေႃႇၶူပ်းၶိုၼ်ႈ၊ ႁိူဝ်ႉမွႆႈ၊ ပၢၵ်ႇမဵၼ်၊ ၸႂ်သုၵ်ႉၸႂ်ယုင်ႈ၊ မဝ်း၊ တူၼ်ႉႁၢၵ်ႈ၊ တူင်ႉၼိုင်ပႅၵ်ႇပိူင်၊ ၼူၶိုၼ်ႈ(ပူၼ်ႉၶၼ်)၊ ၸၢင်ႈမေႃတုမ်ႉတိူဝ်ႉသႂ်ႇ သဵၼ်ႈဢႃႇယူင်ႇ၊ ၵၢၼ်ႁပ်ႉထွပ်ႇ(ငိၼ်း) လႄႈ ၵၢၼ်လၢတ်ႈတေယၢပ်ႇ၊ သင်ပဵၼ်လုၵ်ႈဢွၼ်ႇၼိုင်ႈပီႊလူင်းတႂ်ႈ ၸၢင်ႈႁွင်ႉႁႆႈဢွၵ်ႇမႃးႁႅင်းႁႅင်းၸိူဝ်းၼႆႉ (ၾၢင်ႁၢင်ႈမၼ်း ငၢႆးမိူၼ်ၼင်ႇ ၼၢဝ်လိူတ်ႈဢွၵ်ႇ လႄႈ မူင်ႈမႅင်းၶဝ်ႈ ၼႂ်းထူင်ၶဝ်ႈၸိူဝ်းၼႆႉ) ၼႆယဝ်ႉ။
ၼွၵ်ႈသေၼၼ်ႉ လႆႈႁူႉဝႃႈ ယႃႈယႃ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” တေႃႇထိုင်မိူဝ်ႈလဵဝ်ဢမ်ႇပႆႇမီးလႄႈ ပေႃးပဵၼ်ၼႆၵေႃႈ ၵမ်ႈၼမ်ၸၢင်ႈထိုင်တၢႆ၊ ပေႃးဢမ်ႇတၢႆၵေႃႈ ၸၢင်ႈပဵၼ်တုၵ်ႉၶတ၊ မိူဝ်ႈပႆႇပဵၼ်ၼၼ်ႉ ထုၵ်ႇလီလႆႈသမ်း ယႃႈယႃႁႄႉၵင်ႈဝႆႉ လီသေပိူၼ်ႈယဝ်ႉ ဝႃႈၼႆ။
တၢင်းပဵၼ်ၼႆႉ ၵမ်ႈၼမ်တေၸၢင်ႈပဵၼ်တီႈ လုၵ်ႈဢွၼ်ႇ လႄႈ ၵူၼ်းထဝ်ႈသေတႃႉ ၵူၺ်းၵႃႈ တီႈၵူၼ်းၼုမ်ႇ/ၵူၼ်းလူင် ၼႂ်းၵႄႈဢႃႇယု 20-ပီႊထိုင် 40-ပီႊၵေႃႈ ၸၢင်ႈပဵၼ်လႆႈမိူၼ်ၵၼ် ဝႃႈၼႆ။
တွၵ်ႇတႃႇ ဢွင်ႇၼၢႆႇဢူး ၽူႈၵွၼ်းႁွင်ႈၵၢၼ်ၽၢႆႇယူႇလီ ၸႄႈဝဵင်းၼမ်ႉၸၢင် လၢတ်ႈဝႃႈ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” ၼႆႉ ၼႂ်းမိူင်းတႆးၸၢၼ်းၼႆႉ ဢမ်ႇပေႃးထူပ်းႁၼ်ၵႃႈႁိုဝ်ယဝ်ႉ ၼႆသေတႃႉ ၵူၺ်းသမ်းယႃႁႄႉၵင်ႈဝႆႉလီတီႈသုတ်း လႄႈ ဢၼ်တိုၵ်ႉထူပ်းႁၼ်ၼမ်ၼႆႉတႄႉ ပဵၼ်ၼႂ်းမိူင်းတႆးပွတ်းႁွင်ႇ ဝႃႈၼႆ။
ၶေႃႈမုၼ်း / ၶၢဝ်ႇတႆးလွတ်ႈလႅဝ်း


text:
ပၢင်ႁူပ်ႉထူပ်း ၸတ်းႁဵတ်းမိူဝ်ႈဝၼ်းတီႈ 10/12/2017 တီႈဝတ်ႉပႃႇပဝ်ႈ ဢိူင်ႇသီၽုမ်း ဝဵင်းၵဵင်းမႆႇ ၸိုင်ႈထႆး။ ၸုမ်းတူင်ႉၼိုင်လွင်ႈလိၵ်ႈလၢႆးတႆး ၼႂ်းၵဵင်းမႆႇ မိူၼ်ၼင်ႇသမႃးၶူမ်းပၢႆးပၺ်ၺႃလႄႈ ၾိင်ႈငႄႈတႆး၊ ၵေႃလိၵ်ႈလၢႆးလႄႈၾိင်ႈငႄႈတႆး၊ ၸုမ်းသိုဝ်ႇႁႅင်းၼုမ်ႇ၊ ႁူင်းႁဵၼ်းပၢင်သွၼ် လိၵ်ႈတႆး ဝတ်ႉပႃႇပဝ်ႈဢိၵ်ႇပီႈၼွင်ႉၽူႈသူၼ်ၸႂ်ၶဝ်ႈႁူမ်ႈ100 ပၢႆ ။
ၼႂ်းပၢင်ၼႆႉDr.ၸၢႆးဢွင်ႇထုၼ်းၵၼ်ႇတေႃးၵႃႇရဝၸဝ်ႈၶူးဢိၼ်းတႃးၸဝ်ႈၵွၼ်းဝတ်ႉပႃႇပဝ်ႈဢုပ်ႇလၢတ်ႈလွင်ႈပိုၼ်းၶူးသွၼ်လူင်ၸၢႆးဢွင်ႇထုၼ်း၊လၢတ်ႈလွင်ႈတူဝ်ထူပ်းဢၼ်ယၢမ်ႈသွၼ်လိၵ်ႈတႆးမႃး၊ၵူႈၸုမ်းဢၼ်မႃးၶဝ်ႈႁူမ်ႈ ဢွၼ်ၵၼ်ၵၼ်ႇတေႃးၶူး သွၼ်လူင်သိုပ်ႇၼၼ်ႉ ၽူႈၶဝ်ႈႁူမ်ႈမွၵ်ႇ လၢတ်ႈၶေႃႈ ၵႂၢမ်းယိၼ်းၸူမ်းလႄႈၵႂၢမ်းၼႂ်းၸႂ်ၽႂ်မၼ်း။
ၶူးသွၼ်လူင် Dr.ၸၢႆးဢွင်ႇထုၼ်းလၢတ်ႈဝႃႈ – “တႆးၵူႈၵေႃႉ တႆးၵူႈတီႈ ႁႂ်ႈႁူႉမေႃလိၵ်ႈတႆး၊ တႆးၵူႈၵေႃႉ တႆးၵူႈတီႈ ႁႂ်ႈႁူႉပွင်ႇပိုၼ်းတႆး၊ တႆးၵူႈၵေႃႉ တႆးၵူႈတီႈ ႁႂ်ႈႁူႉထိုင်မိူင်းတႆး၊ ၸၢဝ်းၶိူဝ်းတႆးႁွတ်ႈထိုင်တီႈ မိူင်းလႂ်ၵေႃႈယႃႇလိုမ်းလဵပ်ႈႁႃတၢင်းႁူႉတၢင်းမေႃသေၶိုၼ်းဢဝ် မိူဝ်းပူၵ်းပွင်ဝၢၼ်ႈမိူင်းႁဝ်းၶိုၼ်း၊ ယႃႇလိုမ်းဝၢၼ်ႈမိူင်း၊ၸိူဝ်ႉၶိူဝ်းႁဝ်းလႄႈႁႂ်ႈဢွၼ်ၵၼ်မီးတၢင်းၶတ်းၸႂ်လဵပ်ႈႁဵၼ်းၼမ်ၼမ်သေၵမ်း” ဝႃႈၼႆ။
Dr.ၸၢႆးဢွင်ႇထုၼ်းၼႆႉ ၵိူတ်ႇမိူဝ်ႈဝၼ်းတီႈ 03/07/1932 တီႈဝၢၼ်ႈတႃႈပုင်ႇဝဵင်းသီႇပေႃႉ ၸႄႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ။ ပဵၼ်လုၵ်ႈၸၢႆးလုင်းၸၢႆးၸၢမ်ႇမူဝ်းလႄႈ ပႃႈၼၢင်းထုၼ်း မီးပီႈၼွင်ႉႁူမ်ႈၵၼ် 4 ၵေႃႉ။ ယဝ်ႉၸၼ်ႉၸွမ် BA တီႈတႃႈၵုင်ႈၾၢႆႇပၢႆးပိုၼ်း၊မိူဝ်ႈပီ 1960 ယဝ်ႉ M,A ၾၢႆႇၵၢၼ်ၵပ်းသိုပ်ႇၼွၵ်ႈမိူင်းတီႈၸၼ်ႉၸွမ် Denver University , Colorado, USA၊ ပဵၼ်ၶူးသွၼ် ၼႂ်းၸၼ်ႉၸွမ်တူၼ်ႈတီး၊တႃႈၵုင်ႈ၊ဝဵင်းလိူဝ်ႇ၊မၵူၺ်းလႄႈမျိတ်ႉၵျီးၼႃးၸိူဝ်းၼႆႉသေယၢမ်ႈပဵၼ်ၶူးမေႃလူင်ၾၢႆႇၶူၼ်ႉၶႂႃႉပၢႆးပိုၼ်းတီႈၸၼ်ႉၸွမ်တႃႈၵုင်ႈ။ မုၵ်ႉၸုမ်းပွင်ၵၢၼ်ၸၼ်ႉၸွမ်တႃႈၵုင်ႈ မွပ်ႈယိုၼ်ႈ ပၼ်ၸုမ်ႈၶူး Doctor of letters (D.Litt) မိူဝ်ႈပီ 2015 ။ ပဵၼ်ၽူႈၶဝ်ႈပႃးတႃႇၶိုင်ပွင်လိၵ်ႈတႆး လိူဝ်ၼၼ်ႉပဵၼ်ၽူႈတႅမ်ႈပပ်ႉပိုၼ်းတႆးတင်းၽႃသႃတႆးလႄႈဢိင်းၵလဵတ်ႈၸိူဝ်းၼႆႉ။လိူဝ်ၼၼ်ႉ မိူဝ်ႈပၢၼ်သူဝ်ႇသျေႇလိတ်ႉ ဝၢႆးလင်ပီ 1950 ၼၼ်ႉ Dr.ၸၢႆးဢွင်ႇထုၼ်းယၢမ်ႈလႆႈႁပ်ႉတၼ်းႁဵင်း ပဵၼ်ၽူႈၶဝ်ႈၸုမ်းပွင်ၵၢၼ်ၶွင်ႊသီႊၸိုင်ႈမိူင်းမႃး။
ၶေႃႈမုၼ်း / ၶၢဝ်ႇပၢင်လူင်


text:
ပီႈၼွင်ႉတႆး မိူင်းမၢဝ်း ၸေႊၵဝ်ႇ ၸတ်းႁဵတ်း ပွႆးပီႊမႂ်ႇတႆး 2018 ၼီႈ (15-16.12.2013) ႁိုင် သွင်ဝၼ်း ၼိူင်ႈၶိုၼ်း ၊ လႆႈၶၢႆႉၵႂႃႇႁဵတ်း တီႈၸႅင်ပႅၼ် ၵွင်းသၢင်း ႁိမ်းၾၢင်ႇၼမ်ႉမၢဝ်း ဝဵင်းသူၺ်ႇလီႇ(ၸေႊၵဝ်ႇ) မီးတၢင်းၵႃႈတႆးလႄႈ ပၢင်မူၼ်ႊသိူဝ်း ၵူၼ်းဢမ်ႇပေႃး ၶွၼ်ႈၵိုၼ်းၼမ်။
မိူဝ်ႈဝၼ်းတီႈ (15.12.2013) ၵၢင်ၼႂ်ၼၼ်ႉ မီးလွင်ႈတၢင်းၵႃႈ ၾိင်ႈငႄႈၾိင်ႈထုင်းတႆးသေ ထိုင်ၵၢင်ၶမ်ႈမႃး မီးပၢင်မူၼ်ႊသိူဝ်း ၽူႈႁွင်ႉၵႂၢမ်း ၸၢႆးႁၢၼ်လႅင်း လႄႈ ၸၢႆးၽွမ်ႉသႅင်မိူင်း ဢိၵ်ႇတင်း ၽူႈႁွင်ႉၵႂၢမ်းလၢႆလၢႆၵေႃႉ မႃးၵျေႃႇမူၼ်ႊ တူၼ်ႈၸႂ်ပၼ်သေ ၵၢင်ၶိုၼ်းမႃး ႁပ်ႉၸဵင်ပီႊမႂ်ႇၵႂႃႇ ။
ပွႆးပီႊမႂ်ႇပီႊၼႆႉ ဢမ်ႇပေႃးႁဵတ်းယႂ်ႇ ႁဵတ်းၶိုၵ်ႉ ၵူၺ်းၽိတ်ႈမွၵ်ႇဢဝ် ၽူႈယႂ်ႇ ႁူဝ်ဝၢၼ်ႈ ႁူဝ်ပွၵ်ႈ ၼႂ်းမိူင်းမၢဝ်း ဢိတ်းဢွတ်းလႄႈ ပီႈၼွင်ႉတႆး ပွတ်းမူႇၸေႊ၊ ၼမ်ႉၶမ်း ဢိတ်းဢွတ်းၵူၺ်း ဝႃႈၼႆ။
"ပွႆးပီႊၼႆႉ ယင်ႊပေႃးၵိုၼ်း၊ မီးၵူၼ်းမွၵ်ႈ (200-300) ၵေႃႉ၊ တီႈႁဵတ်းပၢင်ပွႆး မိူဝ်ႈၵူႊပီႊၵေႃႈ လႆႈၶၢႆႉတီႈမၼ်း၊ လႆႈၶၢႆႉၵႂႃႇႁဵတ် ႁိမ်းၽင်ႇၼမ်ႉမၢဝ်း၊ မိူဝ်ႈလဵဝ် ႁိမ်းဢွင်ႈတီႈ ပၢင်ႇပွႆးၵဝ်ႇၼၼ်ႉ လၢဝ်းပၢၼ်းၶႄႇၵေႃႈ လူင်းမႃးသိုဝ်ႉတီႈလိၼ်ဝႆႉတင်းၼမ် တေႁဵတ်ႁိူၼ်း၊ ၵူၼ်းတႆး မိူင်းမၢဝ်းႁဝ်း မိူဝ်ႈလဵဝ်ၵေႃႈ ဢမ်ႇပေႃးသူင်ၸႂ် ပွႆးပီႊမႂ်ႇတႆးႁဝ်း ၵႃႊႁိုဝ်ယဝ်ႉ၊ ပီႊတေမႃး ၵူၺ်းၵူဝ်ဢမ်ႇမီးထႅင်ႈ ၵူၺ်းယဝ်ႉ” ၼႆ ပေႃႈမႄႈ ၵူၼ်းမိူင်း ထုင်ႉမၢဝ်းၵေႃႉၼိူင်ႈ ၸႂ်လဵၵ်ႉ ၶေႃးၶူမ်ၸွမ်း ပွႆးပီႊမႂ်ႇတႆး မိူင်းမၢဝ်း ပီႊၼႆႉ ၼင်ႇၼႆ။
ၶေႃႈမုၼ်းတီႈ - ဢူၺ်းၵေႃႉမိူင်းမၢဝ်း


text:
ၵူၼ်းၼုမ်ႇ 4 ၵေႃႉ ပႃးမိတ်ႈပႃးလႅဝ်းပႃးၶွၼ်ႉလိုပ်ႈလမ်းၾၼ်းတႅင်း ၵူၼ်းၼုမ်ႇထႅင်ႈၸုမ်းၼိုင်ႈ 4 ၵေႃႉ တေႃႇ 4 ၵေႃႉ တႃႇၵေႃႉၼိုင်ႈၺႃးၾၼ်း 3 ၵမ်း ၸဵပ်း ႁၢဝ်ႈႁႅင်းသေ လႆႈသူင်ႇယူတ်းယႃတူဝ်ဝႆႉ တီႈႁူင်းယႃလႃႈသဵဝ်ႈ ဝႃႈၼႆ။
ဝၼ်းတီႈ 15/11/2017 ယၢမ်းၵၢင်ၶမ်ႈ 9 မူင်း ဢွၼ်ႇၸၢႆးဝၢၼ်ႈဢၢႆႇ 4 ၵေႃႉ ၵႂႃႇဢႅဝ်ႇၵၢတ်ႇၵၢင်ၶမ်ႈ တီႈလွႆ ယဵဝ်ႈသေ ပွၵ်ႈၶိုၼ်းႁိူၼ်းသမ်ႉၺႃး ဢွၼ်ႇၸၢႆးထႅင်ႈၸုမ်းၼိုင်ႈ မီးၵူၼ်း 4 ၵေႃႉ ၶီႈလူတ်ႉၶိူင်ႈလမ်းမႃး ၸွမ်းလင်ၶဝ် ဢဝ်လႅဝ်းၾၼ်းသႂ်ႇ ၵေႃႉၺႃးၾၼ်းပဵၼ် ၸၢႆးလႅင်း 19 ပီ ၺႃးၾၼ်း 3 ၵမ်း ယၢမ်းလဵဝ် ၸႅင်ႈၵႂၢမ်းဝႆႉတီႈႁူင်း ပလိၵ်ႈမၢႆ (1) ပွၵ်ႉ (3) ၸႄႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ဝႃႈၼႆ။
ၸၢႆးႁၢၼ် ႁူဝ်ပဝ်ႈၸုမ်းၵူၼ်းၼုမ်ႇတႆး TYO လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၶႃႈႁၼ်တႂ်ႈၼႃႈတႂ်ႈတႃၵမ်း သိုဝ်ႈ ယဝ်ႉ၊ ပဵၼ်လုၵ်ႈဢွၼ်ႇဝၢၼ်ႈဢၢႆႇဢေႃႈ။ မီးလုၵ်ႈဢွၼ်ႇၸၢႆး 4 ၵေႃႉ(လၢတ်ႈၵႂၢမ်းၶႄႇ) လမ်းၸွမ်းလင်လုၵ်ႈ ဢွၼ်ႇၸၢႆးဝၢၼ်ႈဢၢႆႇသေ တိၼ်တိုပ်ႈလူတ်ႉၶိူင်ႈၶဝ်လူမ်ႉ၊ ယဝ်ႉၵေႃႈ ၵူၼ်းၸၢႆးသွင်ၵေႃႉဢၼ်သွၼ်ႉမႃးသမ်ႉ လူင်းမႃးသေ ဢဝ်လႅဝ်းၾၼ်းသႂ်ႇ 2-3 ၵမ်းယဝ်ႉ ၼႅတ်ႈၶီႇလူတ်ႉၶိူင်ႈၶဝ်သေ လႅၼ်ႈပၢႆႈ၊ ၶႃႈလမ်းၸွမ်းလင်ၶဝ်ၵေႃႈ ဢမ်ႇၶိုတ်း” ဝႃႈၼႆ။
ၵဵဝ်ႇၵပ်းလွင်ႈၼႆႉ ၶႃႈၵေႃႈၶိုၼ်းထၢမ်တီႈဢွၼ်ႇၸၢႆးတႆးႁဝ်းဝႃႈ သူယၢမ်ႈမီးလွင်ႈၽိတ်းမေႃးၵၼ်ဝႆႉႁႃႉ၊ ၶဝ်တွပ်ႇဝႃႈ ဢမ်ႇမီး ယဝ်ႉၵေႃႈ ဢမ်ႇယၢမ်ႈႁၼ်ၶဝ်။ မိူဝ်ႈၽွင်းတိုၵ်ႉပဵၼ်ယူႇၼၼ်ႉ ပဵၼ်ႁိမ်းၸမ် ႁူင်းပလိၵ်ႈမၢႆ(1) သေတႃႉ ၸဝ်ႈၼႃႈတီႈၵေႃႉၼိုင်ႈၵေႃႈ ဢမ်ႇဢွၵ်ႇမႃးတူၺ်းသေဢိတ်း ၶႃႈႁဝ်းၵႂႃႇၸုၵ်းတီႈၼႃႈႁူင်းပလိၵ်ႈၼၼ်ႉ သေ ပွင်ႉလႃႇၶဝ် ႁဵတ်းသင်လႄႈ ဢမ်ႇဢွၵ်ႇမႃးတူၺ်း ဝႃႈၼႆ။
ဢွၼ်ႇၸၢႆးတႆး 4 ၵေႃႉၼႆႉပဵၼ်ၵူၼ်းၼုမ်ႇတႆးဝၢၼ်ႈဢၢႆႇ ၸႄႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ၊ ၵေႃႉတိူဝ်ႉမၢတ်ႇ ၼၼ်ႉ ၸိုဝ်ႈႁွင်ႉၸၢႆးလႅင်း သူင်ႇယႃတူဝ်ဝႆႉတီႈႁူင်းယႃလူင် လႃႈသဵဝ်ႈ ဝႃႈၼႆ။
ၼႂ်းဝဵင်းလႃႈသဵဝ်ႈမီးၸုမ်းၵူၼ်းၼုမ်ႇၵၢင်ၵိဝ်ႇ လၢႆၸုမ်း – ၸုမ်းၶႄႇ၊ ၸုမ်းမၢၼ်ႈ၊ ၸုမ်းတႆး၊ ၸုမ်းၶၢင်၊ ၸုမ်းပလွင်ႈ၊ ၸုမ်းၼိုင်ႈလႄႈ ၸုမ်းၼိုင်ႈ ဢမ်ႇမႅၼ်ႈၵၼ်၊ ၵမ်ႈၼမ်ပဵၼ်သႅၼ်းယူႇႁူင်းႁဵၼ်း။
ၶေႃႈမုၼ်း / ပၢင်လူင်


text:
တပ်ႉသိုၵ်းတဢၢင်း TNLA တင်း SSPP/SSA ပဵၼ်ပၢင်တိုၵ်းၵၼ် ၼႂ်းဢိူင်ႇမိူင်းယဵၼ် ၸႄႈဝဵင်းၼမ်ႉတူႈ 2 ပွၵ်ႈ ၾၢႆႇတပ်ႉသိုၵ်းတဢၢင်း လူႉတၢႆ 2 ၵေႃႉ ဝႃႈၼႆ။
ဝၼ်းတီႈ 05/12/2017 ယၢမ်းၵၢင်ၶိုၼ်း 9 မူင်း ထိုင် 1 မူင်း တပ်ႉသိုၵ်းတဢၢင်း TNLA တင်း SSPP/SSA ပဵၼ်ပၢင်တိုၵ်းၵၼ် ယွၼ်ႉတပ်ႉသိုၵ်းတဢၢင်း ထူဝ်းသိုၵ်းၶဝ်ႈၼႂ်းၼႃႈတီႈ SSPP/SSA ၵုမ်းၵမ်ဝႆႉ ၼႂ်းဢိူင်ႇမိူင်းယဵၼ် ၸႄႈဝဵင်းၼမ်ႉတူႈ ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ။ တင်းသွင်ၾၢႆႇလႆႈပဵၼ်ပၢင်တိုၵ်းၵၼ် ဝႃႈၼႆ။
ၸၢႆးႁၢၼ် ၵူၼ်းၼႂ်းပိုၼ်ႉတီႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ တပ်ႉသိုၵ်းတဢၢင်း ၶဝ်ႈႁွတ်ႈၽႅဝ်မႃးၼႂ်းမိူင်း ယဵၼ်။ ၼႂ်းၵၢတ်ႇ။ ႁွင်ႉၵူၼ်းမိူင်းၵႂႃႇႁူပ်ႉၶဝ်။ ၵဵပ်းမုင်ႉႁေႃႁိူၼ်း(အိမ်ထောင်စုစာရင်း) ၵူၼ်းမိူင်း ဢမ်ႇပၼ်ဢမ်ႇလႆႈ။ ယဝ်ႉၵေႃႈ တေလႆႈပၼ်မုင်ႉႁေႃႁိူၼ်းဢၼ်မၢၼ်ႇမႅၼ်ႈမၼ်း။ သင်ဝႃႈ ၵႂႃႇထူပ်းႁၼ် ၼႂ်းသူၼ်ၼႂ်းႁိူၵ်ႉ- တီႈလႂ်ၵေႃႈ ယဝ်ႉ သဵၼ်ႈၸိုဝ်ႈဢမ်ႇမီးၼႂ်းမုင်ႉႁေႃႁိူၼ်းၸိုင် တေမၢႆဝႃႈပဵၼ် ၽူႈၶဵၼ်၊ သိုၵ်းတႆး RCSS/SSA ၼႆသေ တိႉၺွပ်း” ဝႃႈၼႆ။
သိုပ်ႇလၢတ်ႈဝႃႈ ၵမ်းလိုၼ်းမႃး ၶဝ်ႁၢမ်ႈတၢပ်ႈႁဝ်းၶဝ် တေဢမ်ႇလႆႈၵႂႃႇတၢင်းၼၼ်ႉ တၢင်းၼႆႉ။ တေႃႈလဵဝ် ႁဝ်းၶႃႈ ၵူၼ်းမိူင်းၼႆႉ ထူပ်းတၢင်းယၢပ်ႇၽိုတ်ႇ လွင်ႈၵၢၼ်ႁႃၵိၼ်လဵင်ႉတွင်ႉ။ သင်ပဵၼ်ပၢင်တိုၵ်း ၵၼ်ၶိုၼ်ႈမႃးၸိုင် ႁဝ်းၶႃႈ ၵူၼ်းမိူင်းတႄႉ တေလႆႈထူပ်းတၢင်းယၢပ်ႇၽိုတ်ႇ ပၢင်တိုၵ်းၶမ်ႈဝၼ်းတီႈ 5 ၼၼ်ႉ မၢၵ်ႇၵွင်ႈလူင်မၢၵ်ႇၵွင်ႈဢွၼ်ႇ တိူဝ်ႉသႂ်ႇႁိူၼ်းၵူၼ်းဝၢၼ်ႈ ဝႃႈၼႆ။
တပ်ႉသိုၵ်းတဢၢင်း TNLA တင်း SSPP/SSA ယၢမ်ႈၶဵင်ႈၶႅင်ၵၢၼ်သိုၵ်းၵၼ်မႃး ၸဵမ်မိူဝ်ႈဝၼ်းတီႈ 9 လိူၼ်ၼူဝ်ႊဝႅမ်ႊ ၿိူဝ်ႊပူၼ်ႉမႃး။ ၽူႈမီးၸၼ်ႉၼႂ်းၼႃႈတီႈၵုမ်းၵမ် SSPP/SSA ၸဝ်ႈၼိုင်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ မိူဝ်ႈပူၼ်ႉမႃး ဝၼ်း တီႈ 9 လိူၼ်ၼူဝ်ႊဝႅမ်ႊၿိူဝ်ႊ 2017 ၼၼ်ႉ တပ်ႉသိုၵ်းတဢၢင်း ၶဝ်ႈမႃးၼႂ်းၼႃႈတီႈ SSPP/SSA ၵုမ်းၵမ်သေ ပူၵ်းပၢႆႉ ၽဵဝ်ႈမူၺ်ႉယႃႈမဝ်းၵမ်၊ သမ်ႉတႅမ်ႈဝႆႉ ဢၼ်ပႃးဝႃႈ ၸႄႈမိူင်းတဢၢင်း။ ယူႇတီႈတင်းၾၢႆႇႁဝ်းၶႃႈတႄႉ သွၼ်ႇမၢတ်ႈ ၵၼ်ဝႃႈ ပဵၼ်ပီႈၼွင်ႉၵၼ်ၼႆသေ ႁဝ်းၶႃႈၶတ်းဢမ်ႇၸႂ်ဝႄႈႁႂ်ႈပဵၼ်ပၢင်တိုၵ်းၵၼ်။ မိူဝ်ႈဢွၼ်တၢင်း ပဵၼ်ၶဝ် ၵူၺ်းတူၵ်းလူင်းၵၼ်ဝႆႉဝႃႈ တၢင်းၾၢႆႇၸၢၼ်းၼမ်ႉသွၼ် ၶဝ်တေတူင်ႉၼိုင်၊ ၵမ်းလိုၼ်းမႃးၼႆႉ ၶဝ်ၵူၺ်းပူၼ်ႉပႅၼ် ၶၢမ်ႈၶဝ်ႈမႃးတင်းၾၢႆႇၼႆႉၼမ်ႉမုင်ႈၼႃႈၶဝ်ႈမႃး ၸူးႁဝ်းတိၵ်းတိၵ်းလႄႈ တင်းသွင်ၾၢႆႇၸင်ႇလႆႈပဵၼ်ပၢင်တိုၵ်းၵၼ် တေလႆႈဝႃႈ ၶဝ်ပူၼ်ႉ ပႅၼ် ၶေႃႈမၼ်ႈၵႅၼ်ႇ ဢၼ်ၶဝ်လၢတ်ႈဝႆႉ” ဝႃႈၼႆ။
ၵဵဝ်ႇၵပ်းလွင်ႈပဵၼ်ပၢင်တိုၵ်းၵၼ်ၼႆႉသေ ယူႇတီႈႁွင်ႈၵၢၼ်ပိုၼ်ၽၢဝ်ႇ SSPP/SSA ဢွၵ်ႇဝႆႉဝႃႈ တင်းသွင်ၾၢႆႇမီးလွင်ႈ တုမ်ႉတိူဝ်ႉမၢတ်ႇၸဵပ်းၵမ်ႈၽွင်ႈ တၢင်းၾၢႆႇတပ်ႉသိုၵ်းတဢၢင်းတႄႉ လႆႈလူႉတၢႆ 2 ၵေႃႉ ဝႃႈၼႆ။
ၵႅမ်ႁူဝ်ပဝ်ႈ PSLF-TNLA တႃႉၵျူၵ်ႉၵျႃး လၢတ်ႈတီႈၸုမ်းၶၢဝ်ႇမိတ်ႉသိမႃႉဝႃႈ ယွၼ်ႉပိူဝ်ႈ လႆႈဢၼုၺၢတ်ႈတီႈသိုၵ်း တႆးလႄႈ ၸင်ႇပူၵ်းပၢႆႉၽဵဝ်ႈယႃႈမဝ်းၵမ်ၼၼ်ႉ ဝႃႈၼႆ။
တပ်ႉသိုၵ်းတဢၢင်း TNLA တင်း SSPP/SSA ၼႆႉ ပဵၼ်လုၵ်ႈၸုမ်းဢူၺ်းလီပွတ်းႁွင်ႇ FPNCC ဢၼ်သိုၵ်းဝႃႉ ဢွၼ် ႁူဝ်။ တပ်ႉသိုၵ်း တ ဢၢင်းတင်း ပႃႇတီႇမႂ်ႇ သုင်ၸိုင်ႈတႆး/တပ်ႉသိုၵ်းၸိုင်ႈတႆး ပဵၼ်ၸုမ်းဢၼ် ဢမ်ႇႁပ်ႉ လိၵ်ႈၵိၼ် ၵႅၼ်ႇ NCA သေ ႁႃလၢႆးတၢင်းတႃႇဢုပ်ႇဢူဝ်းၵၢၼ်မိူင်းလၢႆးမႂ်ႇ။ရ
ၶေႃႈမုၼ်း / ၶၢဝ်ႇပၢင်လူင်


text:
Thursday, January 5, 2012
ၸဝ်ႈၶူးတွၵ်ႉတိူဝ်ႇၶမ်းမၢႆ ထမ်ႇမသႃမိ တေလႆႈႁပ်ႉၸုမ်းၶူး ဢၵ်ႉၵမႁႃသတ်ႉထမ်မၸေႃးတိၵထၸ
ၼႂ်းလိၵ်ႈၽိုၼ်ၶၢဝ်ႇ မြန်မာ.အလင်း ဢၼ်ပိုၼ်ဢွၵ်ႇမိူဝ်ႈ ဝၼ်းထိ ႔ လိူၼ်ၵျၢၼ်ႇၼဝႃႇရီႇ ဝၼ်းပုတ်ႉ ပီ ႒႐႑႒ ပူၼ်ႉမႃးၼႆႉ လႆႈပိုၼ်ၶၢဝ်ႇဝႆႉ ၸိုဝ်ႈၸဝ်ႈတူၼ်ဢၼ် လူင်ပွင်ၸိုင်ႈတေမွပ်ႈတၢၼ်းပၼ် ၸုမ်ႈၶူး ၸွမ်း ၼင်ႇလူင်ပွင်ၸို်င်ႈ မိူင်းမၢၼ်ႈၸတ်းႁဵတ်းမႃးၵူႈပီပီ ၼႂ်းပီၼႆႉ လႆႈႁၼ် ၸိုဝ်ႈၸဝ်ႈတူၼ်ၶူးလူင် တွၵ်ႉတိူဝ်ႇ ၶမ်းမၢႆ ထမ်ႇမသႃမိ (ၸဝ်ႈၵွၼ်း ဝတ်ႉဢွၵ်ႉ(ၸ်)ၾိူတ်ႉပုတ်ႉထဝိႁႃရ၊ ဝဵင်းဢွၵ်ႉ(ၸ်)ၾိူတ်ႉ၊ ၸိုင်ႈမိူင်း ဢိင်ႇၵလၼ်ႇ) တေလႆႈႁပ်ႉၸုမ်ႈၶူး ဢၵ်ႉၵမႁႃသတ်ႉထမ်မၸေႃးတိၵ ထၸ ꧦ ၼႆႉယဝ်ႉ။
Posted by ꨅဝ္ꨳꨡꨀ္ꨵꨀေသꨓ(ꨀြꨓ္းꨁမ္း)
Subscribe to: Post Comments (Atom)


text:
(ၸ)
- Details
- Category: ၸ
- Published on Monday, 01 August 2016 13:48
- Written by Shanyoma
- Hits: 556
တူဝ်မႄႈလိၵ်ႈတၺ်းဢၼ်ထူၼ်ႈ(14)
ၸႃ(n) ၶူဝ်းၶိူင်ႈမႃႉတၢင်ႇပိူင်ၼိူင်ႈ ဢၼ်တၢင်ႇၼိူဝ်ၵူၵ်ႇ။ ဢၼ်ဢဝ်ၶူဝ်းလဵင်း-ၵူၺ်သွင်းမတ်ႉၸပ်းသွင်ၽၢၵ်ႇ။ ဢၼ်မီးၶႃသီႇ ၶွၼ်။
ၸႃႇ(n) ဢၼ်တဵၵ်းၼႃႈၵွင်၊ ၶဝ်ႈဢၼ်ဢဝ်တဵၵ်းၼႃႈၵွင်၊ ဢၼ်ၸွၺ်ႈသဵင်ၵွင်ႁႂ်ႈလီထွမ်ႇ။ ၸႃႇၵွင်၊ ၶဝ်ႈၸႃႇၵွင်။
ၸႃႈ(v) လၢၺ်းမိူဝ်ႉၽၵ်းပိူင်ၼိူင်ႈ တူဝ်ၼမ်ႉၽူတ်ႉသေ ဢဝ်ၽၵ်းတေၵိၼ်ၼၼ်ႉ သႂ်ႇၶဝ်ႈၵႃႇၵႅပ်ႉၼိူင်ႈၶိုၼ်းဢဝ်ဢွၵ်ႇ။
ၸႃႈ (n) ၸၵ်းၸိူဝ်ႉၼိူင်ႈ။ "ၸၵ်းၸႃႈ"။
ၸႃး (adj) ဢၼ်ၶတ်းပိၼ်ႈၵၼ်တင်း"မိုၼ်ႈ"၊ ဢၼ်ၶင်ႉမိုဝ်း၊ ဢၼ်လုပ်ႈတူၺ်းလုပ်ႈၵမ်းၸၢင်ႊၶင်ႉမိုဝ်း။ ၸႃးႁိုတ်းႁိုတ်း၊ ၸႃး ႁၢတ်းႁၢတ်း၊ ၸႃးႁိုတ်းႁိုတ်းႁၢတ်းႁၢတ်း၊ ၸႃးႁဝ်ႇႁဝ်ႇ။
ၸႃး - တူၺ်းတီႈ"ၶူႈလၺ်"။
ၸႃႉ(adj, v) ဢၼ်ၶတ်းပိၼ်ႈၵၼ်တင်း"လီ" ဢၼ်ႁွမ်တၢင်းၽိတ်းဢၼ်ဢမ်ႇထုၵ်ႇၸႂ်ပႃႈၼွၵ်ႈ ဢၼ်ၼႃႈသူမ်ႈၼႃႈသႅပ်ႇ။ ၸႃႉၸဵတ်ႈ၊ ၸႃႉၸႃႉၸဵတ်ႉၸဵတ်ႈ၊ ၸႃႉၸၢင်း၊ ၸႃႉၵၼ်၊ ၸႃႉလႃႇ၊ ၸႃႉၸႃႉမေႃးမေႃး။
ၸီ (n) ၵၢမ်းလၢတ်ႈတေႃႇလုၵ်ႈဢွၼ်ႇလဵၵ်ႉ ဢၼ်ပွင်ႇဝႃႈ"ၼိူဝ်ႉ"။ ၸီၸီ၊ ၸီၸေႃ။
ၸီ (v) တၢင်းတဵၵ်းတၢင်းၼဵၵ်းပိူင်ၼိူင်ႈ။ ၸီပၼ်၊ ၸီပၼ်ၶဝ်၊ ၸီၽၺ်း၊ ဢဝ်ၸီၽၺ်း။
ၸီ (v) ၵၢၼ်ဢၼ်ႁဵတ်းတီႈၽၺ်းလၢၺ်းၼိူင်ႈ ဢၼ်ႁဵတ်းႁႂ်ႈမၢၵ်ႇဝၢၵ်ႈတၢင်းၵိၼ်ၶဝ် လၺ်ႈသုၵ်းႁဵတ်းႁႂ်ႈၶွပ်ႈႁႂ်ႈၶႅမ်ႈ ဢၼ်ဢဝ် တၢင်ႇၼိူဝ်ထၢၼ်ႇၽၺ်း။ ၸီႇၽၺ်း၊ ၸီႇတီႈၽၺ်း။ …ၸီႇၼိူဝ်ႉ၊ ၸီႇပႃ၊ ၸီႇၶဝ်ႈပၼ်ႈ၊ ၸီႇၶဝ်ႈပုၵ်း၊ ၸီႇထူဝ်ႇၼဝ်ႈ။
ၸီႈ (n) ၼမ်ႉမၺ်ႉဢၼ်ဢွၵ်ႇတီႈႁၢင်ၽိုၼ်း ဢၼ်ႁၢင်းၽၺ်းသေဢွၵ်ႇဢၼ်ၵူၼ်းမိူဝ်ႈၵွၼ်ႈၶဝ်ဢဝ်ႁၢင်ႊၶိူင်ႈၶဵဝ်ႈ။
ၸီႈ (n) ၼမ်ႉၼႂ်းတူဝ်ပိူင်ၼိူင်ႈ ဢၼ်ပေႃးယူႇယၢပ်ႇမႃးၵေႃႈဢွၵ်ႇမၺ်ႈမႃးၵေႃႈဢွၵ်ႇ ၶေႃႈၵိုၵ်းၵၼ်တင်း"ႁိူဝ်ႇ"။
ၸီႈ (v) ဢၼ်မႅင်းတူဝ်မီးႁႅၼ်ႇ မီးၵွင်ႉၶဝ်ႁဵတ်းတီႈၵူၼ်း-သတ်းဢၼ်ဢဝ်ႁႅၼ်ႇၶဝ်ႁဵတ်းတီႈပိူၼ်ႈၸီႈယင်ႇၸီႈၶူပ်း။ ၸီႈသႂ်ႇ…။ ယုင်းၸီႈ။ မူတ်ႉၸီႈ။ ၽိုၼ်ႈၸီႈ။
ၸီး (v) တၢင်းဢၼ်ႁဵတ်းႁႂ်ႈပဵၼ်ႁွၺ်းဢၼ်ႁဵတ်းႁႂ်ႈပွင်ႇၵူင် ဢၼ်ၸႂ်ႉၶိူင်ႈၶွင်ဢၼ်လႅမ် ႁဵတ်းၵၢၼ်ၸီးသႂ်ႇ၊ ၸီးၶဝ်ႈ၊ ၸီးပွင်ႇ၊ ၸီးပဵၼ်။ …ၸီးႁူ၊ ၸီးႁူး၊ ၸီးႁူးသဝ်။
ၸီး (n) မိူင်းတီႈၼိူင်ႈဢိူင်ႇသဵၼ်ႈဝီ။
ၸီးၸွၺ်း (adj) ဢၼ်ဢမ်ႇၽွမ်ႉဢၼ်ပိူၼ်ႈလၺ်ႈပိူၼ်ႈမီးဢၼ်ဢမ်ႇယဵတ်ႇၸႂ်ဢၼ်ပိူၼ်ႈလၺ်ႈပိူၼ်ႈမီး။ တၢင်းၶႂ်ႈလၺ်ႈပိူင် ၼိူင်ႈ ၸီးၸွၺ်းဢဝ်။ ၸီးၸွၺ်းဝၺ်ႉ၊ ၸွမ်းၸီးၸွၺ်း။
ၸီႉ (v) တၢင်းဢၼ်ႁဵတ်းႁႂ်ႈပိူၼ်ႈတူၺ်း ဢၼ်ႁဵတ်းႁႂ်ႈပိူၼ်ႈဢၼ်ဢဝ်ၼိဝ်ႉမိုဝ်းၼိဝ်ႉၼိူင်ႈႁဵတ်းၵၢၼ်။ ၸီႉၼႄ၊ ၸီႉၼႄး၊ ၸီႉၸူး၊ ၸီႉၸမ်ႈ။
ၸီႉသဝ်ႈဝဝ်းလမ် - တၢင်းဢၼ်ၼႄးၵၼ် ဢၼ်ဝႃႈတီႈၵၼ်ဢမ်ႇလီ။ ၸီႉၸူးပိူၼ်ႈၼိဝ်ႉၼိူင်ႈမႃးၸူးႁဝ်းသီႇၼိဝ်ႉ ၶေႃႈတႅၵ်ႈၵူၼ်း ဢၼ်မေႃၼႄးပိူၼ်ႈၵွၺ်း ဢမ်ႇႁၼ်တၢင်းၽိတ်းတူဝ်ၸဝ်ႈၵဝ်ႇ။
တေသိုပ်ႇထႅင်ႈ...


text:
ပၢင်ၵုမ်လူင်လွင်ႈငမ်းယဵၼ်မိူင်းႁူမ်ႈတုမ် (ၵမ်း 4) ႁိုဝ် ပၢင်ၵုမ်လူင်ႁူဝ်ပၢၵ်ႇပီ 21 ပၢင်လူင် ၵမ်းထူၼ်ႈ 3 ၼႆႉ တႆးၶႂ်ႈလႆႈသင်ၼၼ်ႉ ယူႇတီႈၸတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆးၵွၼ်ႇ။ လွင်ႈတႆးတေၽၢတ်ႇဢွၵ်ႇ ဢမ်ႇၽၢတ်ႇဢွၵ်ႇၵေႃႈ တေဢုပ်ႇဢူဝ်းဢဝ်ၵၢင်ၸႂ်တႆး တီႈၼၼ်ႈ။
ထၢမ်-ပၢင်ၵုမ်လူင်ႁူဝ်ပၢၵ်ႇပီ 21 ပၢင်လူင် ပွၵ်ႈၵမ်းထူၼ်ႈ 3 ၼႆႉ တႆးသမ်ႉၶႂ်ႈလႆႈသင်ၽွင်ႈၶႃႈ?။
တွပ်ႇ-မိူဝ်ႈလဵဝ် ပႆႇလႆႈငိၼ်းသဵင်ၵူၼ်းမိူင်းတႆးႁဝ်း၊ ပီႈၼွင်ႉတႆးႁဝ်းၶႃႈတင်းမူတ်းၼႆႉ ၶႂ်ႈလႆႈသင်ဢၼ်ဝႃႈၼၼ်ႉၵေႃႈ ၵွပ်ႈပႆႇလႆႈၸတ်းႁဵတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆးလႄႈပႆႇလႆႈႁူႉ။ ဢၼ်မုင်ႈမွင်းတႄႉ ႁဝ်းၶႂ်ႈလႆႈႁႂ်ႈမၼ်းဢွၵ်ႇမႃးပိူင် ဢၼ်ႁဝ်းၶႃႈတုၵ်းယွၼ်းယူႇတင်းမူတ်း ပိူင်ၾႅတ်ႊၻရႄႊၸိုၼ်ႈၸၢင်ႇ။
မိူဝ်ႈလဵဝ် ႁဝ်ၶႃႈႁူႉၵၼ်ယူႇ တီႈၵိူဝ်းၵုမ်ၸိုင်ႈမိူင်း ၼၢင်းဢွင်ႇသၢၼ်းၸူႉၵျီႇၵေႃႈ တူၵ်ႇလၢတ်ႈၵႂႃႇတီႈပၢင် လူင်းလၢႆးမိုဝ်း NCA ၶွပ်ႈၶူပ်ႇ 2 ပီၼၼ်ႉ မၼ်းဝႃႈၼႂ်းပီ 2018 ၼႆႉ ၶႂ်ႈႁႂ်ႈလႆႈပိူင်ၾႅတ်ႊၻရႄႊ၊ ၼင်ႇႁိုဝ်တေလႆႈၼၼ်ႉ တေၶတ်းၸႂ် မၼ်းၼၢင်းဝႃႈၼင်ႇၼႆ။ ဢၼ်ႁဝ်းၶႃႈၶႂ်ႈလႆႈတႄႉ ပိူင်လူင်မၼ်း ပေႃးလၢတ်ႈၵေႃႈ ႁႂ်ႈမၼ်းလႆႈမႃးပိူင် တႃႇတေၵေႃႇတင်ႈမိူင်းႁူမ်ႈတုမ်ၾႅတ်ႊၻရႄႊၸိုၼ်ႈၸၢင်ႇ ဢၼ်တင်းသဵင်ႈၶႂ်ႈလႆႈၼၼ်ႉ။
ထၢမ်-ဢၼ်ၾၢႆႇလူင်ပွင်ၸိုင်ႈၶဝ်ဝႃႈ တေဢမ်ႇလႆႈၽၢတ်ႇဢွၵ်ႇ၊ တေလႆႈလူင်းလၢႆးမိုဝ်းဢၼ်ဝႃႈၼၼ်ႉ ၾၢႆႇတႆးသမ်ႉဝူၼ်ႉဝႆႉၸိူင်ႉႁိုဝ်ၶႃႈ?။
တွပ်ႇ-ဢၼ်ၼၼ်ႉ မၼ်းပဵၼ်ၾၢႆႇလဵဝ်ၵူၺ်း။ လွင်ႈၼႆႉ ပေႃးဢဝ်တႆးႁဝ်းဝႃႈ ႁဝ်းၶႃႈမီးလိၵ်ႈႁူမ်ႈမၢႆပၢင်လူင်၊ မီးၵႂၢမ်းမၼ်ႈပၢင်လူင်၊ မီးလိၵ်ႈပိူင်ပိုင်းၸိုင်ႈမိူင်း 1947 ၊ ပေႃးဢဝ်ပိူင်မၼ်းဝႃႈ ႁဝ်းမီးသုၼ်ႇ။ ႁဝ်းၶႃႈမီးသုၼ်ႇယူႇသေတႃႉ ၵဵဝ်ႇၵပ်းလွင်ႈၽၢတ်ႇဢွၵ်ႇၼၼ်ႉ ၽႂ်ၵေႃႈဢမ်ႇဝူၼ်ႉတႃႇတေၸႂ်ႉမႃး။
ၵူၺ်းၵႃႈၵမ်းၼႆႉ မိူဝ်ႈပူၼ်ႉမႃးပၢင်ၵုမ်လူင် ၵမ်းတီႈ 2 ၼၼ်ႉ မၼ်းၶိုၼ်ႈမႃးၼိူဝ်ၽိူၼ်ယဝ်ႉ၊ ၶဝ်တၢင်ႇၶိုၼ်ႈမႃး၊ ၶဝ်ဝႃႈဢၼ်ၼႆႉတေလႆႈဢုပ်ႇ။ ဢၼ်ၶဝ်ဝႃႈၼႆႉ ပေႃးၶႂ်ႈလႆႈသုၼ်ႇလႆႈတႅပ်းတတ်းႁင်းၶေႃ၊ ပေႃးၶႂ်ႈလႆႈသုၼ်ႇတႃႇၶဵၼ်ႇတႅမ်ႈပိူင်ပိုင်းၸႄႈမိူင်း၊ ပေႃးသူၸဝ်ႈၶႂ်ႈလႆႈ 2 ဢၼ်ၼႆႉ တေလႆႈႁပ်ႉလွင်ႈဝႃႈဢမ်ႇလႆႈၽၢတ်ႇဢွၵ်ႇ။ ၵူၺ်းၵႃႈ လွင်ႈၼႆႉႁဝ်းၵေႃႈဝႃႈ တေဢဝ်လွင်ႈၼႆႉမႃးဢုပ်ႇ မၼ်းပႆႇမႅၼ်ႈၸွမ်းပိူင်မၼ်း။
ၾၢႆႇၼိုင်ႈတၢင်းၼိုင်ႈၵေႃႈ ပၢင်ၵုမ်လူင်ၵမ်းတီႈ 2 ၼၼ်ႉ မၼ်းဢမ်ႇပႃးမႃးၵူႈၾၢႆႇၸွတ်ႇၸေးတူဝ်ႈထိုင်၊ ၵွပ်ႈပိူဝ်ႈၸိူင်ႉၼၼ်လႄႈ လွင်ႈဢၼ်ၼႆႉႁဝ်းပႆႇဢုပ်ႇၵၼ်၊ ဢုပ်ႇၵေႃႈႁဝ်းၶႃႈပႆႇယွမ်းဢုပ်ႇ၊ ၽွမ်ႉၵေႃႈႁဝ်းၶႃႈဢမ်ႇၽွမ်ႉၼႆလႄႈ ၵမ်းပူၼ်ႉၼၼ်ႉ ဢမ်ႇလႆႈဢုပ်ႇၵၼ်။ ၶိုၼ်းဢဝ်ဝႆႉလူင်းတၢင်းတႂ်ႈၽိူၼ် ငဝ်းလၢႆးလွင်ႈဢၼ်ဝႃႈဢမ်ႇလႆႈၽၢတ်ႇဢွၵ်ႇၼၼ်ႉ ပဵၼ်ၼင်ႇၼႆ။ ၵူၺ်းၵႃႈလွင်ႈၼႆႉ ပေႃးႁဝ်းႁဵတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈမႃး မၼ်းၵေႃႈတေဢိင်ၼိူဝ်သဵင်ၵူၼ်းမိူင်းႁဝ်း၊ တီႈၼႆႈသဵင်ၵူၼ်းမိူင်းႁဝ်းတေဝႃႈႁိုဝ်၊ ပေႃးဢဝ်မုၵ်ႉၸုမ်းႁဝ်းဝႃႈ မၼ်းဢမ်ႇမႅၼ်ႈၸွမ်းပိူင်၊ မုၵ်ႉၸုမ်းႁဝ်းၶႃႈၵေႃႈဢမ်ႇႁၼ်လီ။ ပေႃးဢဝ်ပိူင်ၾႅတ်ႊၻရႄႊၵေႃႈမၼ်းဢမ်ႇမီး၊ မၼ်းဢမ်ႇၸႂ်ႈပိူင်မၼ်း၊ ႁဝ်းၶႃႈတႄႉ တႃႇတေဢုပ်ႇလွင်ႈၼႆႉမၼ်းတေယၢပ်ႇ၊ ပေႃးဢဝ်ၶိုၼ်ႈမႃးၼိူဝ်ၽိူၼ်ယဝ်ႉ ၸင်ႇၵွႆႈမႃးဢုပ်ႇၵၼ်ထႅင်ႈ။
ၵူၺ်းၵႃႈ ပဵၼ်ၸိူင်ႉႁိုဝ်ၵေႃႈလီ မၼ်းၵေႃႈဢမ်ႇလွတ်ႈလႆႈတႃႇဢုပ်ႇဢူဝ်းၵၼ်လွင်ႈၼႆႉ။ ပေႃးပၢင်ၵုမ်လူင်ၵမ်း 3 ၸၢင်ႈၶိုၼ်းမႃးထႅင်ႈၵမ်းၼိုင်ႈယူႇ။ လွင်ႈၼႆႉ ၼႂ်းတႆးႁဝ်းၵေႃႈ ပေႃးႁဝ်းၶႃႈႁဵတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈမႃး ႁဝ်းၶႃႈတေလႆႈမႃးဢုပ်ႇၵၼ်၊ တေဝႃႈၵၼ်ၸိူင်ႉႁိုဝ်၊ မီးတၢင်းႁၼ်ထိုင်ၸိူင်ႉႁိုဝ်ၸိူဝ်းၼႆႉ ႁဝ်းၶႃႈတေလႆႈဢဝ်တင်းၼမ်ဝႃႈၼၼ်ႉယဝ်ႉ။


text:
ၵၢင်လိူဝ်ၵျုၼ်ႊ 2018 ၼႆႉမႃး မီးၶၢဝ်ႇဝႃႈ ၶွင်ႇသီႇဢဝ်ၶိုၼ်းၸိုင်ႈတႆး ၵဵပ်းသိုၵ်းမႂ်ႇ ၵူၼ်းမိူင်းၵိုင်၊ မွၵ်ႇမႂ်ႇ၊ လၢင်းၶိူဝ်း၊ မိူင်းပၼ်ႇ ဢွၼ်ၵၼ်ပၢႆႈသိုၵ်း ၼႆၼၼ်ႉ ၸွမ်သိုၵ်းလူင်ယွတ်ႈသိုၵ်း လၢတ်ႈဝႃႈ ဢမ်ႇမီးၽႅၼ်ၵၢၼ် ဢထမ်မ တဵၵ်းၵဵပ်းသိုၵ်း – ၵူၺ်းၵႃႈ သင်တူၵ်းပုၼ်ႈၽွၼ်းမႃး တႄႉ တၵ်းတေလႆႈ ႁၢပ်ႇၵၢၼ်သိုၵ်း 5 ပီ ဝႃႈၼႆ။
ၵဵဝ်ႇၵပ်းၵၢၼ်ၵဵပ်းသိုၵ်းမႂ်ႇသေ ၶွင်ႇသီႇဢဝ်ၶိုၼ်းၸိုင်ႈတႆး တမ်းပိူင် ဝႆႉ မီးယူႇ သၢမ်ယၢင်ႇ – (1) မႃးႁၢပ်ႇၵၢၼ်သိုၵ်း လူၺ်ႈၼမ်ႉၸႂ်/ႁပ်ႇၵိုတ်ႉၵၢၼ်လွၼ်ႉသိုၵ်း ။ (2) မႃးႁၢပ်ႇၵၢၼ်သိုၵ်းလူၺ်ႈပုၼ်ႈၽွၼ်းသမ်ႉ တၵ်းတေလႆႈႁၢပ်ႇ ၵၢၼ်သိုၵ်း တီႈဢေႇသုတ်း 5 ပီ ။ ၽူႈၸၢႆး ဢႃယုတဵမ် 18 ပီ ၵူႈၵေႃႉ တၵ်းလႆႈ ႁၢပ်ႇၵိုတ်ႉပုၼ်ႈၽွၼ်းဢၼ်ၼႆႉ။ ပေႃးထိုင် 5 ပီ ဢဝ်ဝႂ်သေ ပွၵ်ႈၶိုၼ်းႁိူၼ်းလႆႈ။ (3) ဢမ်ႇဝႃႈယိင်းဢမ်ႇဝႃႈၸၢႆး ၼႂ်းမိူင်းတႆးၼႆႉ တၵ်းတေလႆႈ မေႃၵၢၼ်သိုၵ်း ႁႂ်ႈမေႃႁူႉ ၵၢၼ်ၵႅတ်ႇၶေတူဝ်ၵဝ်ႇ ႁႂ်ႈမေႃႁူႉပေႃႇလသီႇ ဝၢၼ်ႈမိူင်းႁဝ်း ပိူင်မိူင်းႁဝ်း – ဝႃႈၼႆ။
ၽူႈၼမ်းၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင်ယွတ်ႈသိုၵ်းလၢတ်ႈဝႃႈ – “ၵူၺ်းၵႃႈပေႃးပုၼ်ႈၽွၼ်းတူၵ်းမႃး၊ ပေႃးပုၼ်ႈၽွၼ်းမၼ်းမီးၼႆ ယႃႇပေဝႄႈပုၼ်ႈၽွၼ်းလႃႈ။ ပေႃးထၢမ် ၸဝ်ႈၵဝ်ႇၸွင်ႇႁၵ်ႉၸိူဝ်ႉၶိူဝ်း သမ်ႉဝႃႈ ႁၵ်ႉၸိူဝ်ႉၶိူဝ်းယူႇ ပေႃးဝႃႈႁၵ်ႉၸိူဝ်ႉၶိူဝ်းၼႆႉ ပုၼ်ႈၽွၼ်းႁဝ်းဢမ်ႇဢဝ်ၼႆႉ မၼ်းတေႁၵ်ႉၸိူဝ်ႉၶိူဝ်းလႆႈၸိူင်ႉႁိုဝ်လႃႇ။ —- ပုၼ်ႈၽွၼ်းဝၢၼ်ႈမိူင်းဢၼ်ဝႃႈ ၼၼ်ႉ လူဝ်ႇႁူႉပုၼ်ႈၽွၼ်း ဝၢၼ်ႈမိူင်းဢိူဝ်ႈ ” – ဝႃႈၼႆ။
ဝူင်ႈပူၼ်ႉၼႆႉမီးၶၢဝ်ႇဝႃႈ ၶွင်ႇသီႇဢဝ်ၶိုၼ်းၸိုင်ႈတႆး ၵဵပ်းသိုၵ်းမႂ်ႇ တင်းထုင်ႉလၢင်းၶိူဝ်းမိူင်းပၼ်ႇ။ ၼႂ်းၼၼ်ႉ ပႃးၵူၼ်းၼုမ်ႇၼႂ်းပႃႇတီႇၼူၵ်ႉယုင်းၵႂႃႇ 50 ၵေႃႉ။ ႁူဝ်ပဝ်ႈပႃႇတီႇ ၼူၵ်ႉယုင်းလၢင်းၶိူဝ်း ဢွၵ်ႇလိၵ်ႈတုၵ်းယွၼ်း ႁႂ်ႈပွႆႇပၼ်ၶိုၼ်း။
မိူဝ်ႈပူၼ်ႉမႃးလၢႆပီၼၼ်ႉၵေႃႈ ၶွင်ႇသီႇဢဝ်ၶိုၼ်းၸိုင်ႈတႆး ၵဵပ်းသိုၵ်းမႂ်ႇ ၼႂ်းၸေႈဝဵင်းမိူင်းၵိုင် ၊ ၼႂ်းၼၼ်ႉပႃး လုၵ်ႈၸုမ်းပႃႇတီႇ ႁူဝ်သိူဝ် ၊ သိူဝ်ၽိူၵ်ႇၵႂႃႇလၢႆလၢႆၵေႃႉ။ ဢိင်ၼိူဝ် တူၵ်းၼႃႈတီႈပုၼ်ႈၽွင်းသေ ၾၢႆႇပႃႇတီႇ တုၵ်းယွၼ်း ယူႇၵေႃႈ ဢမ်ႇမီးလွင်ႈပွႆႇပၼ်ၶိုၼ်း။ ၼႂ်းၼၼ်ႉ မၢင်ၸိူဝ်း ယင်းငိူင်ႉပၢႆႈ ဝႆႉ ဢမ်ႇႁတ်း ပွၵ်ႈၶိုၼ်း မိူင်းၵိူတ်ႇၵေႃႈမီး ။
ၵဵဝ်ႇၵပ်းလွင်ႈၵူၼ်းသိုၵ်းမႂ်ႇၼႆႉသေ ၸွမ်သိုၵ်းလူင်ယွတ်ႈသိုၵ်း ယင်းသိုပ်ႇလၢတ်ႈထႅင်ႈဝႃႈ – “ၵၢၼ်သိုၵ်း၊ ၵၢၼ် ၵႅတ်ႇၶႄတူဝ်၊ ၵၢၼ်ၸွႆႈထႅမ် ၵၼ်ၼၼ်ႉ လူဝ်ႇမေႃၵူႈၵေႃႉ။ ဢမ်ႇပဵၼ်ပၢင်တိုၵ်း မႃး ဢမ်ႇဝႃႈလႆႈ။ တေႃႈၼင်ႇမိူင်းထႆး ၼိုင်ႈပီ ၼိုင်ႈပွၵ်ႈ ပိူၼ်ႈယင်းၾွၼ်ႉယူႇၵူႈပီ။ ၵူၼ်းမိူင်းႁဝ်း ယူႇၼႂ်းၵႄႈသိုၵ်း ႁဝ်းဢမ်ႇသွၼ်ပၼ်ၵူၼ်းမိူင်းႁဝ်း ပေႃးၼႆ တေႁဵတ်း ႁိုဝ်ၵႅတ်ႇၶႄတူဝ်ၵဝ်ႇလႃႇ ပေႃးပဵၼ်ပၢင်တိုၵ်းၶိုၼ်ႈမႃး တေႁဵတ်းႁိုဝ်ယူႇ တေႁဵတ်းႁိုဝ်ပၢႆႈ။ ၵွပ်ႈၼၼ် ၸဵမ်ယိင်းၸဵမ်ၸၢႆး ႁႂ်ႈမေႃ ၵႅတ်ႇတူဝ်ၵဝ်ႇၼၼ်ႉၵူၺ်း။ ႁႂ်ႈဢထမ်ႇမ တႄႉဢမ်ႇမီး ” – ဝႃႈၼႆ။
သိုၵ်းတပ်ႉမတေႃႇမၢၼ်ႈတႄႉ တမ်းပိူင်သိုၵ်း 6 ၶေႃႈ ၼိူဝ်ၸုမ်းၵိုတ်းသိုၵ်းဝႆႉဝႃႈ – (1) တေ ဢမ်ႇလႆႈၵဵပ်းသိုၵ်း/ ဢမ်ႇလႆႈၶႂၢၵ်ႈႁႅင်းသိုၵ်း၊ (2) တေဢမ်ႇလႆႈ ၵဵပ်းၶွၼ်ႇ ၊ (3) တေဢမ်ႇလႂ်ႈၶႂၢၵ်ႈပၵ်းတပ်ႉမႂ်ႇ၊ (4) တေဢမ်ႇလႆႈၶဝ်ႈၵႅဝ် ၵၢၼ်ဢုပ်ႉပိူင်ႇလူင်ပွင်ၸိုင်ႈ (5) တေဢမ်ႇလႆႈၶႃႈႁႅမ်သၢႆၸ်ႂၵူၼ်း၊ (6) တေဢမ်ႇလႆႈတုမ်ႉတိူဝ်ႉ ၸုမ်းပျီႇတုၸိတ်ႉ ၸဵမ်ၸိူဝ်းၼႆႉ။
ၸွမ်သိုၵ်းလူင်ယွတ်ႈသိုၵ်းတႄႉဝႃႈ ပိူင်သိုၵ်းတပ်ႉမတေႃႇ 6 ၶေႃႈၼၼ်ႉ ပဵၼ်ပိူင်သိုၵ်းမၢၼ်ႈၵူၺ်း။ ဢၼ်လူင်း လၢႆးမိုဝ်းလႆႈၸႂ်ႈၵၼ်တီႈ လိၵ်ႈၵိၼ်ၵႅၼ်ႇ NCA ဢမ်ႇမီး။ ၶၢဝ်းၵိုတ်းသိုၵ်း ဢဝ်ငမ်းယဵၼ်ၼႆႉ ၶွင်ႇသီႇဢဝ်ၶိုၼ်း ၸိုင်ႈတႆးၵေႃႈ မီးပိူင် သိုၵ်း 6 ၶေႃႈ ၼင်ႇၵဝ်ႇဝႃႈၼႆ။


text:
လၢႆလၢႆၸုမ်းမႃးၶွၼ်ႈတုမ်ၵၼ်သေ ႁဵတ်းပဵၼ်ၸုမ်းၼိုင်ႈၸုမ်းလဵဝ်လႄႈ လၢႆလၢႆၸုမ်းမႃးႁဵတ်းသၢင်ႈ ၼႃႈၵၢၼ်ဢၼ်လႂ် ဢၼ်ၼိုင်ႈ ႁိုဝ် ႁဵတ်းၼႃႈၵၢၼ်ဢၼ်မိူၼ်ၵၼ် ယွၼ်ႉဢဵၼ်းဢၢၼ်းမိူၼ်ၵၼ်လႄႈ မႃးႁဵတ်းသၢင်ႈႁူမ်ႈၸွမ်းၵၼ်ၼၼ်ႉ ဢမ်ႇမိူၼ်ၵၼ်။ ၸိူင်ႉၼင်ႇ ၸၢႆးယိင်းသွင်ၵေႃႉ မႃးၵူပ်ႉၵူႈပဵၼ်ၼႃႈႁိူၼ်းလဵဝ်ၵၼ်ၼၼ်ႉ (မႃးပဵၼ်ဢၼ်ၼိုင်ႈ ဢၼ်လဵဝ်ၵၼ် ႁူမ်ႈတုၵ်ႉႁူမ်ႈသိူဝ်း ၸႃႉႁူမ်ႈၶီ လီႁူမ်ႈပူၺ်ႈၸွမ်းၵၼ် ၶဝ်ႈထူင်လဵဝ် ငိုၼ်းထူင်လဵဝ်ၵၼ်)ၼၼ်ႉ လႆႈဝႃႈပဵၼ်ဢၼ်ၼိုင်ႈ ဢၼ်လဵဝ်ၵၼ်။
ၵူၺ်းၵႃႈ ၵူၼ်းသွင်ၵေႃႉ ယူႇၵေႃႉတီႈၵေႃႉတၢင်း တေၵႂႃႇတီႈမုင်ႈမၢႆ သမ်ႉပဵၼ်တီႈလဵဝ်ၵၼ်လႄႈၵႂႃႇၸွမ်းၵၼ်ၼၼ်ႉ ဢမ်ႇလႆႈဝႃႈပဵၼ်ဢၼ်ၼိုင်ႈဢၼ်လဵဝ်ၵၼ်။ ယိူင်းမၢႆမိူၼ်ၵၼ်တီႈလဵဝ် ၵၼ်ၵူၺ်း။ ႁူမ်ႈဝႃႈၼၼ်သေတႃႉ မၢင်ပွၵ်ႈမၢင်လွင်ႈ ဢဵၼ်းဢၢၼ်းယိူင်းမၢႆမိူၼ်ၵၼ်တီႈလဵဝ်ၵၼ်ၵေႃႈ ၵေႃႉၼိုင်ႈ လုၵ်ႉတၢင်းဢွၵ်ႇ ၵေႃႉၼိုင်ႈလုၵ်ႉတၢင်းတူၵ်း ၵေႃႉၼိုင်ႈလုၵ်ႉတၢင်းၸၢၼ်း ၵေႃႉၼိုင်ႈလုၵ်ႉတၢင်းႁွင်ႇသေၵႂႃႇၼၼ်ႉ တၵ်းဢမ်ႇပဵၼ်သဵၼ်ႈတၢင်းလဵဝ်ၵၼ်လႆႈသဵင်ႈ။
ၵၢၼ်သူၼ်ႇတူဝ်ၽႂ်မၼ်း ၵၢၼ်ဝၢင်းၽႅၼ်ၼႃႈႁိူၼ်းၽႂ်မၼ်း ငဝ်းလၢႆးတေဢမ်ႇမိူၼ်ၵၼ်။ ၵူၺ်းၵႃႈ ၵၢၼ်ၼႃႈဝၢၼ်ႈ ၼၼ်ႉ ထုၵ်ႇလႆႈၸွႆႈၵၼ်ၶိုင်ပွင်ယူႇ ဢမ်ႇၸႂ်ႈဢဝ်ၵၢၼ်ၼႃႈဝၢၼ်ႈမႃးပဵၼ်ၵၢၼ်ၼႃႈႁိူၼ်းပႅတ်ႈသဵင်ႈ။ ယွၼ်ႉၵၢၼ် ၼႃႈဝၢၼ်ႈၵူၼ်းဝၢၼ်ႈဢမ်ႇလႆႈႁဵတ်းၵူႈဝၼ်း မိူဝ်ႈမီးလွင်ႈတၢင်းသေဢၼ်ဢၼ်ၵိူတ်ႇၶိုၼ်ႈ ၸင်ႇမႃးႁူမ်ႈၵၼ်ၶိုင်သၢင်ႈ။ ႁူမ်ႈဝႃႈ ပူႇၵၢင်ႉပူႇၵႄႇမီးဢမ်းၼၢၸ်ႈယႂ်ႇသုင်သုတ်းၼႂ်းၵၢၼ်ၼႃႈဝၢၼ်ႈၵေႃႈ ဢမ်ႇၸၢင်ႈတေမႃးတဵၵ်းငႅၼ်ႉလုၵ်ႈဝၢၼ်ႈ ႁဵတ်းၸွမ်းၵူႈလွင်ႈၵူႈဢၼ် လိူဝ်သေၵၢၼ်ၶုၼ်။ ၼွၵ်ႈသေၼၼ်ႉ ၽႂ်ၵႂႃႇႁဵတ်းသင်ၵေႃႈ တၵ်းဢမ်ႇထုၵ်ႇလႆႈဢၢင်ႈထိုင် ၸိုဝ်ႈသဵင်ဝၢၼ်ႈၼၼ်ႉ ၽႂ်ၵႂႃႇႁဵတ်းသင်ၵေႃႈ ပေႃးဢမ်ႇလႆႈႁပ်ႉမွပ်ႈမၢႆပဵၼ်တူဝ်တႅၼ်းဝၢၼ်ႈၵေႃႈ ပဵၼ်ၵူၼ်းႁိူၼ်း ၼၼ်ႉၵူၺ်း။
မိူၼ်ၵၼ်တင်းၵၢၼ်မူႇၵၢၼ်ၸုမ်း ဢၼ်လၢႆမူႇလၢႆၸုမ်းမႃးႁူမ်ႈႁဵတ်းသၢင်ႈ ၸွမ်းၵၼ်ၼႂ်းၼႃႈၵၢၼ်ဢၼ်ပဵၼ်သူၼ်ႇႁူမ်ႈ တွၼ်ႈလႂ် လွင်ႈသင် မိူဝ်ႈလႂ်မိူဝ်ႈၼၼ်ႉၵူၺ်း။ ဢမ်ႇၸႂ်ႈၵူႈမိူဝ်ႈ ၵူႈလွင်ႈၵေႃႈ တေလႆႈဝႃႈပဵၼ်ၵၢၼ်ႁဝ်းတင်းသဵင်ႈ။ ၸႂ်ႈယူႇ ႁူမ်ႈဝႃႈၵဵဝ်ႇၶွင်ႈၵၼ်တင်းမူတ်းသေတႃႉ ၵူၺ်းၵႃႈ လၵ်းလၵ်းမၼ်းပဵၼ်ၵၢၼ်ဢၼ်ၸုမ်း ၸုမ်းၼၼ်ႉ ႁဵတ်းမႃး တႃႇသေႇလႄႈတေလႆႈဝႃႈပဵၼ်ၵၢၼ်ၶွင်ၸုမ်းၼၼ်ႉၵူၺ်း တေႁႂ်ႈၵူႈမူႇၵူႈၸုမ်းၶဝ်ႈပႃးႁဵတ်းၸွမ်း ၵူႈမိူဝ်ႈၵူႈပွၵ်ႈၼၼ်ႉ ဢမ်ႇသၢင်ႇထုၵ်ႇ။ ၵွပ်ႈၵၢၼ်လၵ်းလၵ်းၶွင်မူႇလႂ်ၸုမ်းၼၼ်ႉ မီးဝႆႉႁင်းၽႂ်ႁင်းမၼ်း မီးလၵ်းမီးပိူင် မီးလၵ်းၼမ်းႁင်းၽႂ် ႁင်းမၼ်းလႄႈၸွမ်းငဝ်းလၢႆးၶွင်ၽႂ်ၶွင်မၼ်း။
ၸိူင်ႉၼင်ႇၵေႃႁူမ်ႈသၢင်ႈၸိူဝ်ႉၸၢတ်ႈတႆး ဢၼ်မီး ၸုမ်းၸၢဝ်းၶိူဝ်းတႆး ၸုမ်းၵွင်တိုၼ်းၸွႆႈၸၢတ်ႈ ၵေႃလိၵ်ႈလၢႆးလႄႈ ၾိင်ႈငႄႈတႆးၵဵင်းမႆႇ ႁူမ်ႈတုမ်ၸၢဝ်းၶိူဝ်းတႆး(ဝတ်ႉသူၼ်ၻွၵ်ႇ) ၸုမ်းၼုမ်ႇတႆးၵတ်းယဵၼ် ၸိူဝ်းၼႆႉ လႆႈၸႂ်ၵၼ်ဝႃႈ ၼႃႈၵၢၼ်ဢၼ်လႂ် တွၼ်ႈလႂ် လွင်ႈလႂ်ဢၼ်ပဵၼ်ၵၢၼ်ယႂ်ႇလူင် ပဵၼ်ၸိုဝ်ႈသဵင်ၼႃႈတႃတႆး ထုၵ်ႇလႆႈမႃးႁူမ်ႈႁဵတ်းသၢင်ႈ ၸွမ်းၵၼ်ၵေႃႈ တေႁူမ်ႈၵၼ်ႁဵတ်းသၢင်ႈၶိုင်ပွင်။ ဢမ်ႇၸႂ်ႈယႃႉပႅတ်ႈၸုမ်းၽႂ်ၸုမ်းမၼ်းသေ မႃးပဵၼ်ၵေႃႁူမ်ႈသၢင်ႈ ၸိူဝ်ႉၸၢတ်ႈတႆး တင်းမူတ်းတင်းပိုၵ်း။ ၸုမ်းၼိုင်ႈၸုမ်းလႂ်ၵႂႃႇႁဵတ်းသင်ၵေႃႈ ပဵၼ်ၸိုဝ်ႈၵေႃႁူမ်ႈသၢင်ႈၸိူဝ်ႉၸၢတ်ႈတႆး တင်းသဵင်ႈ။ ပေႃးၸိူင်ႉၼၼ် မိူၼ်တင်းယႃႉပႅတ်ႈၸိုဝ်ႈမူႇၸုမ်းၽႂ်မၼ်းသေမႃးပဵၼ်(ၸုမ်း) ၵေႃႁူမ်ႈသၢင်ႈၸိူဝ်ႉၸၢတ်ႈ တႆး ပႅတ်ႈလုမ်းလုမ်းယဝ်ႉ။ ယွၼ်ႉလူၺ်ႈလွင်ႈၶဝ်ႈၸႂ်ပႅၵ်ႇပိူင်ႈၵၼ်ၵေႃႈ တေၸၢင်ႈပဵၼ်လႆႈ။
မိူၼ်ၼင်ႇ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU ဢၼ်မီးသွင်ပႃႇတီႇၵၢၼ်မိူင်း ႁူဝ်သိူဝ်လႄႈသိူဝ်ၽိူၵ်ႇ သွင်တပ်ႉ သိုၵ်း ၶွင်ႇသီႇဢဝ်ၶိုၼ်းၸိုင်ႈတႆးလႄႈတပ်ႉသိုၵ်းၸိုင်ႈတႆး RCSS/SSA ပႃႇတီႇမႂ်ႇသုင်ၸိုင်ႈတႆးလႄႈတပ်ႉသိုၵ်းၸိုင်ႈ တႆး SSPP/SSA ပဵၼ်လၵ်းသေမီးၸုမ်းၵူတ်းမၢႆ တူင်ႇဝူင်းၵူၼ်း ၸုမ်းၵူၼ်းၼုမ်ႇတႆးလႄႈလၢႆလၢႆၸုမ်း ၶဝ်ႈပႃးၼၼ်ႉ ပဵၼ်ၸိုဝ်ႈဢၼ်လႆႈၸႂ်ႁူမ်ႈၵၼ်မၵ်းမၼ်ႈပိူဝ်ႈတႃႇဢဝ်မႃးႁဵတ်းၵၢၼ်ၸိူဝ်ႉၸၢတ်ႈ ပဵၼ်ၸိုဝ်ႈဢၼ်ဢဝ်မႃးၸႂ်ႉပိူဝ်ႈတႃႇ ဢုပ်ႇၵိူဝ်းၵုမ်ၵၢၼ်ဝၢၼ်ႈၵၢၼ်မိူင်း ၵၢၼ်ဝၢင်းၽႅၼ် ပဵၼ်ၸိုဝ်ႈတႃႇ ဢဝ်ဝႆႉသဵတ်ႈၵႃႈသဵတ်ႈႁူဝ် မိူဝ်ႈဢုပ်ႇဢူဝ်းၵၢၼ်မိူင်း တင်းလူင်ပွင်ၸိုင်ႈ။ ဢမ်ႇၸႂ်ႈၸုမ်းလႂ်ၸုမ်းၼိုင်ႈဢွၼ်ႁူဝ်လႄႈၸင်ႇဝႃႈ ဢမ်ႇမီးႁူဝ်ပဝ်ႈ ၼိုင်ႈပီၼိုင်ႈၸုမ်း ပၼ်ႇပုတ်ႈ ၵၼ် ပဵၼ်ၽူႈၼင်ႈၸိုင်ႈၵူၺ်း။ ပေႃးဝႃႈပဵၼ်ၽူႈၼင်ႈၸိုင်ႈၼႆၵေႃႈ မီးဢမ်းၼၢၸ်ႈၼႂ်းပၢင်ၵုမ်ၵူၺ်း (ပွင်ႇဝႃႈ ၼင်ႇၼၼ်)။
လိူဝ်ၼၼ်ႉၵေႃႈ မီးၸုမ်းၽူႈၼမ်းၼႂ်း (ဢၼ်ပႃးၽူႈလူင်ႉလႅၼ်ႇၵၢၼ်မိူင်းလႄႈၵူၼ်းၼႂ်းၸုမ်းလၢႆၸုမ်း)ၼၼ်ႉ ပဵၼ်ၽူႈ တူင်ႉၼိုင်ဝၢင်းၽႅၼ်ၸတ်းၵၢၼ်ၶိုင်သၢင်ႈၵႂႃႇ။ ဢမ်ႇၸႂ်ႈယူႇတီႈၸုမ်း ဢၼ်တူၵ်းပုၼ်ႈၽွၼ်းပဵၼ်ၽူႈၼင်ႈၸိုင်ႈ။ ၼွၵ်ႈ သေၼၼ်ႉ ၵၢၼ်ပုၼ်ႈၽွၼ်းပႃႇတီႇ ပုၼ်ႈၽွၼ်းတပ်ႉသိုၵ်းၽႂ်မၼ်းၵေႃႈ ႁဵတ်းၽႂ်ႁဵတ်းမၼ်းၸွမ်းပိူင်ၵၢၼ် ၽႅၼ်ၵၢၼ် ဢဵၼ်းဢၢၼ်းလႄႈငဝ်းလၢႆးၶွင်ၸုမ်းၽႂ်မၼ်း။ ဢမ်ႇၸႂ်ႈဢဝ်ၸိုဝ်ႈၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU မႃးဢၢင်ႈ မႃးႁဵတ်း။
ၵၢၼ်ၽွမ်ႉႁူမ်ႈ ဢၼ်တႆးႁဝ်းႁဵၵ်ႈႁွင်ႉမႃးယူႇတႃႇသေႇၼၼ်ႉ ဝၼ်းမိူဝ်ႈၼႆႉလႄႈဝၼ်းပူၼ်ႉမႃး မၼ်းပိူင်ႈၵၼ်ၸိူင်ႉႁိုဝ် ၽွမ်ႉသေတႅၵ်ႇ တႅၵ်ႇယဝ်ႉၶိုၼ်းႁွင်ႉႁႃလွင်ႈၽွမ်ႉႁူမ်ႈ ႁဵတ်းၼႆလူင်ယူႇတိၵ်းတိၵ်းၵူၺ်းႁိုဝ် ဝၼ်းမိူဝ်ႈၼႆႉ ၼမ်ႉၵတ်ႉ ႁဝ်းမီးၵႃႈႁိုဝ် ဢၼ်ႁဝ်းၶႂ်ႈလႆႈၶႂ်ႈပဵၼ်ၼၼ်ႉ ႁဵတ်းလႆႈၵႃႈႁိုဝ် ပဵၼ်လႆႈမွၵ်ႈႁိုဝ် ထုၵ်ႇလႆႈပဵၼ်ႁိုဝ် ငဝ်းလၢႆးမိူဝ်ႈၼၼ်ႉ လႄႈမိူဝ်ႈၼႆႉ မိူၼ်ၵၼ် ပိူင်ႈၵၼ် ၸိူင်ႉႁိုဝ် ႁဝ်းၶဝ်ႈၸႂ်ပွင်ႇၸႂ်ၵၼ်မွၵ်ႈၵႃႈႁိုဝ်။


text:
Saturday, May 19, 2012
ဢဝ်ၵုင်ႇမုၼ်ၸိူဝ်းဢွင်ႇလိၵ်ႈၸၼ်ႉသုင်လႄႈ ၶၢဝ်ႇပွႆးတွပ်ႇလိၵ်ႈငဝ်ႈငုၼ်းပၢင်လူင်
ဢွၼ်တၢင်းသုတ်း သုၼ်ႇတူဝ်ႇၶႃႈလႄႈ ၸဝ်ႈပီႈၸဝ်ႈၼွင်ႉ ၸိူဝ်းမႃးၶဝ်ႈပွႆးတွပ်ႇလိၵ်ႈ ပၢင်လူင်တင်း သဵင်ႈ ယိုၼ်ႇမွပ်ႇထိုင်ႈဝႃႈ ‘‘ႁူမ်ၸူမ်းၸွမ်းၶူးၶိူဝ်းယိုၼ်း - ဢၼ်ၸူပ်းပူၼ်ႉၸၼ်ႉ PhD လႄႈ ၸဝ်ႈၶူး ၶဝ် လၢႆတူၼ်လၢႆၸဝ်ႈ ၸိူဝ်းၸူပ်းပူၼ်ႉၸၼ်ႉသေ ႁပ်ႉၸုမ်ႈၵႂႃႇတီႈမိူင်းထႆးတင်းသဵင်ႈယူႇဢေႃႈ။
‘‘ၶေႃႈႁူမ်ၸူမ်းၸွမ်းၸဝ်ႈၶဝ်လႄႈ ၶေႃႈမုင်ႈမွင်းၼိူဝ်သူၸဝ်ႈၶိုၼ်းမႃးဢွၼ်ႁူဝ်ၼၼ်ႉတႄႉ’ ၶႃႈၶဝ် ၸိူဝ်းမူၵ်းၵိုတ်းဝႆႉယူႇတင်း သၼ်လွႆမႄႈမိူင်းတႆးၼႆႉတိုၼ်းမီးဝႆႉယူႇတဵမ်ပိုၵ်းၼႆဢေႃႈ။ ၸွမ်းၼင်ႇ ၸဝ်ႈႁဝ်းၶဝ် ၵႂႃႇဢွင်ႇပူၼ်ႉၼႂ်းဝၢၼ်ႈမိူင်းပိူၼ်ႈ ၸၼ်ႉၼိုင်ႈယဝ်ႉၸၼ်ႉၼိုင်ႈၼၼ်ႉ ၶဵၼ်းတေႃႈ ႁႂ်ႈၶိုၼ်းမႃး ဢွၼ်ႁူဝ်မႄႈမိူင်းတႆးႁဝ်းဢွင်ႇပူၼ်ႉ မွၵ်ႈမႄႈမိူင်းတႆးႁဝ်းမုင်ႈမွင်းၼၼ်ႉသေၵမ်း။
ၶၢဝ်ႇဢၼ်ၼိုင်ႈတႄႉ ထၢင်ႇၸဝ်ႈပီႈၸဝ်ႈၼွင်ႉႁဝ်းၶဝ်လႅပ်ႈၶႆႈႁူႉယူႇ- ၼၼ်ႉတႄႉပဵၼ်ၶၢဝ်ႇ ပွႆးတွပ်ႇ လိၵ်ႈ ငဝ်ႈငုၼ်းမုၵ်ႉၸုမ်းလူင်သင်ၶႃႇၸိုင်ႈတႆးပၢင်လူင်ဢေႃႈ၊ ၶၢဝ်းၸိူင်ႉၼင်ႇၼႆၼႆႉ သင်ႇၶႃႈၸဝ်ႈ တႆးႁဵင်ပၢႆ မႃးၶွၼ်ႈတုမ်ၵၼ်သေ ႁဵတ်းၵၢၼ်လိၵ်ႈလၢႆးတႆးႁဝ်းယူႇဢေႃႈ။
ပွႆးတွပ်ႇလိၵ်ႈႁဝ်းၼႆႉ ထူၼ်ထိုင် ႕႔ ပွၵ်ႈသေ သင်ႇၶႃႈၸုင်ႇ မိူဝ်ႈ13 May, ၊ တႅမ်ႈတွပ်ႇသၢမ်ဝၼ်း 14-16 May, ၊ ၶူၼ်ႉၶႆႈသွင်ဝၼ်း- 17-18 May သေ ပေႃးထိုင် 20 May, ၼၼ်ႉပဵၼ်ဝၼ်းတွၼ်ႈ သူး လႄႈ လူႇတၢၼ်းယၢတ်ႇၼမ်ႉၶွမ်ႈမူၺ်ၼႆဢေႃႈ။
သင်ႇၶႃႇႁွတ်ႈထိုင်မႃးပၢင်ပွႆး - 1259 ၸဝ်ႈ
ၶဝ်ႈတႅမ်ႈတွပ်ႇ - 1103 (ၸၼ်ႉၶူး ႑႘ ၸဝ်ႈ)
ၶူၼ်ႉၶႆႈ - 927
မီးပၢင်တြႃး 4 ၶိုၼ်း ( ၸဝ်ႈသြႃႇသုဝရ မၢဝ်းၶမ်း၊ ၸဝ်ႈသြႃႇၼၼ်တဝမ်သ ၊ ၸဝ်ႈသြႃႇၶေႇမိၼ်တ လွႆၵေႃႇ၊ ၸဝ်ႈသြႃႇၺႃၼေႃးၽႃႇသ ၼမ်ႉလၼ်ႈ) မီးသင်ႇၶႃၸဝ်ႈတူဝ်ႈမိူင်းတႆး မိူၼ်ၼင်ႇ ၸဝ်ႈသြႃႇ လူင်ႁဝ်းၵၢင်မိူင်း၊ ၸဝ်ႈသြႃႇဢွင်ႇမင်ႇၵလႃႇ ၵုၼ်ႁိင်း၊ ၸဝ်ႈသြႃႇရေဝတ မိူင်းၵိုင်၊ ၸဝ်ႈသြႃႇသုၶမ်း၊ ၸဝ်ႈသြႃႇလွႆၵေႃႇ၊ ဢိၵ်ႇတင်းသင်ႇၶႃႇၸဝ်ႈ လၢႆတီႈလၢႆတၢင်း ဢွၼ်ၵၼ်မႃးပၼ်ႁႅင်းတႄႉတႄႉဝႃႈဝႃႈ ယူႇဢေႃႈ။ ပေႃးဝၼ်းထီႉ(19)ၼၼ်ႉတေ မီးပႃးပၢင်ၵုမ်လူင်သင်ၶႃႇၼႆဢေႃႈ သင်ဝႃႈၶႆႈ
ပၼ်တၢင်းႁၼ်ထိုင် ပၼ်ႁႅင်းထႅင်ႈၺၢၼ်ႇၸိူင်ႉႁိုဝ်ဢမ်ႇဝႃႈ ႁဝ်းၶႃႈပႂ်ႉႁပ်ႉတွၼ်ႈယူႇၼႆဢေႃႈ။
သင်ဝႃႈသၢင်ႇထုၵ်ႇ ၸင်ႇတၢင်ႇပၼ်ၶႅပ်းႁၢင်ႈပၢင်ပွႆးၶႃႈ
ၼပ်ႉယမ်ဝႆႈသႃသေ
ၸဝ်ႈပၼ်ႇတဝ
ၸူဝ်ႈၶၢဝ်းပွႆးတွပ်ႇလိၵ်ႈငဝ်ႈငုၼ်းပၢင်လူင်
Posted by T.S.A
Subscribe to: Post Comments (Atom)


text:
သိုပ်ႇမွၵ်ႇပၼ် ႁႂ်ႈ RCSS/SSA ၵပ်းသၢၼ် KIA သေ ၸွႆႈထႅမ်ပၼ် တၢင်းယၢပ်ႇၵူၼ်း မိူင်းသေၵမ်းၶႃႈ။
မႂ်ႇသုင်ၶႃႈ ႁူဝ်လိူၼ် November 2017 ၼႆႉ တီႈဝၢၼ်ႈဢၼ်ပီႈၼွင်ႉတႆးယူႇသဝ်း ၼႂ်းဢိူင်ႇလွႆၸေႊ (ဢိူင်ႇ 8 ဝၢၼ်ႈ) ၸႄႈမိူင်းၶၢင် သိုၵ်းၶၢင်ယွၼ်းၵူၼ်းမႃးၸွႆႈတႃႇ 15 ၵေႃႉ၊ တပ်ႉ (16) ယွၼ်းမႃး 5 ၵေႃႉ၊ တပ်ႉၵူၼ်းမိူင်း တီႈတူၼ်ႈသိူဝ်ႈၼၼ်ႉ 10 ၵေႃႉ။
ပၼ်ၶၢဝ်းယၢမ်းတႃႇ 3 ဝၼ်း ႁႂ်ႈၵႂႃႇသူင်ႇပၼ် ပေႃးဢမ်ႇၵႂႃႇသူင်ႇၼႆ ႁၼ်တီႈလႂ်တေတီႉၺွပ်းတီႈ ၼၼ်ႈ ႁၼ်ယိင်းတေဢဝ်ယိင်း ႁၼ်ၸၢႆး တေဢဝ်ၸၢႆး ၵူၼ်းလူင်လုၵ်ႈဢွၼ်ႇဢမ်ႇဝႃႈ တေဢဝ် မူတ်းဝႃႈၼႆ။ ယၢမ်းလဵဝ်သိုၵ်းၶၢင်ပႂ်ႉဝႆႉ တီႈႁူဝ်ဝၢၼ်ႈ ႁၢင်ဝၢၼ်ႈ လိူဝ်သေယွၼ်းၵူၼ်းယဝ်ႉယွၼ်း ၶိူင်ႈၸႂ်ႉၶူဝ်းတိုဝ်း ၸိူဝ်းၼႆႉ။
ၵူၼ်းဝၢၼ်ႈၵူၼ်းမိူင်းၵေႃႈထူပ်းတၢင်းယၢပ်ႇ ဢမ်ႇၸၢင်ႈႁဵတ်းၵိၼ်ႁႃၵိၼ်လဵင်ႉတွင်ႉလႆႈထၢင်ႇႁၢင်ႈ၊ လွင်ႈၸတ်းႁဵတ်းပၢင်ပွႆးၾိင်ႈထုင်း ၊ လိၵ်ႈလၢႆးၸိူဝ်းၼႆႉၵေႃႈ ဢမ်ႇၸၢင်ႈတူင်ႉၼိုင်ႁဵတ်းသၢင်ႈ၊ ၵူၼ်းၼုမ်ႇၵေႃႈဢွၼ်ၵၼ်ပၢႆႈဢွၵ်ႇၼွၵ်ႈမိူင်း ၵႂႃႇႁႃႁဵတ်းၵၢၼ်တၢင်းမိူင်းၶႄႇ။
ဢိင်ၼိူဝ်လွင်ႈတၢင်းၸိူဝ်းၼႆႉသေ ၼင်ႇႁိုဝ်ၵူၼ်းမိူင်းပေႃးတေယူႇငၢႆႈလူမ်ၸႂ် ဢမ်ႇဢွၼ်ၵၼ် ပၢႆႈဢွၵ်ႇၼွၵ်ႈဝၢၼ်ႈၼွၵ်ႈမိူင်းၼၼ်ႉ ၶႂ်ႈယွၼ်းႁႂ်ႈၽူႈယႂ်ႇၵူၼ်းလူင်ႁဝ်းၸဝ်ႈ ၸွႆႈၵႄႈ လိတ်ႈပၼ်သေၵမ်းၶႃႈ။
ၵူၼ်းဝၢၼ်ႈဢမ်ႇၶႂ်ႈဢွၵ်ႇၸိုဝ်ႈ
08/11/2017


text:
မႂ်ႇသုင်ၶႃႈ
တေႁဵတ်းႁိူဝ် သႂ်ႇၶႅပ်းႁၢင်ႈတၢင်းလင် လွၵ်း Google Talk Chat !
လၢႆးႁဵတ်းသၢင်ႈဢၼ်ၼႆႉတႄႉ တေပဵၼ်တွၼ်ႈတႃႇ ၽူႈၶၢၼ်ႉၸႂ်ႉတိူဝ်း လွၵ်း Classical Google Talk ၶႃႈၼႃ… သူၸဝ်ႈတူၺ်းတူၺ်းလွၵ်း တၢင်းတႂ်ႈၼႆႉၶႃႈလႄႈ …
လၢႆးႁဵတ်းသၢင်ႈ ၼႆႉ တေမီး သွင်တွၼ်ႈၶႃႈ
႑ တေႁဵတ်းႁိူဝ် သႂ်ၶႅပ်းႁၢင်ႈတီႈလွၵ်း Chat Google Talk သူၸဝ်ႈ။
႒ဢမ်ႇၸႂ်ႉတိူဝ်း ၶေႃႈမုၼ်း Software သင်သေ တေႁဵတ်းႁိူဝ် ၸႂ်ႉတိူဝ်း ႁၢင်ယုမ်ႉၶူဝ် smileys တီႈၼႂ်းလွၵ်း Chat Google Talk ။
တွၼ်ႈ ႑
လၢႆးႁဵတ်းလွင်ႈၼႆႉ ၼႆႉတေဢမ်ႇလႅၵ်ႈပၼ်ႁၢင်ႈၽၢင်တၢင်းၼွၵ်ႈ Google Talk ၶႃႈၼႃ။ မၼ်းတေလႅၵ်ႈပၼ် ႁၢင်ႈၽၢင် တၢင်းၼႂ်းမၼ်းၵူၺ်းၶႃႈ။
လီယဝ်ႉ ပေႃးၼၼ် ဢွၼ်တၢင်းသူတ်း ႁဝ်းလူဝ်ႇလႆႈ Copy ဢဝ် ၼႅပ်ႇ Theme ဢၼ်မီးဝႆႉၼၼ်ႉၶႃႈ။ ႁဝ်းၶႃႈ တေမူၼ်ႉမေး ဢၼ်မီးဝႆႉ ဢၼ်ၵဝ်သေ ထႅင်ႈသႂ်ႇ လွၵ်းလၢႆး ဢၼ်မႂ်ႇယဝ်ႉႁဵတ်းပဵၼ် Theme ဢၼ်မႂ်ႇ။
ႁႃတူၺ်း Theme မၼ်းၶႃႈ
တဵတ်း Window Key + Run ဢမ်ၼၼ် Start Menu ယဝ်ႉ Run ယဝ်ႉ ပေႃႉသႂ်ႇ ဢၼ် မီးၼႂ်းလွၵ်းတၢင်းတႂ်ႈၼႆႉၶႃႈ …
%userprofile%\Local Settings\Application Data\Google\Google Talk\themes\system\chat
ၶႃႈတေႉ တေၸႂ်ႉတိူဝ်း Classical Picture Theme ၼၼ်ႉၵူၺ်းၶႃႈ ပဵၼ်သင်ၼႆ မၼ်း သၢင်းလၢင်းလီဝႆႉလႄႈဢေႃႈ။ ၸၢမ်းတူၺ်းၵူႈဢၼ်ၵေႃႈလႆၶႃႈၼႃ။ ၵမ်းၼႆႉ Copy ၼႅပ်ႇ Classical Picture ယဝ်ႉ ၶိုၼ်း Paste ၼႂ်းၼၼ်ႉၶိုၼ်းၵေႃႈလႆႈၶႃႈ။
ၶိုၼ်း Rename သႂ်ႇၸိူဝ်ႈမႂ်ႇ ဢၼ်သူၶႆႉသႂ်ႇၼၼ်ႉၶႃႈ။ ၶႃႈတႄႉတေ သႂ် ဝႃႈ GNJ ။ ၵမ်းၼႆႉ သိုပ်ႇၽူၺ်ႇ ထိုင် Contents > Resources. တီႈၼႆႈၼႆႉ ပဵၼ်တီႈဢၼ်ႁဝ်း တေႁဵတ်း ၵၢၼ်ႁဝ်းၶႃႈၼႃ။
ၵမ်းၼႆႉ ႁဵတ်း ၼႅပ်ႇ Folder မႂ်ႇဝႃႈ Images ယဝ်ႉ ဢဝ်ၶႅပ်းႁၢင်ႈဢၼ်ႁဝ်းတေသႂ်ႇႁႂ်ႈမၼ်းတေဢွၵ်ႇၼေ ၼႂ်းလွၵ်း Chat ႁဝ်းၼၼ်ႉ မႃးသႂ်ႇၶႃႈ။ သႂ်ႇၸိူဝ်ႈ မၼ်းဝႃႈ back.jpg တီႈပွတ်းမၼ်းၶႃႈ။ ၶႃႈတႄႉ တေသႂ်ႇ gnj.jpg ၶႃႈ။
မၢႆတွင်း - တၢင်းယႂ်ႇ ၶႅပ်းႁၢင်ႈမၼ်းတေပဵၼ် 300 x 240 Pixels ၶႃႈ။
Settings ႁၢင်ႈၽၢင်မၼ်းတေမီး ၼႂ်း main.css ၶႃႈ။ ၵွပ်ႈၼၼ် ၽူၺ် main.css တီႈ ၼႂ်း Note Pad ဢမ်ႇၼၼ် တီႈ ၼႂ်း HTML editor ဢၼ်ၵမ်ႉထႅမ် CSS ၼၼ်ႉၵေႃႈလီ (မိူၼ်ၼင်ႇ Adobe Dreamweaver ၶဝ်…)
ၵမ်းၼႆႉ Code မၼ်းတေ ႁၼ်မိူၼ်ၼင်ႇ ၼႆ
/* Ensure that our assumptions about the default browser colors are correct. */
BODY { color: #000000; background-color: #FFFFFF; }
BODY a:link { color: #0000FF; }
BODY a:hover { color: #0000FF; }
BODY a:active { color: #0000FF; }
BODY a:visited { color: #800080; }BODY {
margin: 6px;
}
DIV#content {
font: 12px Arial;
}
DIV#insert {
display: none;
}
DIV.system1st {
margin: 4px 0px 4px 0px;
}
DIV.systemNth {
margin: 4px 0px 4px 0px;
}
/* Two ways to do icons with these rules:
Some code here
*/
DIV.chat .icon {
}
DIV.chat DIV.msg {
margin: 0px 0px 0px 0px;
}
DIV.chat DIV.Nth {
margin: 5px 0px 0px 0px;
}
DIV.chat SPAN.salutation {
font-weight: bold;
}
DIV.out {
text-align: left;
}
DIV.out .icon {
float: left;
margin: 2px 5px 0px 0px;
}
DIV.in {
text-align: left;
}
DIV.in .icon {
float: left;
margin: 2px 5px 0px 0px;
}
DIV.clear {
clear: both;
height: 1px;
overflow: hidden;
}
DIV.break {
height: 1px;
margin: 3px 0px 4px 0px;
overflow: hidden;
}
ၵမ်းၼႆႉ တေသႂ်ႇ Background URL တီႈၼႂ်း BODY ၼၼ်ႉ မိူၼ်ၼင်ႇ
BODY
{
margin: 6px;
background-image: url("images/gnj.jpg");
}
ၵမ်းၼႆႉ ႁဝ်းၶႃႈ သႂ်ႇ ၶႅပ်းႁၢင်ႈမၼ်းယဝ်ႉ ယဝ်ႉၶႃႈ ၵူၺ်း မီးဢၼ်ဢမ်ႇႁၢၼ်ႉၸႂ်ဝႆႉၼႃ။ ပေႃးၸၼ် Scroll Bar ၶိုၼ်ႈၶိုၼ်ႈ လူင်းလူင်း ၼႆ ၶႅပ်းႁၢင်ႈမၼ်း ၶိုၼ်ႈၶိုၼ်ႈလူင်းလူင်းၸွမ်းၶႃႈၼႃ (တႃ လၢႆးဝၢႆးဢေႃႈ) ၵွပ်ႈၼႆ တေႁဵတ်းႁိူဝ် ႁႂ်ႈမၼ်း ၼဵမ်ၼႆ ဢမ်ၼၼ်ယႃႇ ႁႂ်ႈမၼ်းတူင်ႉၼႆ တေလႆႈ သႂ်ႇထႅင်ႈ ဝႃႈ background:fixed တီႈၼႂ်း Code ႁဝ်းၶႃႈၼႃ တေလႆႈ မိူၼ် ၼင်ႇတၢင်းတႂ်ႈၼႆႉၶႃႈ
BODY { color: #000000; background-color: #FFFFFF; background:fixed; }
ၵမ်းၼႆႉတေႉ တေၶႅမ်ႉလႅပ်ႈယဝ်ႉၶႃႈ။
တေလႅၵ်ႈ သီ Link မၼ်း
ၼႂ်း Code တၢင်းတႂ်ႈၼႆႉ
BODY a:link { color: #0000FF; }
BODY a:hover { color: #0000FF; }
BODY a:visited { color: #800080; }
သီတွၼ်ႈတႃႇ Link မၼ်းတႄႉ တေမီးတၢင်းၼိူဝ် ပိူၼ်ႈ သူတ်းသူတ်းၶႃႈ။ ပေႃးႁဝ်းဢဝ်ၼူ ႁဝ်း ၸီႉသႂ် တီႈ Link (တီႈတႅၵ်ႈမၼ်း www.google.com) ၼႆ တေလႅၵ်ႈသီၵႂႃႇၼၼ်ႉတေပဵၼ် Hover ၶႃႈ။ သီ Link ဢၼ်ႁဝ်းတူၺ်းယဝ်ႉၼၼ်ႉ ေတပဵၼ် ဢၼ်ထူၼ်ႈ သၢမ်ၼၼ်ႉၶႃႈ။ မၢႆတွင်း - သီ ၶဝ်ၼႆႉတေၼေ မိူၼ်ၼင်ႇ (#RRGGBB) ၶႃႈ။ တွၼ်ႈတႃႇသီ လ်ႂသီၼၼ်ႉ 00 ၼႆႉေတေၼ ၽၢႆႇ ၵမ်ႉၼႄ FF ၼႆႉတေၼေ ၽၢႆႇ ၵမ်ႉၼမ်။ ေပႃးသူ ဢမ်ပေႃးႁူႉလွင်ႈ သီၼႆ ၵႂႃႇ တီႈၼႆႈ ၶႃႈ။
ဢၼ်ၵိူတ်းထႅင်ႈ တၢင်ႇထႅဝ်ၼၼ်ႉတေပွင်ႇဝႃႈ -
DIV.system1st -တေပဵၼ်တွၼ်ႈတႃႇ လိၵ်ႈ System မၼ်း မိူၼ်ၼင်ႇ User is offline ၶဝ်။
DIV.systemNth-တွၼ်ႈတႃႈ လိၵ်ႈ System တၢင်ႇဢၼ်။
DIV.chatDIV.msg-တွၼ်ႈတႃႇ လိၵ်ႈ ၽူႈယိပ်းတိူဝ်း ႑ (ဢၼ်ႁဝ်းပေႃႉတဵတ်း)
DIV.chatDIV.Nth-တွၼ်ႈတႃႇ လိၵ်ႈ ၽူႈယိပ်းတိူဝ်း တၢင်ႇၵေႃႉ (ဢၼ်ႁဝ်းပေႃႉတဵတ်း)
မေး Margins လွၵ်းမၼ်းၶႃႈ
Margins လွၵ်းမၼ်းၼႆႉ ပဵၼ် ဢၼ်ႇလွင်ႈယႂ်ႇသူတ်းတွၼ်ႈတႃႇ တူၺ်းလီမၼ်းၶႃႈၼႃ။
margin: 4px 120px 4px 0px;ၶႃႈတႄႉ သႂ်ႇ margin မၼ်း 120 ၶႃႈ။
/* Top Right Bottom Left */
လႅၵ်ႈသီ တူဝ်လိၵ်ႈမၼ်းလႄႈ Style မၼ်း
DIV.out - တွၼ်ႈတႃႇ လိၵ်ႈဢၼ် ဢွၵ်ႇၵႂႃႇ။
DIV.out.icon- တွၼ်ႈတႃႇ Icon လိၵ်ႈဢၼ်ဢွၵ်ႇၵႂႃႇ။
DIV.in - တွၼ်ႈတႃႇ လိၵ်ႈဢၼ် ၶဝ်ႈမႃး။
DIV.in.icon- တွၼ်ႈတႃႇ Icon လိၵ်ႈၢဢၼ်ဢွၵ်ႇၵႂႃႇ။
ၵမ်းၼႆႉ ပေႃးသူၶႆႉ လႅၵ်ႈ Font လႄႈ သီ Theme မၼ်းမူတ်းမူတ်းၼႆၸိုင် ထႅင်ႈသႂ်ႇ မၢႆတၢင်းတႂ်ၼႆႉၶႃႈလႄႈ
* {
font:10pt Lucida Sans;
color: #800000;
}
ပေႃးသူၶႆႉလႆႈ သီ တူဝ်လိၵ်ႈ ဢၼ် ၶဝ်လႄႈ ဢၼ်ဢွၵ်ႇၼႆၸိူင် သႂ်ႇ မၢႆမိူၼ်ၼင်ႇတၢင်းၼိူဝ် ၼႆႉတီႈ DIV.out လႄႈ DIV.in ၼၼ်ႉၶႃႈ။ ၵူၺ်း ဢမ်ပႃး မၢႆ တၢင်းၼိူဝ်ၼႆႉၶႃႈ။
DIV.in {
text-align: left;
font: 10pt Lucida Sans;
color: #800000;
}
DIV.out {
text-align: left;
font: 10pt Lucida Sans;
color: #00f0ff;
}
သႂ်ႇၶွပ်ႇတီႈ Image Icons
ပေႃးၶႆႉသႂ်ႇၶွပ်ႇတီႈ Icon ၶႅပ်းႁၢင်ႈၼႆ မေးသႂ်ႇထႅဝ် တီႈ DIV.out.icon လႄႈ DIV.out.icon ၼၼ်ႉမိူၼ်ၼင်
DIV.out .icon {
border: 3px solid #FFF;
float: left;
margin: 2px 5px 0px 0px;
}
မူတ်ႉမေး တီႈယူႇလိၵ်ႈ
ပေႃးသူၶႆႉမေး ႁဵတ်းၶိုၼ်း PingPong Picture မၼ်းၼႆ ႁဝ်းၶႃႈႁၼ်ထိုင်ဝႆႉ မၼ်းတေမီးဝႆႉ ၽၢႆႇသၢႆႉ တွၼ်ႈတႃႇ ဢၼ်ဢွၵ်ႇ ယဝ်ႉ တေမီးဝႆႉ ၽၢႆၵႂႃႇ။
ပေႃးၶႆႉႁဵတ်း ၽၢႆႇၵႂႃႇ ၼႆၸိူင် မၢႆမၼ်းတေမိူၼ်ၼင်ႇ တၢင်းတႂ်ႈၼႆႉၶႃႈ
DIV.out {
text-align: right;
font:10pt Lucida Sans;
color: #800000;
}
DIV.out .icon {
border: 3px solid #FFF;
float: right;
margin: 2px 5px 0px 0px;
}
ပေႃးသူၸဝ်ႈမေးယဝ်ႉမူတ်းယဝ်ႉၼႆၸိူင် Save သိမ်း ၶေႃႈမုၼ်း File မၼ်းၶႃႈ။
ၵမ်းၼႆႉ ပေႃးၶႆႉၸႂ်ႉ Theme မႂ်ႇသူၼႆ တေလႆႈ လူပ်းပဵတ်ႈ လွၵ်း Chat သူမူတ်းမူတ်းဢွၼ်တၢင်းၶႃႈ။ ၵႂႃႇၼႂ်း Settings တီႈ တၢင်းၼိူဝ် လွၵ်း Gtalk ၼၼ်ႉၶႃႈ။ ယဝ်ႉ လိူၵ်ႈဢဝ် GNJ (တီႈၼႆတေပဵၼ် ၸိူဝ်ဢၼ်သူသႂ်ႇဝႆႉၼၼ်ႉၶႃႈ)။ ၵမ်းၼႆႉ ၶိုၼ်းၽူၺ်ႇၶိုၼ်း လွၵ်း Chat မၼ်းၶိုၼ်းၼႆ တေလႆႈ ႁၼ်မၼ်းလႅၵ်ႈလၢႆႈဝႆႉၶႃႈ။
မၢႆတွင်း - မိူဝ်ႈလႂ်သေဢမ်ႇဝႃႈ ပေႃးသူ မူၼ်ႉမေး ၶေႃႈမုၼ်း File မၼ်းၼႆ မၢႆဝႆႉဝႃႈ ပေႃးသူ ဢမ်လူပ်းသေ ၶိုၼ်းၽူၺ်ႇမႂ်ႇၶိုၼ်း ၼႆၸိူင် မၼ်းတေ ဢမ်ႇ မီးလွင်ႈလႅၵ်ႈလၢႆႈမၼ်း။ ၾၢင်ႉ ယႃႇပေ ၵင် ၼိူဝ်လွင် မၼ်းဢမ်လႅၵ်ႈလၢႆႈၼၼ်ႉၶႃႈ။
တွၼ်ႈ ႒
ၵမ်းၼႆႉ ႁဝ်းၶႃႈဢွၼ်ၵၼ် မေးသႂ်ႇတူၺ်း ႁၢငႈ်ယုမ်ႉၶူဝ် Smileys တီႈၼႂ်း လွၵ်း Chat Google Talk သူတူၺ်းၶႃႈ။ ႁဝ်းၶႃႈ မီး Javascript တႃႇတေ သႂ်ႇတၢင် Characters ထိုင် ႁၢင်ႈယုမ်ႉၶူဝ် Smileys ၼၼ်ႉၶႃႈ။ ပေႃးသူၸဝ်ႈ ဢမ်ႇပေႃး မိုတ်ႈၵိုဝ်း လူၺ်ႈၸွမ်း လွင်ႈ Java Script ၼႆၸိူင် ၶႃႈႁဝ်းၶႆႉ ၸီႉၼႄထိုင်တီႈ ၼႆႈ ၶႃႈ။ၵမ်းၼႆႉ ႁဝ်းၶႃႈတေလႆႈ ႁဵတ်းသင်ႈလူၺ်ၸွမ်း ၶေႃႈမုၼ်း File HTML ဢၼ်ၼိူင်ႈ တီႈၼႂ်း ႁူၵ်းဢၼ် ဢၼ်မီးယူႇၼႂ်း ၼႅပ်ႇ Folder ၼၼ်ႉယဝ်ႉ ၵမ်းလိုၼ်းသူတ်း တေလႆႈသႂ်ႇတႅၼ်း Code ဢၼ်လဵဝ်ၵၼ်မူတ်းမူတ်း။
ၽူၺ်ႇ ၶေႃႈမုၼ်း File NextContent.html ဢၼ်မီးတီႈၼႂ်းၼႅပ်ႇ Folder outgoing ၼၼ်ႉၶႃႈ။ သူူၸဝ်ႈ လူဝ်ႇလႆႈ သႂ်ႇ Code Java Script ဢၼ်တေႁႃႇပၼ် ႁၢင်ႈယုမ်ႉၶူဝ် Smileys လႄႈ တေတႅၼ်းတၢင် ႁၢင်ယုမ်ႉၶူဝ် ဢၼ်လႂ်ဢၼ်ၼၼ်ႉၶႃႈ။ ၶေႃႈမုၼ်း NextContent.html ဢၼ်သူၸဝ်ႈပႆႇလႆႈ မူၼ်ႉမေး ၼၼ်ႉတေမိူၼ်ၼင်ႇၼႆ
ပေႃးသႂ်ႇတႅၼ်း Java Script ယဝ်ႉၼႆၸိူင်
var smiley = document.getElementById('message').parentNode.innerHTML;
smiley = smiley.replace(/onload/g, 'onclick'); smiley = smiley.replace(/id=message/g, 'id=smiley');
smiley= smiley.replace(/>:-?\)<');
smiley= smiley.replace(/>:\(<');
smiley= smiley.replace(/>;\)<');
smiley= smiley.replace(/>:-?a{0}D<');
smiley= smiley.replace(/>\;\;\)<');
smiley= smiley.replace(/>:-?\/<');
smiley= smiley.replace(/>X-\(<');
smiley= smiley.replace(/>B-\)<');
smiley= smiley.replace(/>:\(\(<');
smiley= smiley.replace(/>:\)\)<');
document.getElementById('message').parentNode.innerHTML=smiley;
">
မၢႆတွင်း - ပေႃးသႂ်ႇ Division Tag (
) ယဝ်ႉ တိုၼ်းတေလႆႈသႂ်ႇ Code မၼ်းၵူႈၵမ်းၶႃႈ။
တႅၼ်းသႂ် Source လႄႈ destination
ပေႃးသူၶႆႉသႂ် ႁၢင်ႈယုမ်ႉၶူဝ် Smileys ၼမ်ၼႆ တတ်းတေလႆႈ တႅမ်ႈ regular expression တွၼ်ႈတႃႈႁၢင်ႈယုမ်ႉၶူဝ် smileys ၼၼ်ႉၶႃႈ။ တတ်းတေလႆႈသႂ်ႇ ႁၢင်ႈယုမ်ႉၶူဝ်ဢၼ်လႂ်ဢၼ်ၼၼ်ႉ တီႈၼႂ်း ၼႅပ်ႇ Folder Image ၼၼ်ႉၶႃႈ။
ၵမ်းလိုၼ်းသူတ်း Save သိမ်းၶေႃႈမုၼ်း File ၼၼ်ႉၶႃႈ။ Copy ဢဝ်ဢၼ်သူၸဝ်ႈ သႂ်ႇယဝ်ႉၼႂ်း NextContent.html ၼၼ်ႉ သေၶိုၼ်းၵႂႃႇသႂ်ၼႂ်း ၶေႃႈမုၼ်းဢၼ်ၵိုတ်းဝၢႆႉ ႁႃႈ ဢၼ်ၼၼ်ႉၶႃႈ။
Resources/Status.html
Resources/NextStat.html
Resources/Outgoing/Content.html (Just now addedJ )
Resources/Outgoing/Content.html
Resources/Incoming/NextContent.html


text:
တေတေႇႁဵၼ်း Programming လႆႈၸိူင့်ႁိုဝ်?
တေတေႇႁဵၼ်း Programming လႆႈၸိူင့်ႁိုဝ်?
တႅမ်ႈ Programming ၼႆ့ ၶဝ်ႈတၢင်းတိုဝ်းဝႆ့တႄ့တႄ့ပိူင်ၼိုင်ႈယဝ့်။ မၼ်းႁဵတ်းႁဝ်ႈၸဝ်ႈၵဝ်ႇပဵၼ်ၵူၼ်းၶူင်သၢင်ႈၵေႃႉၼိုင်ႈၵူၺ်းဢမ်ႇၵႃး ယင်းၸၢင်ႈႁဵတ်းပဵၼ်ၵၢၼ်လဵင့်တွင့်လႆႈလူးၵွၼ်ႇ။ သင်ၸဝ်ႈၵဝ်ႇၵတ့်ၶႅၼ်ႇၵႂႃႈၼေႃႈ။ ၵွပ်ႈပိူဝ်ႈလုၵ်ႈဢွၼ်ႇၼုမ်ႇတႆးပၢၼ်မႂ်ႇ မေႃၸႂ်ႉတိုဝ်းၶွမ်ႇၽျူႇတႃႇၵၼ်မႃးၵူၺ်းဢမ်ႇၵႃး ၸိူဝ်းသူၼ်ၸႂ်တေႁဵၼ်း Programming ၵေႃႈ မီးမႃးတင်းၼမ်ယဝ့်။ ယင်းၵႆ့ၵႆ့မီး ၵူၼ်းထၢမ်မႃးဝႃႈ တေလႆႈတေႇႁဵၼ်း Programming ၸိူင့်ႁိုဝ်ၼႆယူႇ။ သင်ဝႃႈ ၶေႃႈထၢမ်ဢၼ်ၼႆ့ ပဵၼ်ၶေႃႈထၢမ်ဢၼ်မီးၼႂ်းဢူၵ်းၼႂ်းၸႂ်ၸဝ်ႈၵဝ်ႇယူႇၸိုင် ဢၼ်ၵဝ်ၶႃႈ သပ်းလႅင်းၼႄတၢင်းတႂ်ႈၼႆ့ တေပဵၼ်ၶေႃႈတွပ်ႇပၼ်ၸဝ်ႈၵဝ်ႇလႆႈ ပွတ်းဢွၼ်ႇတွၼ်ႈၼိုင်ႈယူႇ။
ၽႃႇသႃႇ
1. လိူၵ်ႈၽႃႇသႃႇ Programming
Programming ဢၼ်ဝႃႈၼႆ့ ပဵၼ်ၵႂၢမ်းသင်ႇႁႂ်ႈၶိူင်ႈၶွမ်း၊ ၶိူင်းၾူၼ်း ဢမ်ႇၼၼ် ၶိူင်ႈၸၢၵ်ႈသေဢၼ်ဢၼ်ႁဵတ်းၵၢၼ်ယဝ့်။ ၵႂၢမ်းသင်ႇဢၼ်ၼႆ့ မီးၽႃႇသႃႇမၼ်းလၢႆလၢႆမဵဝ်းယဝ့်။ ၽႃႇသႃႇဢၼ်လႂ်ဢၼ်ၼၼ့် မီးမၢႆမီႈ မီးပၵ်းပိူင်မၼ်းဝႆ့ၽႂ်မၼ်းယူႇ။ ၽႃႇသႃႇဢၼ်ၼိုင်ႈလႄႈဢၼ်ၼိုင်ႈၵေႃႈ တၢင်းယိူင်းဢၢၼ်းမၼ်းလႄႈ တီႈၸႂ်ႉမၼ်းဢမ်ႇမိူၼ်ၵၼ်။ ၵွပ်ႈပိူဝ်ႈၼႆ မိူဝ်ႈၸဝ်ႈၵဝ်ႇပႆႇႁဵၼ်း Programming ၼႆ့ ထုၵ်ႇလီလိူၵ်ႈ ၽႃႇသႃႇဢၼ်တေထုၵ်ႇမႅၼ်ႈၵၼ်တင်း တၢင်းယိူင်းဢၢၼ်းၸဝ်ႈၵဝ်ႇယူႇယဝ့်။
2. ၽႃႇသႃႇ C, C++, C# လႄႈ VB
ၽႃႇသႃႇပႃႈၼိူဝ်ႈၸိူဝ်းၼႆ့ ၵမ်ႈပႃႈၼမ် ပဵၼ်တႃႇၶူင်သၢင်ႈ ၸီ့သင်ႇ ႁႂ်ႈၶွမ်ႇၽျူႇတႃႇ ႁဵတ်းၵၢၼ်၊ တႃႇၸႂ်ႉတိုဝ်း ၼိူဝ်ၶွမ်ႇၽျူႇတႃႇယဝ့်။ ၽႃႇသႃႇ C လႄႈ C++ လႄႈ VB ၸိူဝ်းၼႆ့ ႁမ့်ငၢႆႈသေ သၢင်ႇထုၵ်ႇတွၼ်ႈတႃႇ ၵူၼ်းတေႇႁဵၼ်းၸၼ့်ငဝ်ႈယဝ့်။ ၵူၺ်းၵႃႈ C# ၼႆ့ ပၢၼ်မိူဝ်ႈလဵဝ် ၵူၼ်းၸႂ်ႉမၼ်းၼမ်တိူဝ်းမႃးသေ ၸိုဝ်ႈသဵင်ယႂ်ႇတိူဝ်းမႃးယဝ့်။
3. Java လႄႈ JavaScript
သင်ဝႃႈၸဝ်ႈၵဝ်ႇၶႂ်ႈႁဵၼ်း web plugins လႄႈ Apps တွၼ်ႈတႃႇၾူၼ်းၸိူဝ်းၼႆ့ၸိုင် ထုၵ်ႇလီႁဵၼ်းၽႃႇသႃႇသွင်ဢၼ်ၼႆ့ယဝ့်။ ပဵၼ်ၽႃႇသႃႇဢၼ်လူဝ်ႇၼႃႇၼႃႇ တွၼ်ႈတႃႇမိူဝ်ႈလဵဝ်ၼႆၵေႃႈ ဝႃႈလႆႈယဝ့်။ ၵွပ်ႈပိူဝ်ႈၼႆ ၽႃႇသႃႇသွင်ဢၼ်ၼႆ့ၵေႃႈ လီလႆႈႁူႉဝႆ့ၼင်ႇၵဝ်ႇ။
4. Python
ၽႃႇသႃႇၼႆ့သမ့် ၸႂ်ႉလႆႈတွၼ်ႈတႃႇလၢႆသဵၼ်ႈလၢႆသၢႆ၊ Windows, Linux/Unix, Mac OS X ၸိူဝ်းၼႆ့ လႆႈမူတ်းယဝ့်။ ၽႃႇသႃႇ Python ၼႆ့ ပွတ်းသေၽႃႇသႃႇတၢင်ႇဢၼ် မိူၼ်ၼင်ႇ C, C++ ၸိူဝ်းၼႆ့ယဝ့်။ ပွင်ႇၸႂ်ငၢႆႈ တွၼ်ႈတႃႇ ၵူၼ်းတေႇႁဵၼ်းယဝ့်။
5. PHP
ၽႃႇသႃႇဢၼ်ၼႆ့ ၵမ်ႈပႃႈၼမ် ၸႂ်ႉတိုဝ်းတႃႇသၢင်ႈလႄႈၵုမ်းထိင်းဝႅပ့်သၢႆ့(တ်)ယဝ့်။ ပဵၼ်ၽႃႇသႃႇဢၼ်ပၢၼ်မိူင်းမိူဝ်ႈလဵဝ် လူဝ်ႇၼႃႇၼႃႇၼၼ့် ဢၼ်ၼိုင်ႈယဝ့်။ လိူဝ်သေၼၼ့် ၶဝ်ႈတၢင်းတိုဝ်း တွၼ်ႈတႃႇ hackers ၶဝ်ယဝ့်။
6. ၽႃႇသႃႇတၢင်ႇမဵဝ်း
လိူဝ်သေဢၼ်လၢတ်ႈမႃးပႃႈၼိူဝ်ၸိူဝ်းၼႆ့ ယင်းမီးထႅင်ႈၽႃႇသႃႇတင်းၼမ်၊ ဢၢၼ်ႇႁူဝ်သိပ်းႁူဝ်သၢဝ်း။ ၽႃႇသႃႇၵူႈဢၼ် ၶဝ်ႈတၢင်းတိုဝ်းတီႈလႂ်တီႈၼၼ်ႈၽႂ်မၼ်းယူႇ။ သင်ၸိူဝ့်ဝႃႈ ၸဝ်ႈၵဝ်ႇၶႂ်ႈဢဝ် Programming ပဵၼ်ၵၢၼ်လဵင့်တွင့်ၵေႃႉၼိုင်ႈၼႆတႄ့ ႁူႉၽႃႇသႃႇမဵဝ်းလဵဝ်ၵူၺ်း ဢမ်ႇၵုမ်ႇထူၼ်ႈ။
ၵၢၼ်ႁဵၼ်း
1. တေႁဵၼ်းလူၺ်ႈပပ့်လိၵ်ႈ ဢမ်ႇၼၼ် ၶိုၼ်ႈၸၼ့်ႁဵၼ်း
သင်တေႁဵၼ်းႁင်းၵူၺ်းၸဝ်ႈၵဝ်ႇၸိုင် လူဝ်ႇလႆႈပိုင်ႈဢိင်ပပ့် သေပပ့်ပပ့် ဢၼ်ဢွၵ်ႇမႂ်ႇမိူဝ်ႈလဵဝ် ဢၼ်ၵဵဝ်ႇၶွင်ႈၵၼ်တင်းၽႃႇသႃႇဢၼ်ၸဝ်ႈၵဝ်ႇၶႂ်ႈႁဵၼ်းၼၼ့်ယဝ့်။ဢၼ်လီသေပိူၼ်ႈၼႆ့ ၶိုၼ်ႈၸၼ့်ႁဵၼ်း ႁႂ်ႈပွင်ႇၸႂ်ပိုၼ့်ထၢၼ်ၽႃႇသႃႇ ဢၼ်ၸဝ်ႈၵဝ်ႇၶႂ်ႈႁဵၼ်းၼၼ့်ဢွၼ်တၢင်းၼႆ့ လီသေပိူၼ်ႈယဝ့်။
2. ၸႂ်ႉတိုဝ်ႈၵၢၼ်ပိၼ်ႇၽႃႇသႃႇ
ၵၢၼ်ပိၼ်ႇၽႃႇသႃႇတီႈၼႆႈၼႆ့ ပဵၼ်ပၜဝ်းၵႅမ်းတႃႇၸႂ်ႉၼႂ်းၶွမ်းမဵဝ်းၼိုင်ႈၵူၺ်းၼင်ႇၵဝ်ႇ။ မၼ်းတေၸၢင်ႈပိၼ်ႇပၼ်ပၢႆးဝူၼ့်ၸဝ်ႈၵဝ်ႇၵႂႃႇပဵၼ် ၽႃႇသႃႇတႃႇသင်ႇႁႂ်ႈၶွမ်ႇၽျူႇတႃႇႁဵတ်းၵၢၼ်ၼၼ့်ယဝ်ႈ။ မီးပၜဝ်းၵႅမ်း လၢႆယၢင်ႇလၢႆမဵဝ်းဝႆ့ ၸဝ်ႈၵဝ်ႇလူဝ်ႇလႆႈလိူၵ်ႈ ဢၼ်သၢင်ႇထုၵ်ႇတႃႇၸဝ်ႈၵဝ်ႇသေပိူၼ်ႈၼၼ့်ယဝ်ႈ။
3. ဢၢၼ်ႇပပ့်လိၵ်ႈ
ၼႂ်းပပ့်လိၵ်ႈၼၼ့် ၸွမ်းၼင်ႇၽႃႇသႃႇဢၼ်လႂ်ဢၼ်ၼၼ့် တေမီးဝႆ့ တူဝ်ယၢင်ႇမၼ်း တင်းၼမ်ယူႇယဝ့်။ ၶတ်းၸႂ်ၸၢမ်းတူၺ်းၸွမ်းၼႂ်းပပ့်၊ လႅၵ်ႈလၢႆးမၼ်းသေ တႅမ်ႈတူၺ်းၵႃႈၼင်ႇပဵၼ်လႆႈၼၼ့်ၸိုင် တေၸဵဝ်းထိုင်တီႈလႆႈယဝ့်။
4. ႁုပ်ႈႁူမ်ႈပၢႆးဝူၼ့်ၸဝ်ႈၵဝ်ႇ
မိူဝ်ႈတေႇႁဵၼ်းၼၼ့် ထုၵ်ႇလီ တေႇတႅမ်ႈပၜဝ်းၵႅမ်း ဢၼ်ငၢႆႈငၢႆႈမၼ်း မိူၼ်ၼင်ႇ လၢႆးထွၼ် လၢႆးၼပ့် ၸိူဝ်းၼႆ့၊ ပၜဝ်းၵႅမ်းယၢမ်းမူင်းဢွၼ်ႇၸိူဝ်းၼႆ့ယဝ့်။ ဝၢႆးသေၸဝ်ႈၵဝ်ႇ လႆႈတၢင်းႁူႉမႃးၼမ်ယဝ့်ၸိုင် ထုၵ်ႇလီၶတ်းၸႂ်တႅမ်ႈပၜဝ်းၵႅမ်း ဢၼ်သုၵ့်ယုင်ႈယၢပ်ႇယၢၵ်ႈၸိူဝ်းၼၼ့်ယဝ့်။
5. ႁဵၼ်းထႅင်ႈၽႃႇသႃႇတၢင်ႇမဵဝ်း
မိူဝ်ႈၸဝ်ႈၵဝ်ႇ ႁဵၼ်းၽႃႇသႃႇဢၼ်ၼိုင်ႈ ပွင်ႇၸႂ်ၶိုၼ်ႈမႃးယဝ့်ၼၼ့် ထုၵ်ႇလီႁဵၼ်းထႅင်ႈ ၽႃႇသႃႇဢၼ်ၼိုင်ႈယဝ့်။ မၢင်ပွၵ်ႈမၢင်လႂ် ၵွပ်ႈပိူဝ်ႈႁဵၼ်းၽႃႇသႃႇ ဢၼ်ဢမ်ႇမိူၼ်ၵၼ်လႄႈ ႁဵတ်းႁႂ်ႈ ႁဝ်းပွင်ႇၸႂ် ၽႃႇသႃႇဢၼ်ႁဝ်းႁဵၼ်းၵူႈပွၵ်ႈၼၼ့် ငၢႆႈလူမ်ၶိုၼ်ႈမႃးယဝ့်။ ပိူင်တႅၵ်ႈမၼ်း မိူၼ်ၼင်ႇဝႃႈ ၸဝ်ႈၵဝ်ႇႁဵၼ်းဝႆ့ Scheme ၸိုင် ၸဝ်ႈၵဝ်ႇ ၸၢင်ႈသိုပ်ႇႁဵၼ်းလႆႈထႅင် C ဢမ်ႇၼၼ်ၵေႃႈ Java ယဝ့်။ သင်ဝႃႈ ၸဝ်ႈၵဝ်ႇတေႁဵၼ်း Java ၸိုင် ၸဝ်ႈၵဝ်ႇၸၢင်ႈသိုပ်ႇႁဵၼ်း Perl ဢမ်ႇၼၼ် Python ၸိူဝ်းၼႆ့လႆႈထႅင်ႈယဝ့်။
6. သိုပ်ႇတႅမ်ႈပၜဝ်းၵႅမ်းလႄႈ ၶတ်းၸႂ်ၸၢမ်းတူၺ်းထႅင်ႈတၢင်ႇမဵဝ်း
တႃႇတေပဵၼ်ၽူႈတႅမ်ႈ Program ၵတ့်ၶႅၼ်ႇၵေႃႉၼိုင်ႈၼႆ့ တီႈဢေႇမၼ်း လူဝ်ႇလမ်းၸွမ်းလႆႈ လွၵ်ႈလႅၵ်ႈလၢႆႈယူႇတႃႇသေႇၼၼ့်ယဝ်ႈ။ လူဝ်ႇလႆႈလဵပ်ႈႁဵၼ်း ၽႃႇသႃႇဢၼ်မႂ်ႇထႅင်ႈ၊ လူဝ်ႇလႆႈလဵပ်းႁဵၼ်း ပၢႆးဝူၼ့်မႂ်ထႅင်ႈၸိူဝ်းၼႆ့ယဝ့်။ ပိူင်လူင်မၼ်းတႄ့ လူဝ်ႇလႆႈတႅမ်ႈပၜဝ်းၵႅမ်း ဢၼ်မႂ်ႇထႅင်ႈၼၼ့်ယဝ်ႈ။
Comments
လၢႆးႁဵတ်းဝႅပ်ႉသႆႉ လၢႆးပွတ်း လၢႆးငၢႆႈၼၼ်ႉ ၸွင်ႇမီးၶၢဝ်းယၢမ်းၼႄပၼ်
ဢိင်ၼိူဝ် လႆႈမႃးလူဢၢၼ်ႇလွင်ႈၼႂ်းၼႆႉယဝ်ႉ ပဵၼ်ဢၼ်ၶဝ်ႈၸႂ်ၼႃႇ။ ယဝ်ႉၵေႃႈ ၶႃႈသမ်ႉပဵၼ်ၵူၼ်းၶဝ်ႈၸႂ်လွင်ႈဝႅပ်ႉသႆႉလႄႈတတ်းငဝ်းဢေႃႈ။ သင်မီးၶၢဝ်းယၢမ်းၼႆ ၼႄပၼ်လၢႆးတႃႇတေႁဵၼ်းႁူႉၶႅၼ်ႇၽွင်ႈၶႃႈ။


text:
ၵေႃႁူမ်ႈသၢင်ႈၸိူဝ်ႉၸၢတ်ႈတႆး ၵဵင်းမႆႇ ဢဝ်ပုၼ်ႈၽွၼ်းတူၺ်းထိုင်လူလွမ် လုၵ်ႈဢွၼ်ႇလႄႈ ၵူၼ်းထဝ်ႈတီႈသုၼ် ႁဵတ်းဝတ်းဝႂ်ႁႅင်းၵၢၼ် (One Stop Service – OSS) ၵဵင်းမႆႇ ဝႃႈၼႆ။
ဝၼ်းတီႈ 31/03/2018 ယၢမ်းၵၢင်ၼႂ် 7 မူင်း ထိုင် 7 မူင်း ၵၢင်ၶမ်ႈ ၵေႃႁူမ်ႈသၢင်ႈၸိူဝ်ႉၸၢတ်ႈတႆး ၵဵင်းမႆႇ လူလွမ် လုၵ်ႈဢွၼ်ႇႁႅင်းၵၢၼ် ၸိူဝ်းဢၼ်မႃးၸွမ်းပေႃႈမႄႈလႄႈ ၵူၼ်းထဝ်ႈ တီႈႁွင်ႈၵၢၼ်ၾၢႆႇႁဵတ်းဝတ်းဝႂ် တီႈသုၼ် One Stop Service ဝဵင်းၵဵင်းမႆႇ ၸိုင်ႈထႆး။ ၼင်ႇႁိုဝ် ပီႈၼွင်ႉႁႅင်းၵၢၼ် ပေႃး တေၶဝ်ႈထႅဝ်/ ၶပ်ႉထႅဝ် တေႃႇဝတ်းႁဵတ်းဝတ်းဝႂ်ငၢႆႈလူမ်ၸႂ်ၵႂႃႇ ဝႃႈၼႆ။
ၸၢႆးသၢႆဝၼ်း ၽူႈၼင်ႈၸိုင်ႈ ၵေႃႁူမ်ႈသၢင်ႈၸိူဝ်ႉၸၢတ်ႈတႆး ၵဵင်းမႆႇ လၢတ်ႈဝႃႈ “ ယူႇတီႈ ၵေႃႁူမ်ႈသၢင်ႈႁဝ်းၶႃႈ လႆႈၸႅၵ်ႇပုၼ်ႈၽွၼ်းၵၼ် 3 ၸုမ်းသေ ၸွႆႈပီႈၼွင်ႉႁႅင်းၵၢၼ်ႁဝ်းၶႃႈၵႂႃႇ။ ၸုမ်းၼိုင်ႈ ၾၢႆႇတူၺ်းလူ လွမ်လုၵ်ႈ ဢွၼ်ႇ ယွၼ်ႉဝႃႈ ပီႈၼွင်ႉႁႅင်းၵၢၼ်ႁဝ်းသမ်ႉ ဢဝ်လုၵ်ႈဢွၼ်ႇၶဝ်မႃးၸွမ်း မိူဝ်ႈၽွင်း ၶဝ်တိုၵ်ႉၶဝ်ႈထႅဝ်/ ၶပ်ႉထႅဝ်ယူႇ ၼၼ်ႉ ယွၼ်ႉၶဝ် တေလႆႈဢုမ်ႈလုၵ်ႈၶဝ် ႁွပ်ႇလုၵ်ႈၶဝ် ယွၼ်ႉၼၼ်လႄႈ ႁဝ်းၶႃႈ ၸင်ႇႁပ်ႉလဵင်ႉတူၺ်းဝႆႉပၼ် မိူဝ်ႈၽွင်း ပေႃႈမႄႈလုၵ်ႈဢွၼ်ႇၼၼ်ႉ ၵႂႃႇၶဝ်ႈထႅဝ်တေႃႇဝတ်းယူႇၼၼ်ႉ။ လိူဝ်ၼၼ်ႉ တွၼ်ႈတႃႇၵူၼ်းထဝ်ႈသမ်ႉ ယွၼ်ႉ ၵူဝ် ၶဝ်ပဵၼ်လူမ်းၼႂ်းၵႄႈၵူၼ်းၼမ်ၼႆလႄႈ ႁဝ်းၶႃႈ ၸင်ႇတေၸႅၵ်ႇၵူၼ်းႁဝ်းၶႃႈ ၵႂႃႇပႂ်ႉဢဝ်ဝႂ်ၶိဝ်ႊဝႆႉသေ ႁႂ်ႈၵူၼ်းထဝ်ႈ မႃးလိုဝ်ႈဝႆႉတီႈသုမ်ႉ ဢၼ်ႁဝ်းၶႃႈတင်ႈဝႆႉ ” ဝႃႈၼႆ။
လိူဝ်ၼၼ်ႉ ၸုမ်းတူင်ႉၼိုင်တူင်ႇဝူင်းတႆး ၼႂ်းၵဵင်းမႆႇ တင်း သုၼ်ႇတူဝ် ပီႈၼွင်ႉႁႅင်းၵၢၼ်တႆး ဢွၼ်ၵၼ် ၵႂႃႇၸႅၵ်ႇၶဝ်ႈ ၼမ်ႉတၢင်းၵိၼ် ပီႈၼွင်ႉႁႅင်းၵၢၼ် ၸိူဝ်းၵႂႃႇႁဵတ်းဝတ်းဝႂ်ၵၼ် တီႈႁွင်ႈၵၢၼ်ၾၢႆႇႁဵတ်းဝတ်းဝႂ် တီႈသုၼ် One Stop Service ဝဵင်းၵဵင်းမႆႇ။ ၼႂ်းၸိုင်ႈထႆး ပွတ်းၼိူဝ် တႃႇ 17 ၸႄႈတွၼ်ႈၼႆႉ တွၼ်ႈတႃႇပီႈၼွင်ႉႁႅင်းၵၢၼ်မၢၼ်ႈ၊ လၢဝ်းလႄႈ ၵမ်ႇပူးၶျႃး ႁႂ်ႈလႆႈမႃးတေႃႇဝတ်းႁဵတ်းဝတ်းဝႂ်ၵၼ် တီႈၸႄႈတွၼ်ႈၵဵင်းမႆႇ တီႈလဵဝ်ၵူၺ်း ဝႃႈၼႆ။
ႁွင်ႈၵၢၼ်ၾၢႆႇၸတ်းႁႃၵၢၼ် လူင်ပွင်ၸိုင်ႈမိူင်းထႆး ပိုၼ်ၽၢဝ်ႇ ႁႅင်းၵၢၼ်ၵႂႃႇတေႃႇဝတ်းဝႂ် ႁႂ်ႈယဝ်ႉၵွၼ်ႇဝၼ်းတီႈ 31/03/ 2018 ၼႆလႄႈ ႁဵတ်းႁႂ်ႈႁႅင်းၵၢၼ်ၼပ်ႉႁူဝ်မိုၼ်ႇႁူဝ်ႁဵင် ၵႂႃႇတေႃႇဝတ်းဝႂ်ၵူႈဝၼ်း ဢိုပ်းၶဝ်ႈဢိုပ်းၼမ်ႉ ထိုင်တီႈပဵၼ် လူမ်းပဵၼ်လႅင်ႉၵေႃႈမီး။ လူင်ပွင်ၸိုင်ႈယိုတ်ႈ ၶၢဝ်းယၢမ်း3 လိူၼ်ၼႆသေတႃႉ ႁႅင်းၵၢၼ်တေလႆႈဢဝ် ဝႂ်ၶိဝ်ႊဝႆႉၵွၼ်ႇဝၼ်းတီႈ 31/03/2018 ၼႆယဝ်ႉ။


text:
ၸၢႆးႁွင်ၶမ်း 13/07/2018
မၢၼ်ႈၼႆႉ တိုၼ်းဢမ်ႇမီးၸႂ် ၶႂ်ႈသၢင်ႈလွင်ႈငမ်းယဵၼ် တင်ႈတႄၸဵမ်ပိုင်းမႃးယဝ်ႉ ဢမ်ႇဝႃႈ ပၢၼ်လူင် ပွင်ၸိုင်ႈတဵင်းၸဵင်ႇ လႄႈ ပၢၼ်ၼၢႆးဢွင်ႇသၢၼ်းၸုၵျီႇၵေႃႈယႃႇ ၶဝ်တိုၼ်းပႅတ်ႉလႅၼ် ၼိူဝ်ၸၢဝ်းၶိူဝ်းမႃး တင်ႈတႄႇ 1947 ပၢင်လူင်ၼၼ်ႉ ယဝ်ႉ။
ဢၼ်မၢၼ်ႈႁွင်ႉသေႃႇယိုၼ်းမိုဝ်းမႃး “လွင်ႈငမ်းယဵၼ်” ပၢၼ်တဵင်းၸဵင်ႇၼၼ်ႉ ပဵၼ်ၽႅၼ်ၵၢၼ် တႃႇတေဢွၵ်ႇပူၼ်ႉလႆႈ ပၼ်ႁႃၵၢၼ်မိူင်းၾႆးၼႂ်းမိူင်းမၢၼ်ႈ ဢိၵ်ႇၼွၵ်ႈမိူင်းႁိပ်ႇၼၼ်ႉယဝ်ႉ။ မိူဝ်ႈၽွင်းၼၼ်ႉ မၢၼ်ႈတူၵ်းၵိၼ်းၵဵဝ်ႇလူၺ်ႈလွင်ႈ ၵၢၼ်မၢၵ်ႈမီးတူၵ်းတႅမ်ႇ၊ ၽၢႆႇၼိုင်ႈတၢင်းၼိုင်ႈ ယွၼ်ႉၼွၵ်ႈမိူင်းၶဝ်ပၼ်တၢမ်ႇၼိူဝ်မိူင်းမၢၼ်ႈ ၵဵဝ်ႇလူၺ်ႈလွင်ႈပူၼ်ႉပႅၼ် သုၼ်ႇလႆႈသုၼ်ႇပဵၼ်ၵူၼ်း ၸိူဝ်းၼၼ်ႉပႃး။
ၸိူဝ်းၼႆႉၼင်ႇႁိုဝ် ပေႃးတေၶၢမ်ႈပူၼ်ႉလွတ်ႈလႆႈၼၼ်ႉ မၢၼ်ႈၸင်ႇဝၢင်းၽႅၼ်လွၵ်းၶၢမ်ႈၵၢၼ်မိူင်းၼၼ်ႉ မၢၼ်ႈၸင်ႇ ယိုၼ်းမိုဝ်းႁွင်ႉသႅၼ်ႇဝွၼ်းၶျေႃး ႁူဝ်ၶေႃႈလွင်ႈငမ်းယဵၼ် တေႃႇၸုမ်းယိပ်းၵွင်ႈၵၢင်ႇၵူႈၶိူဝ်းၶိူဝ်း။
ၼမ်ႉၵႂၢမ်းႁူဝ်ၶေႃႈ “လွင်ႈငမ်းယဵၼ်” ဢၼ်ဝႃႈၼၼ်ႉ မၼ်းပဵၼ်ၶေႃႈၵႂၢမ်း တီႈဝၢၼ်ႁူလႄႈလီထွမ်ႇ၊ ဢၼ်ၼႆႉပဵၼ်ၼမ်ႉ ၵႂၢမ်းၵၢၼ်မိူင်း၊ ၸုမ်းလႂ်ၽႂ်လႂ်ဢမ်ႇယွမ်းႁပ်ႉလွင်ႈငမ်းယဵၼ်ၸိုင် တေၸၢင်ႈလႆႈၶၢမ်ႇ ၵၢဝ်ႇႁႃႈဝႃႈ ပဵၼ်ၵူၼ်းယႃႉလွင်ႈငမ်း ယဵၼ်လႄႈ ၽူႈၵေႃႇၵၢၼ်ႁၢႆႉ။
ဝၢႆးသေၸုမ်းၸၢဝ်းၶိူဝ်းယိပ်းၵွင်ႈၵၢင်ႇ လူင်းလၢႆးမိုဝ်းၵႂႃႇယဝ်ႉၼၼ်ႉ မၢၼ်ႈၶဝ်ၵမ်ႉၼမ် ဢၼ်ပဵၼ်ၽၢႆႇသိုၵ်းၼၼ်ႉ ၵႂႃႇလႄႇၼွၵ်ႈမိူင်းလႆႈ၊ ၼွၵ်ႈမိူင်းၼႂ်း EU လႄႈ US ၵေႃႈ ႁၼ်လီၵမ်ႉထႅမ် ပၼ်ႁႅင်းမႃးၽၢႆႇမၢၼ်ႈမႃး− ၸိူင်ႉၼင်ႇ ၽူႈ ၼမ်းၼႂ်းၶွင် US, Hillary Clinton လႄႈ ၸွမ်ၸိုင်ႈမိူင်း US Obama မႃးလႄႇမိူင်းမၢၼ်ႈၼၼ်ႉ ပဵၼ်တီႈဢၼ် မၢႆတွင်းဝႃႈ မၢၼ်ႈပူၼ်ႉဢွၵ်ႇတူင်ႇႁႅဝ်ႉၵၢၼ်မိူင်းၶွင် ၸုမ်းၼွၵ်ႈမိူင်းလႆႈယဝ်ႉၼႆၵေႃႈဝႃႈလႆႈၼႆၵူၺ်းဢမ်ႇၵႃး ပဵၼ်ၼမ်ႉ တွၼ်းၽွၼ်းလီၵၢၼ်မိူင်းၶွင်မၢၼ်ႈ ၼႆၵေႃႈဝႃႈလႆႈ။
ၽၢႆႇၸုမ်းယိပ်းၵွင်ႈၵၢင်ႇၸၢဝ်းၶိူဝ်းတႄႉ ဢၼ်လႆႈမႃးၼၼ်ႉသမ်ႉ တေမီးၶေႃႈတူၵ်းလူင်း NCA၊ မၢၼ်ႈပိုၼ် ၽၢဝ်ႇပၼ်ဝႃႈ ဢမ်ႇၸႂ်ႈၸုမ်းၼွၵ်ႈမၢႆမီႈ၊ လႆႈပိုတ်ႇလုမ်းၵပ်းသၢၼ်ၼႂ်းဝဵင်း လႄႈ ႁူပ်ႉထူပ်းၵူၼ်းမိူင်းလႆႈ မွၵ်ႈတၢၼ်ႇတၢၼ်ႇၵူၺ်းဝႃႈၼႆ သေတႃႉ မၢင်ႈတီႈၸွမ်းၼင်ႇၶေႃႈတူၵ်းလူင်းဝႆႉၼၼ်ႉ ၶဝ်ၶႂ်ႈႁဵတ်းၸွမ်း ၵေႃႈႁဵတ်း ဢမ်ႇၶႂ်ႈႁဵတ်းၸွမ်းၵေႃႈဢဝ်ၵၢင်ၸႂ် ၶဝ်ဝႃႈၵူၺ်း။ ၸိူင်ႉၼင်ႇ တႃႇတေႁူပ်ႉထူပ်းၵူၼ်းမိူင်း တႃႇတေၸတ်းႁဵတ်း National Dialogue (ND) တီႈလၢင်းၶိူဝ်း ၼၼ်ႉၵေႃႈ သိုၵ်းမၢၼ်ႈ ႁေႉႁၢမ်ႈသီး ဢမ်ႇပၼ်ၸတ်းႁဵတ်း ဢုပ်ႇဢူဝ်းတွင်ႈထၢမ်ၵၢင်ၸႂ်ၵူၼ်းမိူင်းသင်သေမဵဝ်း။
ၽၢႆႇၼိုင်ႈတၢင်းၼိုင်ႈ ၼႃႈလိၼ်သိုၵ်းၼၼ်ႉ ၶဝ်ၶႂ်ႈပိုတ်ႇတေႃႇႁၢင်ႈသိုၵ်းမႃးမိူဝ်ႈလႂ်ၵေႃႈဢဝ်ၸႂ်ၶဝ်ဝႃႈ ဢမ်ႇမီးၵၢၼ် ပွင်ႇၶၢဝ်ႇလူင်ႉလႅင်းလူင်ႈၼႃႈ ၸွမ်းၼင်ႇပိူင် ၶေႃႈတူၵ်းလူင်း ၸၼ်ႉၸႄႈမိူင်း ဢိၵ်ႇၼႂ်း ၶေႃႈတူၵ်းလူင်း NCA ပႃး ၵူၺ်းဢမ်ႇၵႃး တိၺွပ်းပႃးပေႃႈမႄႈၵူၼ်းမိူင်း ၸိူဝ်းဢၼ်ဢမ်ႇမီးတၢင်းၽိတ်းလႄႈ ၵေႃႉသိုၵ်း RCSS ၵေႃႈ လႆႈၶၢမ်ႇ ၶဝ်တိၺွပ်းသႂ်ႇၶွၵ်ႈ (10) ပၢႆမႃးယဝ်ႉ၊ ထိုင်တေႃႈလဵဝ်ပႆႇပွႆႇၶိုၼ်းလႄႈ ဢမ်ႇႁူႉဝႃႈ တေပွႆႇမိူဝ်ႈလႂ်။
လွင်ႈငမ်းယဵၼ်ဢၼ်ဝႃႈၼၼ်ႉ သင်ဝႃႈမၢၼ်ႈၶဝ်သိုဝ်ႈယူဝ်းတႄႉၸိုင် ၶဝ်တေဢမ်ႇၸၼ်ၶၢဝ်းယၢမ်း မႃးႁိုင်မွၵ်ႈၼႆႉ ၶၢဝ်းယၢမ်းဢၼ်ဝႃႈၼၼ်ႉ ၶဝ်တေၸၼ်ယၢဝ်းၵႂႃႇတိၵ်းတိၵ်းၵူၺ်း၊ ၶေႃႈတူၵ်းလူင်းၵၢၼ် မိူင်းတေဢမ်ႇလႆႈဢီႈသင် လိူဝ်သေၽူႇလူမ်းပဝ်ႇတေႃႇၵၼ် ဢၼ်ဝႃႈ “မိူင်းႁူမ်ႈတုမ်” မွၵ်ႈၼၼ်ႉၵူၺ်း၊ ၼႂ်းႁူဝ်ၶေႃႈ “မိူင်းႁူမ်ႈတုမ်” ဢၼ်ဝႃႈ ၼၼ်ႉၵေႃႈ ယင်းတိုၵ်ႉလႆႈထုၵ်ႇထဵင်ၵၼ်ယူႇဝႃႈ တေဢဝ်မိူင်းႁူမ်ႈ တုမ်ၸိူင်ႁိုဝ်? မဵဝ်းလႂ်? ၽၢင်ႁၢင်ႈလႂ်? ဢၼ်ဝႃႈ ၼၼ်ႉ ယင်းပႆႇၽေႃႇၼမ်ႉၼႄတူဝ်သေၶႅၵ်း။
ဢၼ်လီဢၢမ်းလိူဝ်သေပိူၼ်ႈၼၼ်ႉ ငိုၼ်းတႃႇတေၸတ်းႁဵတ်း “လွင်ႈငမ်းယဵၼ်ၼႂ်းမိူင်းမၢၼ်ႈပတ်းပိုၼ်ႉ” ၼၼ်ႉ ယင်း လႆႈၸႂ်ယႂ်ႇယွၼ်းငိုၼ်းတီႈ ၸုမ်းၼွၵ်ႈမိူင်းၶဝ်မႃးၸွႆႈထႅင်ႈလူးၵွၼ်ႇ၊ ဢၼ်ၼႆႉၵေႃႈတေ လႆႈႁၼ်ဝႃႈ မၢၼ်ႈဢမ်ႇမီးၽႅၼ် တႃႇတေႁဵတ်းလွင်ႈငမ်းယဵၼ်လႄႈ တိုၼ်းဢမ်ႇသိုဝ်ႈယူဝ်းၼၼ်ႉယဝ်ႉ။
ၵွပ်ႈၼၼ် ၶၢဝ်းယၢမ်းၼႆႉလမ်ႇလွင်ႈတႄႉတႄႉ၊ ၽႂ်တၼ်းၽႂ်လႅတ်း? ၽႂ်တေယူႇၽႂ်တေၵွႆၼၼ်ႉ မီးတီႈဢွၵ်းဝူၼ်ႉတၢင်း လၵ်းလႅမ် လႄႈ တၢင်းၵမ်ႉထႅမ်ဢဵၼ်ႁႅင်းၵူၼ်းမိူင်းဢိၵ်ႇ ၵေႃႉသိုၵ်း။


text:
(ပ)
- Details
- Category: ပ
- Published on Monday, 01 August 2016 13:58
- Written by Shanyoma
- Hits: 614
တူဝ်မႄႈလိၵ်ႈဢၼ်ထူၼ်ႈ(10)
ပႃ
ပႃ(n) တူဝ်သတ်းၼႂ်းၼမ်ႉၶိူဝ်းၼိူင်ႈ။ ဢၼ်ပဵၼ်ၸုမ်းယႂ်ႇၸုမ်းၼမ်။ ဢၼ်ၵူၼ်းဢဝ်ႁဵတ်းတၢင်းၵိၼ်-ၽၵ်း။ ပႃၶီး-ပႃၸူႈၶီး၊ ပႃၶႅဝ်ႉ၊ ပႃမုင်း၊ ပႃၸၢတ်ႇ၊ ပႃၼွင်၊ ပႃၼၺ်း၊ ပႃလုၵ်း၊ ပႃလမ်၊ ပႃယဵၼ်ႇ၊ ပႃပွၵ်း၊ ပႃပႅမ်၊ ပႃၶၢဝ်၊ ပႃမႃႉႁၢဝ်၊ ပႃၽႃ၊ ပႃၼူမ်းၼၢင်း၊ ပႃၵိုင်း။ ပႃသူမ်ႈ၊ ပႃၼဝ်ႈ၊ ပႃႁႅင်ႈ၊ ပႃတုင်၊ ပႃၸွၵ်း၊ ပႃဢွပ်ႉ၊ ပႃပိင်ႈ၊ ပႃၶူဝ်ႈ၊ ပႃမူၵ်း၊ ပႃၸေႃး၊ ပႃဢွင်ႇ၊ ပႃသႃႈ၊ ပႃဢုပ်ႉ။
ပႃ(v) ၶေႃႈၵိုၵ်းၵၼ်တင်းယဵပ်ႇ ဢၼ်ဢမ်ႇၽၢင်ႉသေတိူဝ်ႉၼၼ်ႉ။
ပႃႇ
ပႃႇ(n) ၶေႃႈၸီႉတီႈဢၼ်သင်သိင်ႇၼမ်၊ သင်သိင်ႇလိူင်ႇ တီႈဢၼ်တူဝ်မီးၸႂ်တူဝ်ဢမ်ႇမီးၸႂ်ယူႇၼမ်မီးၼမ်၊ ၶေႃႈၵိုၵ်းၵၼ် တင်း"ထိူၼ်ႇ"။ ပႃႇမၺ်ႉ၊ ပႃႇၽိုၼ်း၊ ပႃႇယိူဝ်ႈပႃႇယႃႈ၊ ပႃႇၶႃး၊ ပႃႇၶဝ်ႈ၊ ပႃႇၼမ်ႉ၊ ပႃႇဝူဝ်းပႃႇၵၢၺ်း၊ ပႃႇသတ်း၊ ပႃႇၸူၼ်၊ ပႃႇလဝ်ႈ ပႃႇယႃႇယႃႈ၊ ပႃႇၽၢၺ်ႉ၊ ပႃႇမၢၵ်ႇပႃႇၽၢၺ်ႉ၊ ပႃႇၽိူင်းမိူင်းပိူၼ်။ …ပိုၼ်ႉပႃႇ၊ တင်းပိုၼ်ႉတင်းပႃႇ။
ပႃႈ
ပႃႈ(prep) ၶေႃႈယူႇၼႃႈပိူၼ်ႈ။ ဢၼ်မိူၼ်ၵၼ်တင်း"တင်း-ၼႃႈ"။
ပႃႈ(n) ပီႈၼၢင်းဢူႈ-မႄႈ။ ၼွင်ႉႁွင်ႉပီႈ ဢၼ်မီးၼႃႈႁိူၼ်းယဝ်ႉ၊ ဢၼ်မီးလုၵ်ႈလၢင်း။
ပႃႈ (n) မိူင်းတီႈၼိူင်ႈ မီးၼႂ်းမိူင်းၶႄႇလူင်။
ပႃး
ပႃး (n) ၸိုဝ်ႈမိူင်းဢၼ်ၼိူင်ႈ၊ ဢၼ်မီးလၢၺ်တီႈ။
ပႃး (n) ၸိုဝ်ႈတၺ်းဢၼ်မိူဝ်ႈၸဝ်ႉၸဝ်ႉ ဢွၼ်ၸဝ်ႈယေႇသူႉသီႇႁဵင်ပီႊလိူဝ်လိူဝ်။
ပီ
တၢင်းဢၼ် ပွင်း၊ ယႂ်ႇ၊ ၵႂ်ႊသေ ပီးႃး/ၽူၵ်ႉ/တူၺ်ႇ/တိုင်ႇမႃး။ (ပွင်းပီ၊ ပီပွင်း၊ ပီဝႆႉ)
-မွၵ်ႇတူၼ်ႈၵူၺ်ႈ ဢၼ်ယွၼ်ႇႁိူဝ်းမႃး။ (ပီၵူၺ်ႈ)
ပီႇ
တၢင်းဢၼ် ၸႅင်ႈလႅင်းလီ၊ ၸႅတ်ႈၸၢင်ႇ၊ ဢႅင်ႈၵလႅင်းတႅၵ်ႇ၊ တေႉတေႉ။ (လၢတ်ႈပီႇ၊ ပီႇလီ၊ ပီႇၶေႃႈပီႇသဵင်၊ တႆးပီႇပီႇ)
-ၶိူင်ႈမူၼ်ႊဢၼ်မီးႁူး၊ ဢၼ်လႆႈၸႂ်ႉတိုဝ်း ႁႅင်းလူမ်း။ (ပီႇ၊ ပီႇၼႄး၊ ပီႇႁႅင်ႈ၊ ပီႇႁွမ်း၊ ပီႇမၢၵ်ႇၼမ်ႉတဝ်ႈ၊ ပီႇသႅဝ်ႊ၊ ပီႇပႄး၊ ပီႇတွင်သိုင်၊...)
ပီႈ
ၵေႃႉယႂ်ႇသေႁဝ်း။ (ပီႈဢၢႆႈ၊ ပီႈၼၢင်း၊ ပီႈၶူၺ်၊ ပီႈလူဝ်း)
-ၵမ်တႅမ်ႈမဵဝ်းၼိူင်ႈ၊ တၢင်းဢၼ် ၵပ်းၵၢႆႇလွင်ႈမၼ်း။ (ပီႈတႅမ်ႈ၊ လိၵ်ႈလၢႆးပၢႆပီႈ၊ ပီႈၽၢႆ)
-တၢင်းဢၼ် ႁတ်ႉမိပ်ႇတဵၵ်းၼူတ်ႈ၊ ဢဝ်ႁႂ်ႈဢွၵ်ႇႁႂ်ႈၽၢတ်ႇၽႄၵၼ်။ လၢႆးမိပ်ႇၵၼ်၊ လၢႆးတဵၵ်းတဵင် ႁႂ်ႈပဵၼ်ၵၢၼ်မဵဝ်းၼိူင်ႈ။ (ယႃႈပီႈ၊ ပီႈဢဝ်ၼမ်ႉမၼ်း၊ ပီႈသူၼ်ပီႈႁူၵ်ႈ)
ပီး
တၢင်းဢၼ် တဵမ်လီ၊ ၽူၵ်ႉ၊ ပီးၼူတ်း၊ ယႂ်ႇ၊ သူတ်ႇ။ ဢၼ်ပိၼ်ႈၽူၼ်တေႃႇယွမ်။
ပီႉ
ၸၼ်ႉထၢပ်ႈၼိူဝ်ႉမႆႉ သႅၼ်းၼိူင်ႈ ဢၼ်ပဵၼ် ၼႂ်းၵႄႈပိူၵ်ႇၼင် လႄႈ လွၼ်ႉ။
တေသိုပ်ႇထႅင်ႈ...


text:
Wp/shn/ၼႃႈႁူဝ်ႁႅၵ်ႈ
Note: Some web browsers may be able to properly display the Burmese Unicode script on Burmese Wikipedia but not on Wikimedia Incubator.
ၸဝ်ႈၸၢမ်ႇထုၼ်း -ၸဝ်ႈၵၢင်းသိူဝ် -လိၵ်ႈတႆးၵႂၢမ်းတႆး - တႆး - မိူင်းတႆး - သၼ်လွႆမိူင်းတႆး - တူၼ်ႈတီး
မိူင်းမၢၼ်ႊ - မိူင်းထႆး - ဢိၼ်းတီးယႃး - မိူင်းဢင်းၵိတ်ႉ - မိူင်းၶႄႇ - မိူင်းႁူမ်ႈတုမ် ဢမႄႇရိၵ - ပၢင်းၵလႃးတဵသျ်ႉ - ဢေႃးတြေးလီးယႃး - မိူင်းလၢဝ်း - မိူင်းၸႃႇပၢၼ်ႇ -
လိၵ်ႈဢင်းၵိတ်ႉ - လိၵ်ႈမၢၼ်ႊ - လိၵ်ႈထႆး - လိၵ်ႈလၢဝ်း -
ပၢႆးလႅင်ႊမိူင်း - လူၵ်ႈလုမ်ႈၾႃႉ - ဢေးသျိူဝ်း -ယူးရူပ်ႉ - ဢူဝ်းသႅၼ်းၼီးယႃး - ဢႅၾ်ႉရီးၶိူဝ်း - ဢမႄးရီးၶိူဝ်းၼိူဝ် - ဢမႄးရီးၶိူဝ်းတႂ်ႈ - ဢႅၼ်ႇထိူဝ်ႇထိၵ်ႉၶိူဝ်း -
မႃ - မႅဝ်း - မေႈ - သၢင်ႇသီႈ - မႃႉၼွၵ်ႇၶေႃးယၢဝ်း - သိူဝ် - ပူ - လိင်း - ပႃ - ၼူၵ်ႉ - ၸၢင်ႉ
ၸၼ်ႉၸွမ် - ပၢႆးသၢႆႊ - ပၢႆးႁၢင်ႈ - ပၢႆးတူဝ်မီးၸႂ် - - ပၢႆးလႅင်ႊလိၼ် - ပၢႆးလႅင်ႊလၢဝ် - ပၢႆးသဵၼ်ႈမၢႆ - ပၢႆးမၢၵ်ႈမီး -
မၢၵ်ႇၼင်သွင်း - တႅၼ်းၼိသ်ႉ - မၢၵ်ႇၼင်လွမ်ႈ - လုၺ်းၼမ်ႉ - ႁေႃႇၶီႇ -


text:
ယဵဝ်ႈဝၢၼ်
ယဵဝ်ႈဝၢၼ်
ၵႂၢမ်းၼမ်း
ယဵဝ်ႈဝၢၼ်ၼႆႉ ပဵၼ်တၢင်းပဵၼ်လူင်မဵဝ်းၼိုင်ႈ ဢၼ်ႁဵတ်းႁႂ်ႈထၢတ်ႈၵိူဝ်ဝၢၼ်ၼႂ်းလိူတ်ႈၵူၼ်း သုင်ပူၼ်ႉတီႈၼၼ်ႉယဝ်ႉ။ တၢင်းပဵၼ်ဢၼ်ၼႆႉ ပဵၼ်တၢင်းပဵၼ်ဢၼ် ၸပ်းၵူၼ်းပဵၼ်ဝႆႉတင်းၸၢတ်ႈတင်းပၢၼ် ၼႆၵေႃႈ ဝႃႈလႆႈယဝ်ႉ။
ယဵဝ်ႈဝၢၼ်ၼႆႉ မီးယဵဝ်ႈဝၢၼ် မဵဝ်း1 လႄႈ ယဵဝ်ႈဝၢၼ် မဵဝ်း2 ၼႆသေ မီးသွင်မဵဝ်းယဝ်ႉ။
မိူဝ်ႈပီ 2010 ၼၼ်ႉ ၼႂ်းမိူင်းဢိင်ႇၵလၢၼ်ႇမိူင်းလဵဝ်ၵူၺ်း ၵူၼ်းပဵၼ်ယဵဝ်ႈဝၢၼ် ဢၼ်ယႃႇယု 16 လႄႈၽၢႆႇၼိူဝ် 16 မီးမွၵ်ႈ 3.1 လၢၼ်ႉယဝ်ႉ။ ပေႃးထိုင်ပီ 2030 မႃးၸိုင် ႁူဝ်ၼပ်ႉဢၼ်ၼႆႉ လႅပ်ႈတေထိုင်ၵႂႃႇလႆႈ မွၵ်ႈ 4.6 လၢၼ်ႉယူႇ။ ၼႂ်းၵႃႈ ၵူၼ်းပဵၼ်ယဵဝ်ႈဝၢၼ်ၸိူဝ်းၼၼ်ႉ မွၵ်ႈ 90% ၼႆႉ ပဵၼ်ယဵဝ်ႈဝၢၼ် မဵဝ်း2 ယဝ်ႉ။
ပေႃးဢဝ်ဢၼ် မုၵ်ႉၸုမ်းပွင်ၵၢၼ်လီ တႃႇယူတ်းယႃယဵဝ်ႈဝၢၼ် တီႈမိူင်းဢိင်ႇၵလၢၼ်ႇလၢမ်းၶၢတ်ႈၼၼ်ႉဝႃႈၸိုင် ၵူၼ်းမိူင်းဢိင်ႇၵလၢၼ်ႇ မွၵ်ႈ 850,000 ၵေႃႉၼႆႉ ယင်းပႆႇႁူႉဝႃႈတူဝ်ၵဝ်ႇမီးယဵဝ်ႈဝၢၼ် ၼႆယဝ်ႉ။ ၵူၼ်းၸိူဝ်းထၢတ်ႈၵိူဝ်/ဝၢၼ်ၼႂ်းလိူတ်ႈ သုင်ပူၼ်ႉပၵ်ႉၵတိၼၼ်ႉ မီးၼမ်သေတႃႉ ၵွပ်ႈပိူဝ်ႈပႆႇသုင်ပူၼ်ႉတီႈၼႃႇဢႃးလႃးလႄႈ ပႆႇၸၢင်ႈၵူတ်ႇထတ်းလၢတ်ႈလႆႈဝႃႈ ပဵၼ်တၢင်းပဵၼ်ယဵဝ်ႈဝၢၼ်။ လွင်ႈၼႆႉ မၢင်ပွၵ်ႈပွၵ်ႈၸိုင် လၢတ်ႈလႆႈဝႃႈ ပဵၼ်တၢင်းပဵၼ် ဢၼ်ပဵၼ်လူင်ႈၼႃႈယဵဝ်ႈဝၢၼ် ၼႆၵေႃႈလႆႈယဝ်ႉ။ သင်ၸိူဝ်ႉဝႃႈ ထၢတ်ႈၵိူဝ်ဝၢၼ်ၼႂ်းလိူတ်ႈၸဝ်ႈၵဝ်ႇ သုင်ပူၼ်ႉပၵ်ႉၵတိၸိုင် တိုဝ်ႉတၢင်းတႃႇတေပဵၼ်မႃး တၢင်းပဵၼ်ယဵဝ်ႈဝၢၼ်ၼၼ်ႉၵေႃႈ ၼမ်ၶိုၼ်ႈမႃးယူႇယဝ်ႉ။ ၵွပ်ႈပိူဝ်ႈၼႆ လွင်ႈဢၼ်လႆႈႁူႉဝႆႉထႃႈလူင်ႈၼႃႈၼႆႉ လမ်ႇလွင်ႈဝႆႉတႄႉတႄႉ၊ သင်ၸိူဝ်ႉဝႃႈ ပွႆႇပိၼ်ႉပွႆႇပႅတ်ႈဝႆႉႁဵတ်းၼႆသေ ဢမ်ႇယူတ်းယႃမၼ်းၸိုင် ၸၢင်ႈႁဵတ်းႁႂ်ႈသၢႆငၢႆတၢင်းပဵၼ် ႁၢႆႉၸႃႉမႃးၼၼ်ႉယဝ်ႈ။
လၵ်ႉၶၼႃႇတၢင်းပဵၼ်ယဵဝ်ႈဝၢၼ်
- ၵမ်းၵမ်းတွင်ႉမႆႈၼမ်ႉ
- ၵမ်းၵမ်းၶႆႈယဵဝ်ႈ (ၵမ်ႈပႃႈၼမ် မိူဝ်ႈၵၢင်ၶမ်ႈၵၢင်ၶိုၼ်း)
- ႁိူဝ်ႉမွႆႈ
- ၼမ်ႉၼၵ်းတူၵ်း၊ ၵၢမ်ႈၼိူဝ်ႈ (မၢၵ်ႇႁႅင်း) တူၵ်း
- ၸွမ်းႁိမ်းႁွမ်း ဢင်ႇၵႃႇၽူႈယိင်းၽူႈၸၢႆး (ၵွႆးလႄႈႁီ) ၶူမ်း၊ သင်ပဵၼ်ၽူႈယိင်း ၸၢင်ႈတူၵ်းၶၢဝ်သေ ၶူမ်း
- ႁွႆးၸဵပ်းမၢတ်ႇ ၼၢၼ်းႁၢႆ
- တႃမူဝ်း (ပဵၼ်ၵွပ်ႈပိူဝ်ႈၵႅဝ်ႈတႃ (lens) ႁႅင်ႈ)
သင်ပဵၼ်ယဵဝ်ႈဝၢၼ် မဵဝ်း1 ၸိုင် လၵ်ႉၶၼႃႇမၼ်း ၸၢင်ႈပေႃႇပဵၼ်မႃး ၼႂ်းၼိုင်ႈဝူင်ႈသိပ်းဝၼ်းၸိူဝ်းၼႆႉယဝ်ႉ။ သင်ပဵၼ်ယဵဝ်ႈဝၢၼ် မဵဝ်း2 ၸမ်ႉ လၵ်ႉၶၼႃႇမၼ်း ဢမ်ႇပေႃးထၢင်ႇၸႅင်ႈလီ၊ ၸၢင်ႈဢဝ်ၶၢဝ်းယၢမ်းႁူဝ်ပီမၼ်းသေ ၸင်ႇတေႁူႉႁၼ်လႆႈယဝ်ႉ။
ၵွပ်ႈသင် ပဵၼ်ယဵဝ်ႈဝၢၼ်?
တပ်းဢွၼ်ႇ (pancreas) ႁဝ်းၼႆႉ မၼ်းႁဵတ်းဢွၵ်ႇပၼ် ထၢတ်ႈႁေႃႇမူၼ်းဢၼ်ၸိုဝ်ႈဝႃႈ ဢိၼ်ႇသူႇလိၼ် (insulin) ၼၼ်ႉယဝ်ႉ။ ဢိၼ်ႇသူႇလိၼ်ႇၼႆႉသမ်ႉ မၼ်းၵုမ်းထိင်းပၼ် ထၢတ်ႈၵိူဝ်ဝၢၼ် ၼႂ်းလိူတ်ႈႁဝ်းယဝ်ႉ။
ဝၢႆးသေတၢင်းၵိၼ်ၼႂ်းထူင်ၶဝ်ႈႁဝ်း ယၢႆႈၵႂႃႇမူတ်းသေ မိူဝ်ႈလွၼ်ႉတၢင်းၵိၼ် ၶဝ်ႈၵႂႃႇၼႂ်းသၢႆလိူတ်ႈယဝ်ႉၼၼ်ႉ ဢိၼ်ႇသူႇလိၼ်ႇၼႆႉ မၼ်းၵဵပ်းဢဝ်ထၢတ်ႈၵိူဝ်ဝၢၼ်သေ သူင်ႇပၼ်ၸူးသဵၼ်ႈသႄးလ် ၸွမ်းတူဝ်ႁဝ်းယဝ်ႉ။ ၵမ်းၼၼ်ႉသဵၼ်ႈသႄးလ်ႁဝ်း ၸင်ႇၶိုၼ်းဢဝ်ထၢတ်ႈၵိူဝ်ဝၢၼ်ၸိူဝ်းၼၼ်ႉလႅဝ်သေ ႁဵတ်းပဵၼ်မႃႇႁႅင်းယဝ်ႉ။ ၵူၺ်းၵႃႈ မိူဝ်ႈႁဝ်းမီးတၢင်းပဵၼ်ယဵဝ်ႈဝၢၼ်ၼၼ်ႉ တူဝ်ႁဝ်းဢမ်ႇၸၢင်ႈဢဝ်ထၢတ်ႈၵိူဝ်ဝၢၼ်ၸိူဝ်းၼႆႉ လႅဝ်သေ ႁဵတ်းပဵၼ်မႃႇႁႅင်းလႆႈ။ ဢၼ်ၼႆႉၸိုင် ပဵၼ်ၵွပ်ႈပိူဝ်ႈ ဢိၼ်ႇသူႇလိၼ်ႇဢမ်ႇၵုမ်ႇထူၼ်ႈ၊ ဢမ်ႇၼၼ်ၵေႃႈ ဢိၼ်ႇသူႇလိၼ်ႇ ဢၼ်တပ်းဢွၼ်ႇႁဝ်းႁဵတ်းဢွၵ်ႇမႃးၼၼ်ႉ ဢမ်ႇႁဵတ်းၵၢၼ်လႆႈလီလီၼၼ်ႉယဝ်ႈ။
ယဵဝ်ႈဝၢၼ် မဵဝ်း1
ယဵဝ်ႈဝၢၼ် မဵဝ်း1 ၼႆႉ ပဵၼ်ၵွပ်ႈပိူဝ်ႈ လွၵ်းပိူင်ႁႄႉၵင်ႈၼႂ်းတူဝ်ႁဝ်း တိုၵ်းတေႃးလႄႈ ယႃႉလူႉသဵၼ်ႈသႄးလ် ဢၼ်ႁဵတ်းဢွၵ်ႇပၼ် ဢိၼ်ႇသူႇလိၼ်ႇၼၼ်ႉယဝ်ႈ။ ၵွပ်ႈပိူဝ်ႈဢမ်ႇမီးဢိၼ်ႇသူႇလိၼ်ႇလႄႈ ထၢတ်ႈၵိူဝ်ဝၢၼ်ၼႂ်းလိူတ်ႈႁဝ်းၵေႃႈ သုင်ၶိုၼ်ႈမႃးတိၵ်းတိၵ်းသေ ႁဵတ်းႁႂ်ႈဢင်ႇၵႃႇၼႂ်းတူဝ်ၶိင်းႁဝ်းလူႉလႅဝ်ယူႇယဝ်ႉ။
ယဵဝ်ႈဝၢၼ် မဵဝ်း1
ယဵဝ်ႈဝၢၼ် မဵဝ်း1 ၼႆႉ ပဵၼ်ယဵဝ်ႈဝၢၼ်ဢၼ်ဢိင်ၼိူဝ်ဢိၼ်ႇသူႇလိၼ်ႇ ၼႆၵေႃႈဝႃႈယဝ်ႉ။ ယဵဝ်ႈဝၢၼ် မဵဝ်း1 ၼႆႉ ဢသၢၵ်ႈဢႃႇယုတိုၵ်ႉလဵၵ်ႉ၊ ဢသၢၵ်ႈသိပ်းႁူၵ်း သိပ်းၸဵတ်းၸိူဝ်းၼႆႉၵေႃႈ ပဵၼ်လႆႈယဝ်ႉ။ ယဵဝ်ႈဝၢၼ် မဵဝ်း1 ၼႆႉ ဢမ်ႇပေႃးသူႈပဵၼ်ၵၼ်ၵႃႈႁိုဝ်။ ၵမ်ႈပႃႈၼမ်ၸိုင် ၼႂ်းၵႃႈၵူၼ်းမီးတၢင်းပဵၼ်ယဵဝ်ႈဝၢၼ်ၼၼ်ႉ မွၵ်ႈ 10% ၼႆႉၵူၺ်း ဢၼ်ပဵၼ်ယဵဝ်ႈဝၢၼ် မဵဝ်း1။
သင်ၸိူဝ်ႉဝႃႈ ပဵၼ်ယဵဝ်ႈဝၢၼ် မဵဝ်း1 ၸိုင် လူဝ်ႇလႆႈသမ်းယႃႈယႃဢိၼ်ႇသူႇလိၼ် တင်းၸူဝ်ႈတင်းၸၢတ်ႈၼၼ်ႉယဝ်ႈ။ လိူဝ်သေၼၼ်ႉ ၼင်ႇႁိုဝ်ထၢတ်ႈၵိူဝ်ဝၢၼ်ၼႂ်းလိူတ်ႈ တေၽဵင်ပဵင်း ပဵၼ်ပၵ်ႉၵတိၼၼ်ႉ လူဝ်ႇလႆႈၾၢင်ႉသတိ တၢင်းၵိၼ်တၢင်းသုင်းလႄႈ လၢႆးယူႇလၢႆးသဝ်းၸဝ်ႈၵဝ်ႇတႄႉတႄႉဝႃႈဝႃႈၼၼ်ႉယဝ်ႉ။ လူဝ်ႇလႆႈၵိၼ်တၢင်းၵိၼ် ဢၼ်သၢင်ႇထုၵ်ႇလႄႈ လူဝ်ႇလႆႈလဵၼ်ႈဢဵၼ်ႁႅင်းပၼ် မၢၼ်ႇမၢၼ်ႇယူႇယဝ်ႉ။
ယဵဝ်ႈဝၢၼ် မဵဝ်း2
ယဵဝ်ႈဝၢၼ် မဵဝ်း2 ၼႆႉ ပဵၼ်ၵွပ်ႈပိူဝ်ႈ ဢိၼ်ႇသူႇလိၼ်ႇဢမ်ႇၵုမ်ႇထူၼ်ႈ၊ ဢမ်ႇၼၼ် သဵၼ်ႈသႄးလ်ၸဝ်ႈၵဝ်ႇ ဢမ်ႇႁဵတ်းၵၢၼ်ၸွမ်းလႆႈဢိၼ်ႇသူႇလိၼ်ႇၼၼ်ႉယဝ်ႈ။ ယဵဝ်ႈဝၢၼ် မဵဝ်း2 ၼႆႉ ပဵၼ်ယဵဝ်ႈဝၢၼ် ဢၼ်ၵူၼ်းပဵၼ်ၵၼ်ၼမ်ၼၼ်ႉယဝ်ႈ။ ၼႂ်းၵႃႈ ၵူၼ်းၸိူဝ်းပဵၼ်ယဵဝ်ႈဝၢၼ်ၼၼ်ႉ မွၵ်ႈ 90% ၼႆႉ ပဵၼ်ယဵဝ်ႈဝၢၼ် မဵဝ်း2 ယဝ်ႉ။
သင်ၸိူဝ်ႉဝႃႈ ပဵၼ်ယဵဝ်ႈဝၢၼ် မဵဝ်း2 ၸိုင် ၸဝ်ႈၵဝ်ႇထုၵ်ႇလီ ၵုမ်းထိင်းႁႂ်ႈထၢတ်ႈၵိူဝ်ဝၢၼ်ၼႂ်းလိူတ်ႈၸဝ်ႈၵဝ်ႇ ၽဵင်ႇပဵင်း ပဵၼ်ပၵ်ႉၵတိ လူၺ်ႈ ၵိၼ်တၢင်းၵိၼ်ဢၼ်သၢင်ႇထုၵ်ႇ၊ လဵၼ်ႈဢဵၼ်ႁႅင်း လႄႈ ၵႆႉၵႆႉၸႅတ်ႈတူၺ်းထၢတ်ႈၵိူဝ်ဝၢၼ်ၼႂ်းလိူတ်ႈ ၸိူဝ်းၼႆႉ တႃႇသေႇၼၼ်ႉယဝ်ႈ။ ၵူၺ်းၵႃႈ သင်ၸိူဝ်ႉဝႃႈ ပဵၼ်ၼႃႇႁႅင်းၸိုင် ထုၵ်ႇလီႁႃယူတ်းယႃယူႇယဝ်ႉ။ ၵမ်ႈပႃႈၼမ်တႄႉ တေမီးယႃႈယႃမဵတ်ႉ ပၼ်ၵိၼ်ယဝ်ႉ။
ယဵဝ်ႈဝၢၼ် မဵဝ်း2 ၼႆႉ မၢင်ပွၵ်ႈပွၵ်ႈမႃး ၵွင်ႉၵၢႆႇၵၼ်တင်း တၢင်းပဵၼ်ပီးလူၼ်ႉယဝ်ႉ။ ယဵဝ်ႈဝၢၼ် ဢၼ်ၵဵဝ်ႇလူၺ်ႈလွင်ႈပီးလူၼ်ႉၼႆႉ လႆႈဝႃႈပဵၼ်တၢင်းပဵၼ်ၵူၼ်းၵႄႇ ၼႆၵေႃႈဝႃႈလႆႈယဝ်ႉ။ ၵွပ်ႈပိူဝ်ႈဝႃႈ ၵႆႉၵႆႉပဵၼ်မိူဝ်ႈ ဢႃႇယုႇႁဝ်းၵႄႇၶၢဝ်ႉမႃးၼၼ်ႉယဝ်ႈ။
လွင်ႈၵူတ်ႇထတ်းတူၺ်းသၢႆတႃ
ၽူႈမီးတၢင်းပဵၼ်ယဵဝ်ဝၢၼ်ၼၼ်ႉ သင်ၸိူဝ်ႉဝႃႈ ယႃႇယု မီး 12 ၶူပ်ႇၶိုၼ်ႈၼိူဝ်ၸိုင် ထုၵ်ႇလီၵူတ်ႇထတ်းသၢႆတႃ ၼိုင်ႈပီၼိုင်ႈပွၵ်ႈယူႇယဝ်ႉ။ သင်ၸိူဝ်ႉဝႃႈ မီးတၢင်းပဵၼ်ယဵဝ်ႈဝၢၼ်ၸိုင် ၵွပ်ႈပိူဝ်ႈထၢတ်ႈၼမ်ႉ ယူပ်ႈယွမ်းလႄႈ ၵႅဝ်ႈတႃၵူၼ်းႁဝ်း ၸၢင်ႈႁႅင်ႈသေ ၸၢင်ႈတိူဝ်ႉၶိူၵ်ႈသၢႆတႃယူႇယဝ်ႉ။ ၵွပ်ႈပိူဝ်ႈၼႆ ထုၵ်ႇလီၵူတ်ႇထတ်းသၢႆတႃ ၼိုင်ႈပီၼိုင်ႈပွၵ်ႈယူႇယဝ်ႉ။
ယဵဝ်ႈဝၢၼ်မႄႈလုၵ်ႈဢွၼ်ႇပႃးတွင်ႉ
ၽူႈယိင်းၵမ်ႈၽွင်ႈ မိူဝ်ႈတိုၵ်ႉပႃးတွင်ႉၼၼ်ႉ ၵွပ်ႈပိူဝ်ႈဢိၼ်ႇသူႇလိၼ်ႇၼႂ်းတူဝ် ဢမ်ႇၵုမ်ႇထူၼ်ႈလႆႈလႄႈ ၸၢင်ႈႁဵတ်းႁႂ်ႈ ထၢတ်ႈၵိူဝ်ဝၢၼ်ၼႂ်းလိူတ်ႈ သုင်ပူၼ်ႉပၵ်ႉၵတိယဝ်ႉ။ ဢၼ်ၼႆႉ ၶဝ်ႁွင်ႉဝႃႈ ယဵဝ်ႈဝၢၼ်ၽူႈယိင်းၸပ်းတွင်ႉ ၼႆယဝ်ႉ။ ၼႂ်းၵႃႈ ၽူႈယိင်းၸပ်းတွင်ႉ 100 ၵေႃႉၼႆႉ ၸၢင်ႈပဵၼ်မွၵ်ႈ 18 ၵေႃႉၸိူဝ်းၼႆႉယဝ်ႉ။
သင်ပဵၼ်ယဵဝ်ႈဝၢၼ် မဵဝ်း1 ဝႆႉယဝ်ႉၸိုင် လွင်ႈပႃးတွင်ႉၼႆႉ ၸၢင်ႈႁဵတ်းႁႂ်ႈ သၢႆငၢႆယဵဝ်ႈဝၢၼ်ႁၢႆႉၸႃႉလိူဝ်ႈၵဝ်ႇယဝ်ႉ။ သၢႆငၢႆဢၼ်ၼႆႉ ယင်းၸၢင်ႈတိူၵ်ႉၶိူၵ်ႈပၢႆးယူႇလီ လုၵ်ႈဢွၼ်ႇဢၼ်တိုၵ်ႉမီးၼႂ်းတွင်ႉၵွၼ်ႇယဝ်ႉ။ ၵွပ်ႈပိူဝ်ႈၼႆ လွင်ႈၵုမ်းထိင်း ထၢတ်ႈၵိူဝ်ဝၢၼ်ၼႂ်းလိူတ်ႈ ႁႂ်ႈၽဵင်ႇပဵင်းၼႆႉ လမ်ႇလွင်ႈတႃႇၽူႈယိင်းပႃးတွင်ႉ တႄႉတႄႉဝႃႈဝႃႈယူႇယဝ်ႉ။
ၵမ်ႈပႃႈၼမ် တၢင်းပဵၼ်ယဵဝ်ႈဝၢၼ်ၽူႈယိင်းၸပ်းတွင်ႉၼႆႉ ၸၢင်ႈပဵၼ်ၼႂ်းတွၼ်ႈသွင် ၶွင်ၵၢၼ်ၸပ်းတွင်ႉ (ဝူင်ႈထိ 14 ထိုင် ဝူင်ႈထိ 26) သေ ဝၢႆးသေၵိူတ်ႇလုၵ်ႈယဝ်ႉ ၸၢင်ႈၶိုၼ်းႁၢႆၵႂႃႇယူႇယဝ်ႉ။
ၽူႈယိင်းဢၼ်မီးလိူတ်ႈဝၢၼ်မိူဝ်ႈပႃးတွင်ႉၼၼ်ႉ သင်ထဝ်ႈၵႄႇမႃးၸိုင် ၸၢင်ႈပဵၼ်လႆႈတၢင်းပဵၼ်ယဵဝ်ႈဝၢၼ်မွၵ်ႈ 30% ယူႇယဝ်ႉ။
- ၼမ်ႉၶူင်း -


text:
ၵေႃႁူမ်ႈသၢင်ႈၸိုင်ႈတႆး Shan State Joint Action Committee (SSJAC) ၵႂႃႇၸွႆႈထႅမ်ၵူၼ်းပၢႆႈၽေးသိုၵ်း ဢၼ်ႁွတ်ႈၽႅဝ်ဝႆႉ တီႈၸႄႈဝဵင်းသီႇပေႃႉ လႄႈ ၼမ်ႉတူႈ ၼႂ်းၸႄႈတွၼ်ႈ ၵျွၵ်ႉမႄး ၸိုင်ႈတႆးပွတ်းႁွင်ႇ။
တပ်ႉသိုၵ်းတဢၢင်း TNLA တင်း တပ်ႉသိုၵ်းတႆး RCSS ပိုတ်းယိုဝ်းၵၼ်ႁၢဝ်ႈႁႅင်း ၼႂ်းၸႄႈဝဵင်းၼမ်ႉတူႈ ၵူၼ်းမိူင်းႁိမ်းၸမ် 2000 ၵေႃႉပၢႆႈၽေးသိုၵ်း ယၢပ်ႇၽိုတ်ႇလွင်ႈယူႇလွင်ႈၵိၼ် ။
ဝၼ်းတီႈ 18-19/07/2018 ယူႇတီႈ SSJAC ၵႂႃႇၸွႆႈထႅမ် ၶဝ်ႈသၢၼ်လႄႈၼမ်ႉမီႇၼမ်ႉမၼ်း ပၼ်ၵူၼ်းပၢႆႈၽေးသိုၵ်း တင်းမူတ်း 1,976 ၵေႃႉ တႃႇငိုၼ်း 200 သႅၼ်ပျႃး ဝႃႈၼႆ။
ၸၢႆးဝၼ်းလႅင်းၶမ်း ၽူႈတႅၼ်းသၽႃးၸိူဝ်ႉၸၢတ်ႈ ၶဵတ်ႇလိူၵ်ႈတင်ႈ မၢႆ 3 လႄႈ ၽူႈႁၢပ်ႉပုၼ်ႈၽွၼ်း ၼႂ်း SSJAC လၢတ်ႈတီႈၽူႈတွႆႇႁွၵ်ႈဝႃႈ “ ၶႃႈႁဝ်းတင်း ၸၢႆးၸွမ်မၢဝ်း ႁူမ်ႈလူၺ်ႈ ထႅင်ႈလၢႆလၢႆၵေႃႉ တင်းမူတ်း 12 ၵေႃႉ ႁဝ်းၶႃႈ လႆႈၵႂႃႇၸွႆႈထႅမ်ၵူၼ်းပၢႆႈၽေးသိုၵ်း တီႈသီႇပေႃႉ တင်း ၼမ်ႉတူႈ ၵမ်ႉၼမ် တေၵမ်ႉၸွႆႈ ငိုၼ်း တင်း ၶဝ်ႈသၢၼ် လိူဝ်ၼၼ်ႉ လူႇတၢၼ်းၸွႆႈထႅမ်ဝႆႉတီႈၵေႃႇမတီႇၸွႆႈထႅမ်ၵူၼ်းပၢႆႈၽေးသိုၵ်းလႄႈ ၽူႈတႅၼ်း သီႇပေႃႉ ၶဝ်ဝႆႉ တႃႈႁႂ်ႈပဵၼ် ငိုၼ်းၵွင်ၵၢင်ၸွႆႈထႅမ် ပီႈၼွင်ႉပၢႆႈၽေးသိုၵ်းမႃး ၶိုတ်းၶိုတ်းၸမ်ၸမ်။ သင်မိူဝ်းၼႃႈ ၵိုင်ႉၵၢင်ႉ လႆႈပၢႆႈၽေးမႃးၸိုင် တႃႇၸၢင်ႈၸွႆႈထႅမ်လွင်ႈၵိၼ်ယႅမ်ႉလႄႈ ၵူႈလွင်ႈလွင်ႈ တႃႇငိုၼ်း 7250000 ပျႃး (ၸဵတ်းသိပ်း သႅၼ်ပၢႆႁႃႈမိုၼ်ႇပျႃး) ဝႃႈၼႆ။
ၼႂ်းဝၼ်းတီႈ 18 ၼၼ်ႉ ယူႇတီႈ ၵေႃႁူမ်ႈသၢင်ႈၸိုင်ႈတႆး လႆႈၵႂႃႇၸွႆႈထႅမ်ၵူၼ်းပၢႆႈၽေး တီႈၵျွင်းႁွင်ႇ ဝၢၼ်ႈၸၢမ် ၸႄႈဝဵင်းၼမ်ႉတူႈ တႃႇငိုၼ်း 70 သႅၼ်ပျႃးလႄႈ ၶဝ်ႈသၢၼ် 20 ထူင်။ လိူဝ်ၼၼ်ႉ ၼမ်ႉမၼ်းၵိၼ်၊ ၽၵ်းမီႇလႅင်၊ ဢႃႇလူးလႄႈ ၵျႃႇသၢၼ်ႇ ၸိူဝ်းၼႆႉ တင်းမူတ်းႁူဝ်ၵူၼ်းပၢႆႈၽေး မီး 650 ၵေႃႉ။ ( ဝၼ်းတီႈ 19 ၼၼ်ႉပၢင်တိုၵ်းယဵၼ်ၵႂႃႇယဝ်ႉလႄႈ ၵူၼ်းပၢႆႈၽေးသိုၵ်းတီႈၵျွင်းႁွင်ႇမၢၼ်ႈၸၢမ် ၼႆႉ ၶိုၼ်းပွၵ်ႈမိူဝ်းၶိုၼ်းဝၢၼ်ႈၽႂ်မၼ်းယဝ်ႉဝႃႈၼႆ။)
ဝၼ်းတီႈ 19 သမ်ႉ လႆႈၵႂႃႇၸွႆႈထႅမ်တီႈၵူၼ်းပၢႆႈသိုၵ်း တီႈဝတ်ႉဢွင်ႇမင်ႇၵလႃႇ ၽူဝ်းတေႃႇ ၸႄႈဝဵင်းသီႇပေႃႉ တႃႇ ငိုၼ်း 5 သႅၼ်ပျႃးလႄႈ ၶဝ်ႈသၢၼ် 5 ထူင် ႁူဝ်းပၢႆႈၽေးမီး 138 ၵေႃႉ။ တီႈၵူၼ်းပၢႆႈၽေး သိုၵ်း တီႈၵျွင်းလူင်တႃႈတေႈ ဝၢၼ်ႈတႃႈတေႈ ၸႄႈဝဵင်းသီႇပေႃႉသမ်ႉၸွႆႈထႅမ် တႃႇငိုၼ်း 10 သႅၼ်ပျႃးလႄႈ ၶဝ်ႈသၢၼ် 10 ထူင် ႁူဝ်ၵူၼ်းပၢႆႈၽေးသိုၵ်း မီး 535 ၵေႃႉ။ လိူဝ်ၼၼ်ႉ တီႈၵျွင်းဝၢၼ်ႈလီ (ဝၢၼ်ႈပီႈၼွင်ႉတဢၢင်း) ၸႄႈဝဵင်းၼမ်ႉတူႈ လႆႈၵမ်ႉၸွႆႈ ငိုၼ်း 3 သႅၼ်ပျႃးလႄႈ ၶဝ်ႈသၢၼ် 10 ထူင် ၼမ်ႉမၼ်းၵိၼ်၊ ၽၵ်းမီႇလႅင်၊ ဢႃႇလူးလႄႈ ၵျႃႇသၢၼ် တင်းမူတ်း ႁူဝ်ၵူၼ်းပၢႆႈၽေးမီး 653 ၵေႃႉ ။
ၵူၼ်းမိူင်း ဢၼ်လႆႈပၢႆႈၽေးသိုၵ်း ၼႂ်းၸႄႈဝဵင်းၼမ်ႉတူႈသမ်ႉ ဝၢၼ်ႈမႂ်ႇ၊ ၼွင်ငိုၼ်း၊ ၼႃးႁူၵ်ႈ၊ ၼမ်ႉသီႇလိၼ်း၊ ပၢင်ႁၢတ်ႇ၊ ပၢင်လူင်၊ မၢၵ်ႇၵႅင်း၊ မၢၼ်ႈၶႄႇလႄႈ ဝၢၼ်ႈသႃႇ ၸိူဝ်းၼႆႉ ။
ၵူၼ်းမၢၼ်ႈၸၢမ်ၵေႃႉၼိုင်ႈလၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – ဝၼ်းတီႈ 19 ၵၢင်ၶမ်ႈ ငဝ်းလၢႆး ပၢင်တိုၵ်းယဵၼ်ဝႆႉ။ တပ်ႉသိုၵ်းတႆးလႄႈ တပ်ႉသိုၵ်းဢူၺ်းလီပွတ်းႁွင်ႇ ငိူင်ႉဝႄႈၵၼ်ဝႆႉသေ တပ်ႉသိုၵ်းမၢၼ်ႈတႄႉ ၶဝ်ႈၼွၼ်းၼႂ်းဝၢၼ်ႈမိူင်းမု။ ၵူၼ်းမိူင်းလွမ်လွမ်မႆႈၸႂ်ဝႃႈ ၵူဝ်သိုၵ်းၸၢဝ်းၶိူဝ်း ႁွမ်ႁႅင်းႁင်းၽႂ်မၼ်းသေ ၶိုၼ်းမႃးပိုတ်းယိုဝ်းၵၼ်ၶိုၼ်း။ တေႁဵတ်းႁႂ်ႈၵူၼ်းမိူင်းလႆႈပၢႆႈၽေးသိုၵ်းထႅင်ႈႁိုဝ် – ဝႃႈၼႆ။


text:
ႁွင်ႈၵၢၼ်ၾၢႆႇႁူမ်ႇလူမ်ႈ ၼႂ်းမိူင်းတႆး ပိုၼ်ၽၢဝ်ႇဢွၵ်ႇဝႆႉ တီႉလႆႈယႃႈၾိၼ်ႇလမ် ၼႂ်းၵႄႈၵူတ်ႉၶၢႆ – လႃႈသဵဝ်ႈ ၶၼ် ငိုၼ်း 19,620 သႅၼ်ပျႃး လႄႈ တီႉၺွပ်းပႃး ၽူႈၸၢႆး 2 ၵေႃႉ ဝႃႈၼႆ။
ဝၼ်းတီႈ 17/07/2018 ယၢမ်းၵၢင်ၶမ်ႈမွၵ်ႈ 8 မူင်း ပလိၵ်ႈမၢၼ်ႈ ႁႄႉလူတ်ႉၵႃး လမ်းၼိုင်ႈ ၵူၼ်းႁေႃႈ ၸၢဝ်းၶႄႇ ၸိုဝ်ႈၵျူင်းလီၶမ်း ဢႃယု 25 ပီ ၵေႃႈၺႃးတီႉၸွမ်း။ တီႉလႆႈ တီႈတၢင်းဢွၵ်ႇ ဝဵင်းၵူတ်ႉၶၢႆ ႁိမ်းဝၢၼ်ႈၼမ်ႉႁူး ၼိူဝ် သဵၼ်ႈတၢင်း ၵူတ်ႉၶၢႆ – တႃႈမူဝ်းငႄး (တႃႈမိူင်းငႄး) ၸႄႈတွၼ်ႈမူႇၸေႊ ၸိုင်ႈတႆးပွတ်းႁွင်ႇ။ ယႃႈၾိၼ်ႇလမ် ဢၼ်တီႉလႆႈၼၼ်ႉ တင်းမူတ်း 218 ထူင်(ၼမ်ႉၼၵ်း 218 ၵီႊလူဝ်ႊ) ဝႃႈၼႆ။
လိူဝ်ၼၼ်ႉ ပလိၵ်ႈမၢၼ်ႈ သိုပ်ႇၵႂႃႇတီႉၺွပ်းၵူၼ်းဢၼ်ၵဵဝ်ႇၶွင်ႈၸွမ်းထႅင်ႈ ႁိမ်းယွမ်ႇ 5 ပွၵ်ႈ 12 တီႈႁိူၼ်း လၢဝ်ႇၽိင်း(ႁွင်ႉ) သူဝ်းၼၢႆႇလ မိူဝ်ႈဝၼ်းတီႈ18 ယၢမ်းၵၢင်ဝၼ်း မွၵ်ႈ 12:30 မူင်းၼၼ်ႉ ထႅင်ႈၵေႃႉၼိုင်ႈ ဝႃႈၼႆ။
ၵဵဝ်ႇၵပ်းလွင်ႈၼႆႉ ယူႇၾၢႆႇပလိၵ်ႈၶဝ် လႆႈပိုတ်ႇဢမူႉ/ၶၻီႊ ဢဝ်လိူင်ႈလဝ်း လၢဝ်ႇၽိင်း ဢႃယု 22 ပီလႄႈ ၵျူင်းလီၶမ်း ဢႃယု 25 ပီ ၸွမ်းၼင်ႇပၵ်းပိူင်မၢႆမီႈဝၢၼ်ႈမိူင်းၼၼ်ႉ ဝႃႈၼႆ။


text:
တေလႆႈၸႂ်ႉ Keygen ၶဝ် Patch ၶဝ် Crack ၶဝ် ၸိူင်ႉႁိူဝ်!
Keygen/Patch/ Crack ၶဝ်ပဵၼ်သင်? မင်ၵေႃႉၵေႃႈတေႁူႉ မင်ၵေႃႉၵေႃႈတေဢမ်ႇႁူႉၶႃႈ။ ၵူၼ်းဢမ်ႇႁႉ တေပဵၼ်ၵမ်ႉၵေႇႁိူဝ် ၵူၼ်းဢၼ်ႁူႉတေပဵၼ်ၵမ်ႉၼမ်ႁိူဝ်ႈ ၵေႃႈ ၶႃႈႁဝ်း GNJ ဢမ်ၸွမ်းႁူႉလႆႈၶႃႈ။ ၼင်ႇႁိူဝ် ၵူၼ်းဢမ်ႇႁူႉၶဝ် ႁႂ်ႈႁူႉၵႂႃႇၼႆ လႄႈၶႃႈႁဝ်း တႅမ်ႈဢွၵ်ႇမႃႈ ပွတ်းတွၼ်ႈဢွၼ်ႇၶႃႈ။
ၸွမ်းၼင်ႇၽူႈမေႃၸႂ်ႉယိပ်းတိုဝ်း ၶွမ်ႇပိဝ်ႇတႃႇ ၶဝ် တေၸႃႉမေႃယိပ်းမႃးၼႆႉ ဢွၼ်တၢင်းသုတ်း မၼ်းတိုၼ်းတေလႆႈပွင်ႇၸႂ် လွင် System Computer ပဵၼ်သင် မီးသင်လၢႆလၢႆဢေႃႈ။ ၼႂ်း Computer ၼႆႉတေမီး Hardware Software Input Output Device ၶဝ်ၸိူဝ်းၼႆႉၶႃႈ။ ပေႃးၼၼ် တႃႇတေမီး Computer ၼိုင်ႈဢၼ်ၼႆ ႁဝ်းၶႃႈတေလႆႈသိုဝ်ႉၵူႈလွင်ႈလွင်ႈ။ Software ဢၼ်ႁဝ်းၶႃႈ ၸႂ်ႉတိုဝ်းၸိူဝ်းၼႆႉၵေႃႈ တေလႆႈသိုဝ်ႉဢဝ်မူတ်းမူတ်းၶႃႈယဝ်ႉ။ ၼိူဝ် ဝႅပ်ႉတၢင်းၼမ်ၶႃႈ တေ Dowload လႆႈတၢင်းၼမ် မင်ဢၼ် ပေႃးႁဝ်းဢမ်ႇပၼ်ငိူၼ်း ႁဝ်းၶႃႈဢမ်ၸႂ်ႉလႆ တဵမ်ထီႉ 100%။ လွင်ႈသိူဝ်ႉဢၼ်ဝႃႈၼၼ်ႉ ၵေႃႈတေဢမ်ႇမိူၼ်ၼင်ႇ ႁဝ်းၶႃႈ သိုဝ်ႉၽၵ်းယိူဝ်ႈၼၢင်းၶဵဝ် ပေႃးႁဝ်းသူင်ႇပၼ် ငိူၼ်းၶဝ်ယဝ်ႉၼႆ ၶဝ်တေပၼ်မႃး မၢႆ Key တႃႇတေသႂ်ႇတီႈၼႂ်း Software ၼၼ်ႉဢေႃႈ။ ပေႃးၼၼ်ႉမိူၼ်ၼင်ႇႁဝ်းၶႃႈဢမ်သိုဝ်ႉလႆႈလူးတေလႆႈႁဵၼ်းႁိူဝ်! ဢမ်ႇလူဝ်ႇလႆႈမႆႈၸႂ်! ၼႂ်ႇႁိူဝ် ႁဝ်းၶႃႈၽူႈဢမ်ႇသိုဝ်ႉတိုဝ်းၶဝ် တေၸႂ်ႉတိုဝ်းလႆႈၼၼ်ႉ ၽူႈၵတ်ႉၶႅၼ်ႇ ၶဝ်ၸင်ႇလႆႈႁဵၼ်းဢွၵ်ႇမႃး Keygen ဢၼ်တႃႇတေ ဢိတ်ႇဢွၵ်ႇမႃးပၼ် မၢႆ Key တႃႇ Software၊ Patch တေပဵၼ် exe file မိူၼ်ၼင်ႇSoftware သူၼၼ်ႉၶႃႈ လူဝ်ႇလႆႈ Copy သႂ်ႇၼႂ်း Folder Software သူၼၼ်ႉၶႃႈ။ ဢၼ် 2 ဢၼ်ၼႆႉပဵၼ် Crack ၶႃႈဢေႃႈ။
တီႈ Window Vista လႄႈ Window 7 ပေႃးတေၸႂ်ႉတိုဝ်း Keygen လူဝ်ႇလႆႈ Right Click >> Run As Administrator ဢေႃႈ။ ပေႃးဢမ်ႇႁဵတ်းၼႆ မၼ်းတေဢမ်ႇၼႄပၼ် Key ဢၼ်ၸႂ်ႉလႆႈမၼ်းၶႃႈ။ Anti Virus ၸၢင်ႈၵိၼ် ပႅတ်ႈၶႃႈၼႃႈ လူဝ်ႇလႆႈမွတ်ႇဝႆႉၶႃႈ။မၢႆတွင်း- Software ၸိူဝ်းၼႆႉမီး License ၸွမ်းပၵ်းပိူင်မၢႆမီႈလႂ်မၢႆမီႈၼၼ်ႉလႄႈ ပၵ်းပိူင်တေဝၢင်းၶွင်ႉပၼ်ဢမ်ႇလႆႈ။ၶႃႈႁဝ်းမုင်ႈမွင်းၶေႃႈထၢမ်တီ သူလူလိၵ်ႈၶဝ်ယူႇၵူႈၶၢဝ်းၶ
ဢၼ်ၶႃႈႁဝ်းတႅမ်ႈဝႆႉၼႆႉမၼ်းတေဢမ်ႇပေႃးတဵမ်ထူၼ်ႈလီသေတႃႉ ၶႃႈႁဝ်းမုင်ႈမွင်းၶေႃႈထၢမ်တီ သူလူလိၵ်ႈၶဝ်ယူႇၵူႈၶၢဝ်းၶႃႈ။
Filed Under: ေတလႆႈၸ်ႂႉ Keygen ၶဝ် Patch ၶဝ် Crack ၶဝ် ၸိူင်ႉႁူိဝ်


text:
Wednesday, August 1, 2012
Dictionary Thai to Tai ပပ်ႉသပ်း ထႆး+တႆး ဢွၵ်ႇမႃးယဝ်ႉ
ႁႂ်ႈပဵၼ်တီႈမၢႆတွင်း ဝၼ်းၵိူတ်ႇ ပီၵွၼ်းၶမ်း ၸဝ်ႈၶူးလူင် တွၵ်ႉတိူဝ်ႇၶမ်းမၢႆ ထမ်မသႃမိ လႄႈ သင်ႇၶလုၵ်ႈႁဵၼ်းတႆး ၸၼ်ႉၸွမ်မိူင်းၵွၵ်ႇ၊ မိူင်းထႆး ၸင်ႇလႆႈၶပ်းၶိုင်ဢွၵ်ႇမႃးယဝ်ႉ။ ယုမ်ႇယမ်ဝႃႈ ပပ်ႉၼႆႉတေမီးၽွၼ်းလီ ဢိတ်းဢွၼ်ႇတွၼ်ႈၼိုင်ႈ တႃႇၽူႈသူၼ်ၸႂ်ႁဝ်းၶဝ်လႆႈယူႇၼႆတီႈၶႃႈဢေႃႈ။ တႃႇတေပဵၼ်မႃးၼႆႉ ၵွပ်ႈဝႃႈမၼ်းလူဝ်ႇမီးၼႃႇၵေႃႈပိူင်ၼိုင်ႈ၊ ပိူၼ်ႈပေႃးမီးၵၼ် ၵူႈမိူင်းၵေႃႈပိူင်ၼိုင်ႈလႄႈ ၸွင်ႇလႆႈတႅပ်းတတ်းသေ ႁဵတ်းဢွၵ်ႇမႃးၶႃႈယဝ်ႉ။ တႃႇပီႈၼွင်ႉၽူႈသူၼ်ၸႂ်ႁဝ်းၶဝ်တေလႆႈႁၼ်ပပ်ႉတႄႉ ပေႃးထိုင်ဝၼ်းၵိူတ်ႇ ၸဝ်ႈၶူးလူင် တွၵ်ႉတိူဝ်ႇ ၶမ်းမၢႆး ထမ်မသႃမိ ၼၼ်ႉ ၸင်ႇတေလႆႈႁၼ်ၵၼ်ၶႃႈယဝ်ႉ။ လႆႈပိုၼ်ဢွၵ်ႇၶၢႆ ၽွင်းၶၢဝ်းပွႆး ပီၵွၼ်းၶမ်း ၸဝ်ႈၶူးလူင် တီႈဝဵင်းလၢႆးၶႃႈ ၵမ်းဢွၼ်တၢင်းသုတ်းသေ လိူဝ်ၼၼ်ႉ ၶိုၼ်းသိုပ်ႇၶၢႆလၢၼ်ႉၵူႈတီႈယူႇ၊ မုင်ႈမွင်းပႂ်ႉပၼ်ႁႅင်းၵၼ်ၵူႈၵေႃႉသေၵမ်း မႂ်ႇသုင်ၶႃႈ။
သင်ႇၶလုၵ်ႈႁဵၼ်းတႆး
မိူင်းထႆး
Posted by (တုိꨓ္းလꨰင္း)
Subscribe to: Post Comments (Atom)


text:
လၢႆးသိူင်ႇသိမ်း Password ငၢႆႈငၢႆႈ
လၢႆးသိူင်ႇသိမ်းဝႆႉ Password ဢမ်ႇပၼ်ၽႂ်ႁူႉ
သင်ၸိူဝ်ႉၸဝ်ႈၵဝ်ႇ ယၢမ်ႈလိုမ်း Password ၸဝ်ႈၵဝ်ႇ၊ သင်ၸိူဝ်ႉၸဝ်ႈၵဝ်ႇ မီး email account လၢႆလၢႆဢၼ်သေ Password မၼ်း သမ်ႉဢမ်ႇမိူၼ်ၵၼ်၊ သင်ၸိူဝ်ႉၸဝ်ႈၵဝ်ႇ မီးတူဝ်လိၵ်ႈ/တူဝ်ၼပ်ႉ ဢၼ်ဢမ်ႇၶႆႈပၼ်ၽႂ်ႁူႉ ယဝ်ႉၵေႃႈ ၸဝ်ႈၵဝ်ႇသမ်ႉ ၵူဝ်လိုမ်းမၼ်းပေႃးၼႆၸိုင် လၢႆးငၢႆႈငၢႆႈ ဢၼ်ၵဝ်ၶႃႈတႅမ်ႈဝႆႉပႃႈတႂ်ႈၼႆႉ ပဵၼ်တွၼ်ႈတႃႇၸဝ်ႈၵဝ်ႇယဝ်ႉ။ လၢႆးဢၼ်ၼႆႉ လၢႆးၽၢမ်းတႃပိူၼ်ႈတၢင်ႇၵေႃႉ ၼႆၵေႃႈ ဝႃႈလႆႈယဝ်ႉ။
- ၼဵၵ်း Start > Run ( + R )
- ပေႃႉသႂ်ႇ notepad သေ ၼဵၵ်း OK ( ပေႃးယဝ်ႉ Notepad box တေဢွၵ်ႇမႃး)
- ပေႃႉသႂ်ႇ Password/ တူဝ်လိၵ်ႈ / တူဝ်ၼပ်ႉ ဢၼ်ၸဝ်ႈၵဝ်ႇၶႆႈသိမ်းဝႆႉ ဢမ်ႇပၼ်ၽႂ်ႁူႉ
- ပေႃးယဝ်ႉ ၼဵၵ်း Ctrl + S ဢမ်ႇၼၼ် ၶဝ်ႈၵႂႃႇၼႂ်း File (menu) > Save သေ သိမ်းဝႆႉ
- ပေႃးယဝ်ႉ Save as box တေဢွၵ်ႇမႃး
- တီႈ File name ၼၼ်ႉ မွတ်ႇပႅတ်ႈမူတ်းမူတ်းသေ ပေႃႉသႂ်ႇ MySong.mp3 ٭
- တီႈ Save as type ၼၼ်ႉ လိူၵ်ႈ All file (*.*) သေ သိမ်ႈဝႆႉၼိူဝ်ၼႃႈ Desktop ၵေႃႈလႆႈယဝ်ႉ။
File ဢၼ်ၸဝ်ႈၵဝ်ႇသိမ်းဝႆႉမိူဝ်ႈၵႆႈၼၼ်ႉ ပေႃးၵူၼ်းတၢင်ႇၵေႃႉမႃးတူၺ်းၸိုင် တေပဵၼ်ႁၢင်ႈၵႂၢမ်းဝႆႉ။ ၵူၺ်းၵႃႈ ပေႃးၶဝ်ပိူတ်ႇတူၺ်းၸိုင် တေဢမ်ႇပိူတ်ႇလႆႈ။ ၵွပ်ႈၶဝ်ဢမ်ႇႁူႉဝႃႈ File ဢၼ်ၼႆႉ ပဵၼ် File ၶွင် Notepad.
ၵမ်းၼႆႉ ပေႃးၸဝ်ႈၵဝ်ႇလူဝ်ႇပိူတ်ႇတူၺ်းမၼ်းမႃးၸိုင် ၵမ်းဢွၼ်တၢင်းသုတ်းတႄႉ လူဝ်ႇလႆႈႁဵတ်းသွင်သၢမ်တွၼ်ႈ။
- ၼဵၵ်းတုမ်ႇၶႂႃႇ (Right-click) ၼိူဝ် MySong.mp3 ဢၼ်ၸဝ်ႈၵဝ်ႇႁဵတ်းဝႆႉမိူဝ်ႈၵႆႈ။
- ၼဵၵ်းတီႈ Open with > Choose default program...
- Open with box တေဢွၵ်ႇမႃး
- လိူၵ်ႈႁႃ Notepad သေ ဢဝ်ဢွၵ်ႇပႅတ်ႈမၢႆၶိတ်ႇတီႈ Always use the selected program to open this kind of file.
- ၼဵၵ်း OK
______________________
ပေႃးလူဝ်ႇပိူတ်ႇတူၺ်းတၢင်ႇပွၵ်ႈမႃးၸိုင် ၵူၺ်းလူဝ်ႇလႆ
- ၼဵၵ်းတုမ်ႇၶႂႃႇ (Right-click) ၼိူဝ် MySong.mp3 ဢၼ်ႁဵတ်းဝႆႉ
- ၼဵၵ်းတီႈ Open with > Notepad သေ ပိူတ်ႇတူၺ်းၵေႃႈလႆႈယဝ်ႉ။
______________________
٭ မၢႆတွင်း
မိူဝ်ႈၸဝ်ႈၵဝ်ႇသိမ်းၼၼ်ႉ သင်ၸိူဝ်ႉ ၶႆႈသိမ်းႁႂ်ႈမၼ်းမိူၼ်ၶႅပ်းႁၢင်ႈၸိုင် တီႈ File name ၼၼ်ႉ ပေႃႉသႂ်ႇဝႃႈ MyPicture.jpg ၼႆၵေႃႈလႆႈ။ သင်ၶႆႈႁႂ်ႈမၼ်းမိူၼ်ႁၢင်ႈငဝ်းတူင်ႉၸိုင် ပေႃႉသႂ်ႇဝႃႈ movie.mpg ၼႆၵေႃႈလႆႈ။
ပီႈၸၢႆးလူင်


text:
GNJ
|
Saturday, February 4, 2012
|
0 comments
လွၵ်းလၢႆးၼႆ့တေ့ၵေႃႈ မၼ်းတေပဵၼ် လွၵ်းလၢႆးတႃႇတေႇႁေႉၵၢင်ႈ ဢၼ်ဢမ်ႇလူဝ်ႇ Password လႄႈ ၸႂ်ႉ Guest Account သေၶဝ်ႈၼႂ်း Ubuntu ၼႆၶႃႈယဝ့်။ တီႈ Ubuntu 11.10 ၼႆ့ တွၼ်ႈတႃႇ Display Manager ႁဝ်းၶႃႈ ၸႂ်ႉတိုဝ်းဝႆ့ LightDM ၶႃႈဢေႃႈ။ ယွၼ့်ၼၼ်လႄႈ တႃႇတေႁဵတ်း Disable Guest Session ၼႆ့တေ့ၵေႃႈ မၼ်းတေ ငၢႆႈလူမ်ၸႂ်တွၼ်ႈတႃႇ ၽူႈသူင်ၸႂ်ႉတိုဝ်း Ubuntu ယူႇၶႃး။
ယွၼ့်ၼၼ်လႄႈ.. ဢၼ်ၶႃႈႁဝ်းၶဝ် တေလႆးႁဵတ်းၼႆ့
- လွၵ်းလၢႆးဢၼ်သၢင်းလၢင်းသေပိူၼ်ႈၼႆ့တေႉၵေႃႈ ႁဝ်းၶႃႈ တေလႆႈႁဵတ်း Edit ဢၼ်ပဵၼ် File ဢၼ်လႆႈၸိုဝ်ႈဝႃႈ lightdm.conf ၼၼ့်ၶႃႈယဝ့်။
- တွၼ်ႈတႃႇတေႁဵတ်း Edit lightdm.conf file ၼၼ့် ႁဝ်းၶႃႈပိုတ်ႇ Terminal သေ ၵႂႃႇပေႃႉ ၶေႃႈပူင် Command ၸွမ်းၼင်ႇ ပႃႈတႂ်ႈၼႆ့ၶႃႈ။ မိူဝ်ႈၼၼ့် File ဢၼ်ၼိုင်ႈ တေပိုတ်ႇမႃႈပၼ်ၶႃးယဝ်ႉ…
- Sudo gedit /etc/lightdm/lightdm.conf
- ပေႃးၼၼ် ႁဝ်းၶႃႈတေလႆႈႁၼ် ၼႂ်း File Gedit ၸွမ်းၼင်ႇပႃႈတႂ်ႈၼႆ့ၶႃႈယဝ့်။
[SeatDefaults]
Greeter-session=unity-greeter
User-session=ubuntu
မိူဝ်ႈၼၼ့် ႁဝ်းၶႃႈ ၶိုၼ်းဢဝ် ထႅဝ်လိၵ်ႈ ဢၼ်မီး ပႃႈတႂ်ႈၼၼ့် ၶိုၼ်းၵႂႃႇထႅမ် ပၼ်တီႈပႃႈတႂ်ႈ သၢမ်ထႅဝ်တၢင်းၼိူဝ် ၼႆ့သေ ၶိုၼ်းႁဵတ်းပၼ် Save သေၶႃႈ။
allow-guest=false
တူၺ်းၶႅပ်းႁၢင်ႈပႃႈတႂ်ႈၼႆ့ၶႃႈ။
ပေႃးႁဵတ်း Save ယဝ့်ၼႆ ႁဵတ်းပၼ် Restart ၶွမ်းႁဝ်းၵမ်းၼိုင်ႈၶႃႈ။
ပေႃးၶွမ်းႁဝ်းၶိုၼ်းၶိုၼ်ႈမႃးၼႆ တီႈ Login Screen ၼၼ့် Guest Session တေဢမ်ႇပႃးမႃးယဝ့်။
မိူဝ်းႁဝ်းပႆႇႁဵတ်း Disable တွၼ်ႈ Guest Session ၼၼ့် ႁဝ်းၶႃးတေလႆႈႁၼ် Guest Session တီႈၼႂ်း Profile Indicator ၸွမ်းၼင်ႇပႃႈတႂ်ႈၼႆ့ယူႇ။
ဝၢႆးသေႁဝ်းၶႃးႁဵတ်း Disable တွၼ်ႈ Guest Session ယဝ့်သေ ႁဝ်းၶႃႈတေ ဢမ်ႇလႆႈႁၼ် Profile Indicator ၸွမ်းၼင်ႇႁၢင်ႈပႃႈတႂ်ႈၼႆ့ယဝ့်။
ပေႃးႁဝ်း ၶႂ်ႈၶိုၼ်းပိုတ်ႇ ႁဵတ်း Enable ၼႆတေ့ၵေႃႈ ၶိုၼ်းပိုတ်ႇ lightdm.conf File ဢၼ်ႁဝ်းပိုတ်ႇမိူဝ်ႈတၢင်းၼိူဝ်ၼၼ့်မႃးသေ ၶိုၼ်းမႄး မွတ်ႇပႅတ်ႈ ထႅဝ်လိၵ်ႈ allow-guest=false ဢၼ်ႁဝ်းၶိုၼ်းထႅမ်သႂ်ႇထႅင်ႈၼၼ့်သေ ၶိုၼ်းႁဵတ်း Save၊ ယဝ့်ၵေႃႈ ၶိုၼ်းမႄးႁဵတ်း Restart ၶွမ်းႁဝ်းသေၼႆၵေႃႈ မိူၼ်းၶိုၼ်းမိူၼ်ၵဝ်ႇယူႇယဝ့်။
Filed Under:
All Posts
,
Feature
,
ubuntu